
Čipu Dilejniju, samo zato 


Generacije odlaze a druge idu dalje, 
od vremena predaka. 

Njih, što su zgrade gradili, 

domova njihovih više nema. 

Šta im je učinjeno? 


Čuo sam reči Imhotepa i Hardedefa, 
s' čijim izrekama ljudi toliko govore. 
Šta su njihovi domovi sada? 


Njihovi zidovi su smrvljeni, 
njihovi domovi nepostojeći, 
kao da ih nikada i nije bilo. 


Niko se odande ne vraća, 

da nam o njihovom položaju priča, 

da nam kaže kako su, 

da nam srca smiri, 

dok i mi ne odemo na mesto gde oni odoše. 


Veseli se i o tome brigu ne brigaj! 

Jer gle, nije čoveku dato 

da posed sa sobom ponese. 

Jer gle, niko ko ode vratiti se ne može. 


Haris 500, 6:2-9 


Komus ulazi sa Čarobnim Štapom u jednoj ruci, njegovim 
Staklom u drugoj; sa njim, rulja čudovišta, sa glavama sva 
kovrsnih divljih Zveri. Oni ulaze praveći divlju i 
raspojasanu buku, sa Bakljama u rukama. 


Milton 


Čovek se oblači u liveno gvožđe. 
Oblik njegov je topioničko ložište vrelo; 
njegovo lice je zatvorena livnička peć, 
a srce njegovo je gladno ulazno ždrelo. 


Blake 

PRELUDIJUM U KUĆI MRTVIH 


Čovek hoda kroz svoju Noć Hiljadugodišnjice u Kući 

Mrtvih. Da su ti oči u ogromnoj sobi kroz koju on ide, 
ništa videti ne bi mogao. Isuviše je mračno da bi se oči 
upotrebile. 

U ovo mračno doba jednostavno ćemo ga zvati: 
"čovek". 

Dva su razloga za to: 

Prvo, on odgovara opštem i opšteprihvaćenom opisu 
nemodifikovanog bića muškog pola, model ljudski — ide 
uspravno, ima suprotstavljene palčeve i poseduje ostale 
tipične karakteristike te profesije; i drugo, zato što mu je 
ime njegovo oduzeto. 

Nema razloga da se na ovom mestu bude određeniji. 

U desnoj ruci čovek nosi palicu svog Gospodara, a 
ona ga vodi kroz tamu. Cima ga ovamo, onamo. Prži mu 
ruku, prste, njegov suprotstavljeni palac, ako mu noga i za 
korak zaluta sa predodređene joj staze. 

Kada čovek dođe do izvesnog mesta sred tame uspinje 
se uz sedam stepenica na kameno postolje i udara tri puta 
palicom o njega. 

Zatim — svetlost, škiljava i narandžasta i zgužvana po 

uglovima. 

Ona pokazuje krajeve ogromne, neispunjene 
prostorije. 

On obrće palicu i uvrće je u otvor u kamenu. 

Da su ti uši u toj sobi, čuo bi zvuk kao da krilati 
insekti kruže kraj tebe, povlače se, vraćaju se. 

Pa ipak, samo ga čovek čuje. Preko dve hiljade drugih 
ljudi je prisutno, ali su oni, svi oni, mrtvi. 

Izlaze iz providnih pravougaonika koji se sada 
pojavljuju u podu, izlaze oni nedišući, netrepćući i 
vodoravni, i počivaju na nevidljivim katafalcima na visini 
od dve stope; a njihove haljine i njihove kože su svih boja a 


tela su im svih doba. Sad, neki imaju krila a neki imaju 
repove, neki imaju rogove a neki duge kandže. Neki imaju 
sve ove stvari a neki, pak, delove mašina ugrađene u sebe 
— a neki nemaju. Mnogi drugi izgledaju kao čovek, 
nemodifikovano. 

Čovek nosi žute pumperice i košulju bez rukava iste 
boje. 

Pojas i plašt su mu crni. Stoji kraj blistajuće palice 
svog Gospodara i posmatra mrtve pod sobom. "Ustajte!" 
poziva. "Svi vi!" Njegove reči mešaju se sa zujanjem u 
vazduhu i ponavljaju se ponovo i ponovo i nanovo; i ne kao 
eho, venući, već uporno i postojano, sa snagom električnog 
alarma. 

Vazduh je ispunjen i uskomešan. Nastaje stenjanje i 
škripa krtih zglobova, zatim pokret. 

Šušteći, pucketajući, grebući, oni sedaju, oni ustaju. 
Tada zvuk i kretanje prestaju, a mrtvi, kao neupaljene 
sveće stoje pored svojih otvorenih grobova. 

Čovek silazi sa postolja, stoji trenutak pred njima pa 
kaže "Sledite me!" i ide nazad putem kojim je došao, 
ostavljajući palicu Gospodarevu da vibrira u sivom 
vazduhu. 

Hodajući, dolazi do žene koja je visoka, i zlatna, i 
samou bica. Fiksira joj oči nevideće i kaže: "Da li me 
znaš?" a narandžaste usne, mrtve usne, suve usne, 
pokreću se i šapuću "Ne". Ali on fiksira još i kaže: "Da li si 
me znala?" a vazduh mrmlja njegove reči,sve dok, ona ne 
kaže: "Ne", još jedanput, i on prolazi pokraj nje. 

Ispituje još dvoje: čoveka koji je imao puno leta, sa 
satom ugrađenim u članak leve ruke, i crnog patuljka sa 
rogovima, kopitama i jarčevim repom. Ali, obojica kažu: 
"Ne" i hvataju korak iza njega, i slede ga iz te ogromne 
sobe u drugu, gde ih još leži pod kamenom, ne čekajući 
zapravo, da budu pozvani za njegovu Noć Hiljadugodišnjice 
u Kući Mrtvih, Čovek ih vodi. Vodi mrtve koje je prizvao 
nazad, u kretanje, a oni ga slede. Slede ga kroz hodnike i 


galerije i dvorane, i uz široka, prava stepeništa, i niz uska, 
zavojita stepeništa, i dolaze najzad u veliku dvoranu Kuće 
Mrtvih gde Gospodar njegov stoluje. 

On sedi na crnom prestolu od izglačanog kamena, a 
metalne posude su mu sa leve i desne strane. Na svakom 
od dve stotine stubova koji oivičavaju njegovu Dvoranu šija 
i treperi baklja, a njihov varnicama posut dim uvija se i 
nadima nagore, postajući sivi deo oblaka što struji i 
pokriva tavanicu. 

On se ne pokreće, već posmatra čoveka dok stupa 
napred, kroz dvoranu, sa pet hiljada mrtvih iza sebe, i dok 
mu prilazi, oči mu počivaju crveno na njemu. 

Čovek pada ničice pred njegove noge i ne pomera se 
dok ne bude oslovljen: 

"Možeš me pozdraviti i ustati", dolaze reči, a svaki je 
oštar, grlen ubod sred čujnog izdisaja. 

"Slava Anubisu, Gospodaru Kuće Mrtvih!" kaže 
čovek I ustaje. 

Anubis lagano obara svoju crnu njušku a očnjaci se 
njegovi bele u njoj. Crvena munja, njegov jezik, kao strela 
šiba napolje, ulazi nazad u njegova usta. On ustaje 
potom, a senke klize niz njegovo nago, čovečije 
oblikovano telo. 

Diže levu ruku a zujavi zvuk ulazi u Dvoranu i nosi 
njegove reči kroz dim i treperavu svetlost: 

"Vi koji ste mrtvi", kaže on, "večeras ćete se veseliti 
za moje zadovoljstvo. Hrana i vino prelaziće mrtve usne 
vaše pa ipak je okusiti nećete. Stomaci vaši mrtvi držaće 
je u vama, dok mrtve noge vaše slede korake igre. Mrtve 
govorićete reči koje za vas značenja nemaju, i grlićete 
jedni druge bez zadovoljstva. Pevaćete mi, zaželim li to. I 
leći ponovo, kada to odlučim." 

Diže desnu ruku. 

"Nek zabava počne", kaže, i udara dlanovima jedan o 
drugi. 

Tad između stubova kliznu napred stolovi, 


natovareni hranom i pićem, a muzika je u vazduhu. 

Mrtvi kreću da ga poslušaju. 

"Možeš im se pridružiti". Anubis kaže čoveku, i 
ponovo seda na svoj presto. 

Čovek prilazi najbližem stolu, jede malo i ispija čašu 
vina. Mrtvi igraju oko njega, ali on sa njima ne igra. Oni 
prave zvuke — reči bez značenja, a on ih ne sluša. Sipa 
drugu čašu vina i dok je ispija oči Anubisove počivaju na 
njemu. Sipa treću čašu i drži je u ruci, uzima gutljaj i 
bulji u nju. 

Koliko je vremena prošlo on ne može znati, kada 
Anubis kaže: "Slugo!" 

On ustaje, okreće se. 

"Priđi!" kaže Anubis, i ovaj čini tako. 

"Možeš ustati. Ti znaš koja je noć večeras?" 

"Da, Gospodaru. Ovo je Noć Hiljadugodišnjice." 

"Ovo je tvoja Noć Hiljadugodišnjice. Ove noći slavimo 

godišnjicu. Služio si me u Kući Mrtvih punih hiljadu 
godina. 

Da U si zadovoljan?" 

"Da, Gospodaru..." 

"Sećaš se mog obećanja?" 

"Da. Rekao si da ćeš mi ako ti verno služim hiljadu 
godina, vratitimoje ime. Reći ćeš mi ko sam bio u 
Središnjim Svetovima Života." 

"Izvini, ali nisam." 

Ti. 

"Rekao sam da ću ti dati ime, što je sasvim druga 
stvar." 

"Ali, mislio sam..." 

"Mene nije briga šta si ti mislio! Želiš li ime?" 

"Da, Gospodaru." 

"Ali, želeo bi svoje staro ime? Da li je to ono što 
pokušavaš da kažeš?" 

"Da." 


"Zar stvarno misliš da se posle deset vekova iko seća 
tvog imena? Zar zamišljaš da si toliko važan da bi neko 
zabeležio tvoje ime, da bi ono nekome nešto značilo?" 

"Ne znam." 

"Ali hteo bi ga nazad " 

"Ako mogu da ga dobijem. Gospodaru." 

"Zašto? Zašto ga želiš?" 

"Zato što se ničega ne sećam o Svetovima Života. 
Voleo bih da znam ko sam bio dok sam tamo prebivao." 

"Zašto? Zbog čega?" 

"Ne mogu da ti odgovorim, jer ne znam" 

"Znaš da sam, od svih mrtvih", kaže Anubis, " samo 
tebi vratio punu svest da bi me služio ovde. Smatraš li, 
možda, da to znači da u tebi ima nečeg posebnog?" 

"Često sam se pitao zašto si uradio ono što si uradio." 

"Onda, čoveče, dopusti da ti olakšam: ti si ništa. Bio 
si ništa. Niko te se ne seća. Tvoje smrtno ime ništa ne 
znači." 

Čovek obara oči. 

"Sumnjaš h u mene?" 

"Ne, Gospodaru..." 

"Zašto?" 

"Zato što ti ne lažeš." 

"Onda ću to i da pokažem. Oduzeo sam ti sećanja na 
život samo zato što bi ti ona među mrtvima zadavala bol. 
Al dopusti sad da demonstriram tvoju anonimnost. U ovoj 
prostoriji ima preko pet hiljada mrtvih, iz mnogih doba i 
mesta." 

Anubis stoji, a glas mu dopire do svake prisutnosti u 
Dvorani. 

"Poslušajte, crvi! Okrenite oči ka ovom čoveku koji 
stoji pred prestoljem mojim!... Okreni im lice, čoveče!" 

Čovek se okreće. 

"Čoveče, znaj da danas ne nosiš telo u kome si prošle 
noći spavao. Izgledaš sada kao što si izgledao pre hiljadu 


godina, onda kada si stupio u Kuću Mrtvih." 

"Mrtvi moji, ima li među vama neko ko može da 
pogleda ovog čoveka i da kaže da ga zna?" 

Zlatna devojka istupa. 

"Ja znam ovog čoveka", kaže narandžastim usnama, 
"jer 

on mi se obraćao u drugoj dvorani." 

"To znam", kaže Anubis, "ali koje on?" 

"On je onaj koji mi se obraćao." 

"To nije odgovor. Idi i pari se sa purpurnim gušterom 

onim... A šta je s tobom, stari?" 

"I meni se obratio." 

"To znam. Možeš li ga imenovati?" 

"Ne mogu." 

"Onda idi igraj na stolu onom i sipaj vino na glavu... A 
ti, crni čoveče?" 

"Ovaj čovek je i sa mnom razgovarao." 

"Znaš li mu ime?" 

"Nisam ga znao kada me je pitao..." 

"Onda gori!" uzvikuje Anubis, a oganj se ruši sa 
tavanice, iskače iz zidova i prži crnog čoveka do pepela; 
koji se, zatim mota u sporim vrtlozima po podu, prolazeći 
između članaka zastalih igrača; raspadajući se na kraju u 
krajnju prašinu. 

"Vidiš?" kaže Anubis, "Nikog nema da teimenuje kao 
što si nekad bio znan." 

"Vidim", kaže čovek, "ali ovaj poslednji je mogao još 
nešto da doda..." 

"Uzalud! Ti si nepoznat i neželjen, izuzev što trebaš 
meni I to zato što si prilično vešt u različitim umetnostima 
balsamovanja i povremeno sročiš duhovit epitaf." 

"Hvala, Gospodaru." 

"Čemu bi ti ime i sećanja služili ovde?" 

"Ničemu, pretpostavljam." 

"Pa ipak, ti želiš ime, pa ću ti ga i dati. Izvadi bodež." 


Čovek izvlači sečivo što mu visi s leve strane. 

"A sada odseci palac." 

"Koji palac, Gospodaru?" 

"Može levi" 

Čovek grize donju usnu i stiska oči dok vuče sečivo po 

zglobu svog palca. Krv pada na pod. Teče uz sečivo 
noža I kaplje sa vrha. On se ruši na kolena i nastavlja da 
seče, a suze mu teku niz obraze i padaju, da se pomešaju 
s krvlju. Diše dahćući i jedan jedini jecaj mu se otme. 

Tada... "Učinjeno je", kaže on, "Evo!" Ispušta sečivo i 
nudi Anubisu svoj palac. 

"Meni to ne treba! Baci ga u plamen." 

Desnom rukom čovek baca svoj palac u posudu za 
žar. On pršti, cvrči, razbukti se. 

"Sada savij levu šaku i sakupi krv u njoj." 

Čovek čini to. 

"A sad, podigni je iznad glave i pusti da kaplje po tebi" 

On diže ruku a krv mu pada na čelo. 

"Sad ponavljaj za mnom: Ja se krštavam..." 

"Ja se krštavam.." 

"Vakimom, iz Kuće Mrtvih..." 

"Vakimom, iz Kuće Mrtvih..." 

"U ime Anubisa..." 

"U ime Anubisa..." 

"Vakim..." 

"Vakim..." 

"Izaslanik Anubisov u Središnjim Svetovima..." 

"Izaslanik Anubisov u Središnjim Svetovima..." 

"... i dalje od njih." 

"... i dalje od njih." 

"Čujte me sada, o vi mrtvi: proglašavam ovog čoveka 
Vakimom Ponovite ime njegovo!" 

" Vakim " dolazi reč, kroz mrtve usne. 

"Nek bude tako! Imenovan si sada, Vakime", kaže on. 

"Prikladno je, prema tome, da se u imenu osetiš 


rođenim, i da budeš time promenjen, o moj Imenovani!" 
Anubis diže obe ruke iznad glave i spušta ih uz telo. 
"Nastavite igranje!" zapoveda mrtvima. 
Oni se ponovo kreću po muzici 
U dvoranu ulazi mašina za sečenje tela, a mašina za 
protetičku zamenu za njom. 
Vakim gleda u stranu, ali one mu prilaze i staju pored 
njega. 


Prva mašina izbacuje hvataljke i drži ga. 

"Ljudske ruke su slabe." kaže Anubis. "Neka budu 
uklonjene." 

Čovek vrišti dok sečiva testere pevaju. Onda gubi 
svest. 

Mrtvi nastavljaju svoju igru. 

Kada se Vakim probudi, dve srebrne ruke bez šavova 
vise uz njegovo telo, hladne i neosetljive. On savija prste. 

"A noge ljudske — slabe su i podložne umoru. Nek 
one koje nosi budu zamenjene neumornim metalom." 

Kada se Vakim po drugi put probudi, stoji na 
srebrnim stubovima. Grči nožne prste. Anubisov jezik 
palaca. 

"Stavi desnu ruku u plamen", kaže, "i drži je tamo do 
belog usijanja." 

Muzika pada oko njega, a plamenovi mu miluju ruku 
dok ona ne dostigne njihovo crvenilo. Mrtvi govore svoje 
mrtve priče i piju vino čiji ukus ne osećaju. Grle jedni 
druge bez zadovoljstva. Ruka šija belo. 

"A sada", kaže Anubis, "uzmi svoju muškost u desnu 
ruku i sagori je." 

Vakim oblizuje usne. 

"Gospodaru..." kaže. 

"Učini to!" 

On čini to, i pada onesvešćen pre nego što završi. 

Kada se ponovo probudi i pogleda se, sav je od 


blistavog srebra, bespolan i snažan. Kada dodirne čelo 
svoje, čuje se zvuk metala o metal. 
"Kako se osećaš, Vakime?" pita Anubis. 

"Ne znam", odgovara, a glas mu je čudan i hrapav. 

Anubis pravi pokret, a najbliža strana mašine za 
sečenje postaje reflektujuća površina. 

"Osmotri se." 

Vakim bulji u sjajno jaje koje je njegova glava, a žuta 
sočiva, njegove oči; sjajni, debeli čunak — njegova prsa. 

"Ljudi mogu početi i završiti na mnogo načina", kaže 
Anubis. "Neki mogu početi kao mašine, vremenom, polako, 
sričući ljudskost. Drugi mogu završiti kao mašine, gubeći 
svoju ljudskost dok žive, deo po deo. Ono što je izgubljeno 
može se uvek povratiti. Ono što je stečeno može se uvek 
izgubiti. Šta si ti, Vakime, čovek ili mašina?" 

"Ne znam" 

"Onda, dopusti da te zbunim još više." 

Anubis pravi pokret, a Vakimove ruke i noge se 
oslobađaju, otpadaju. Njegov metalni torzo zvekne o 
kamen, kotrlja se, zatim leži u podnožju prestola. 

"Sada ti nedostaje pokretljivost." 

Pruža nogu i dodiruje sitni prekidač na zadnjoj strani 
Vakimove glave. 

"Sada ti nedostaju sva čula izuzev sluha." 

"Da." odgovara Vakim. 

"Sada te vezuju za izvod. Ne osećaš ništa, ali glava ti 
je otvorena i sad ćeš postati deo mašine koja kontroliše i 
održava ceo ovaj svet. A sada... vidi sve!" 

"Vidim." odgovara on, postajući svestan svake sobe, 
hodnika, sale i odaje u uvek mrtvom, nikad živom svetu 
koji nikad nije bio svet; u tom svetu načinjenom, 
nerođenom od stopljene zvezdane materije i vatri kreacije, 
već: zakucanim I spojenim, zakovanim i zavarenim, 
izolovanim i ukrašenim, ne u mora, zemlju i vazduh — u 
život, već: u ulja, i metale, i kamen, i zidove energije, sve 
zajedno obešeno u ledenoj praznini gde sunca ne sijaju; i 


on je svestan razdaljina, napora, težina, materijala, 
pritisaka i tajnih brojeva mrtvih. Nije svestan svoga tela, 
mehaničkog i isključenog. Poznaje samo talase pokreta 
održavanja koja teku kroz Kuću Mrtvih. On teče sa njima i 
spoznaje bezbojne boje kvantitativne percepcije. 

Tad Anubis ponovo progovara: 

"Znaš svaku senku u Kući Mrtvih. Ti si gledao kroz 
sve skrivene oči" 

"Jesam" 

"Pogledaj sada šta leži spolja." 

Zvezde, zvezde, rasute zvezde, i crnina svud između. 
One se talasaju, nabiraju i savijaju, one jure ka njemu, 
jure kraj njega. Boje su im blještave i neokaljane, kao oči 
anđela; a prolaze blizu, prolaze daleko, u večnosti kroz 
koju izgleda da se on kreće. Nema osećaja pravog vremena 
ih pravog kretanja već samo promene polja. Veliko plavo 
Tofet peć-sunce kao da na trenutak uzleti kraj njega, pa 
ponovo dolazi crnina, svuda oko njega. 

A druga mala svetla prolaze, u daljini. 

I dolazi najzad do sveta koji nije svet, ažurnog, 
citronskog i zelenog, zelenog, zelenog. Zelena korona leži 
okolo, trostruko veća od njegovog prečnika, i izgleda kao 
da pulsira prijatnim ritmom "Pogledaj, Kuća Života!" kaže 
odnekuda Anubis. 

I on gleda. Topla je, i goruća je, i živa je. Ima osećaj 
života. 

"Oziris vlada Kućom Života." kaže Anubis. 

I on ugleda veliku ptičju glavu na ljudskim ramenima, 
svetle, žute oči u njoj — žive, tako žive, oh; a to stvorenje 
stoji pred njim na nepreglednoj ravnici živućeg zelenila 
postavljenog preko njegovog pogleda na svet, i drži Palicu 
Života u jednoj ruci a Knjigu Života u drugoj. Ono kao da 
je izvor zračeće toplote. 

Vakim tad ponovo čuje glas Anubisov: 

"Kuća Života i Kuća Smrti obuhvataju Središnje 
Svetove." 


Osećanje vrtložnog padanja — i Vakim ponovo vidi 
zvezde, al! zvezde razdvojene jedne od drugih, držane 
vezama sila — vidljivih, nevidljivih, pa ponovo vidljivih — 
bledeće, dolazeće, odlazeće, sjajne bele linije — 
fluktuirajuće. 

"Sada primaš Središnje Svetove Života", kaže Anubis. 

A tuce svetova se kotrlja pred njim, kao lopte 
egzotičnog mramora, mramora obrađenog, promerenog, 
izglačanog, usijanog. 

"... Obuhvaćeni" kaže Anubis. "Oni su obuhvaćeni 
poljem koje pravi luk između dva jedina bitna pola," 

"Polovi?" kaže metalna glava koja je Vakim 

"Kuća Života i Kuća Smrti Središnji Svetovi se uistinu 
oko svojih sunaca kreću, a svi zajedno slede staze Života I 
Smrti." 

"Ne razumem", kaže Vakim. 

"Naravno da ne razumeš. Šta je istovremeno najveći 
blagoslov i najveće prokletstvo u univerzumu?" 

"Ne znam" 

"Život", kaže Anubis, "i smrt." 

"Ne razumem", kaže Vakim. "Upotrebio si superlativ. 
Tražio si jedan odgovor. Međutim, imenovao si dve stvari" 

"Jesam li?" pita Anubis. "Zaista? Zar to što sam 
upotrebio dve reci znači da sam imenovao dve odvojene i 
različite stvari? Zar stvar ne može da ima više od jednog 
imena? Uzmi, na primer, sebe. Šta si ti?" 

"Ne znam" 

"To, onda, može biti početak mudrosti. Lako bi mogao 
biti mašina koju sam odlučio da na neko vreme 
inkarniram kao čoveka i sad sam je vratio u metalni oklop, 
kao što bi mogao biti i čovek, koga sam inkarnirao kao 
mašinu." 

"Pa kakvaje onda razlika?" 

"Nikakva. Apsolutno nikakva. Ti ne možeš da primetiš 
razliku. Ne možeš da se sećaš. Reci, da li si ti živ?" 

"Jesam." 


"Zašto?" 

"Mislim. Čujem tvoj glas. Imam sećanja. Mogu da 
govorim" 

"Koja je od ovih osobina život? Seti se — ne dišeš, 
nervni sistem ti je masa metalnih vlakana, a ja sam ti 
sagoreo srce. Seti se, takođe da imam mašine koje bolje 
misle od tebe, bolje se sećaju bolje govore. Šta ti onda 
ostaje kao izgovor za tvrdnju da si živ? Kažeš da čuješ moj 
glas, a 'čuti' je subjektivan fenomen. U redu. Isključiću tii 
sluh. Dobro obrati pažnju, da vidiš da li ćeš prestati da 
postojiš." 

..Jedna snežna pahulja u bestežinskom padu kroz 
bunar, bunar bez vode, bez zidova, bez dna, bez vrha. 
Sada ukloni pahulju i koncentriši se na padanje... 

Posle bezvremenskog vremena Anubis se ponovo 
javlja: 

"Da li shvataš razliku između života i smrti?" 

"Ja' je život", Vakim kaže. "Šta god da oduzmeš ih 
daš, ako 'Ja' ostane, to je život" 

"Spavaj", kaže Anubis, a ne postoji ništa što može da 
ga čuje, tamo, u Kući Mrtvih. 

Kada se probudi, Vakim otkriva da je postavljen na 
sto pored prestolja, i ponovo vidi, i posmatra igru mrtvih i 
čuje muziku po kojoj se oni kreću. 

"Da li si bio mrtav?" pita Anubis. 

"Ne", kaže Vakim. "Spavao sam." 

"U čemu je razlika?" 

"Ja' je još uvek postojalo, iako ja to nisam znao." 

Anubis se smeje. 

"A da te nikada nisam probudio?" 

"Predpostavljam da bi to onda bila smrt." 

"Smrt? Da nisam odlučio da upotrebim moju moć da 
te probudim? Čak i ako bi ta moć večno postojala, a i 'ti' sa 
njom, potencijalan i na raspolaganju tokom cele te 
večnosti?" 

"Kada bi to učinio, ako bih ja večno ostao samo 


mogućnost — onda bi to bila smrt." 

"Pre nekoliko trenutaka rekao si da su smrt i san dve 
različite stvari. Razlika je, znači, u vremenskom periodu?" 

"Ne", kaže Vakim, "to je pitanje postojanja. Posle sna 
dolazi budno stanje, i život je i dalje prisutan. Kad postoji 
ja to znam. Kada ne znam, ne znam ništa." 

"Život je, znači, ništa?" 

"Ne." 

"Znači, život je postojanje? Kao ovi mrtvi?" 

"Ne", kaže Vakim. "To je znanje o postojanju, bar 
delimično." 

"Od čega se sastoji taj proces?" 

"Ja'", kaže Vakim 

"A šta je Ja'? Ko si ti?" 

"Ja sam Vakim." 

"Tek nedavno sam ti ime dao! Šta si bio pre toga?" 

"Ne Vakim" 

"Mrtav?" 

"Ne! ŽIV!" viče Vakim 

"Ne diži glas u mojim odajama", kaže Anubis. "Ti ne 
znaš ni šta si ni ko si, ne znaš razliku između postojanja i 
nepostojanja, a usuđuješ se da sa mnom raspravljaš o 
pitanju života I smrti! A sada, sad te neću pitati, sad ću ti 
reći! Reći ću ti o životu i o smrti." 

"Ima previše života i nema dovoljno života", počinje 
on, "a isto važi iza smrt. Odbacimo paradokse sada." 

Kuća Života toliko je daleko, da zrak svetlosti koji ju 
je napustio na dan tvog ulaska u carstvo ovo, nije prevalio 
neki značajniji deo razdaljine između nas. Između, leže 
Središnji Svetovi. Oni se kreću sa plimama i osekama 
Života i Smrti koje struje između moje Kuće i Kuće 
Ozirisove. Kad kažem 'struje' ne mislim da se talasi njihovi 
kreću kao onaj, sažaljenja dostojan, zrak svetlosti — 
puzajući. Radije, kreću se kao talasi okeana sa samo dve 
obale. Možemo da podignemo talase gde god hoćemo a da 
ne poremetimo celo more. Šta su ovi talasi i šta oni rade?" 


"Neki svetovi poseduju previše života", govori on. 
"Život puzajući, život zagađujući—oplođujući i gušeći 
samog sebe; svetovi preblagi i prepuni nauka koje 


održavaju ljude u životu — svetovi koji bi se udavili u 
sopstvenoj spermi, svetovi koji bi napunili sve svoje kopno 
ženama velikih stomaka — i tako potonuli u smrt pod 


težinom sopstvene plodnosti. Zatim postoje svetovi pusti i 
studeni, jalovi i gorki, svetovi koji melju život kao zrnevlje. 
Čak i uz modifikacije tela i mašine za menjanje svetova, za 
šest inteligentnih rasa postoji samo nekoliko stotina 
naseljivih svetova. Na najgorim, život je jako potreban. Na 
najboljim, on može biti smrtonosni blagoslov. Kad kažem 
da ie na određenim mestima život potreban hi nije 
potreban, govorim, naravno, i da je smrt potrebna ih nije 
potrebna. 

Ne govorim o dve različite stvari, već o istoj stvari. 
Oziris i ja smo knjigovođe. Mi zadužujemo i razdužujemo. 
Mi dižemo takse, ih ih umirujemo i vraćamo u okean. Da h 
se na život može računati da ograniči sebe? Ne. On je 
bezglavo nastojanje dvoje da postanu beskonačnost Da h 
se na smrt može računati da ograniči sebe? Ne. Ona je 
podjednako bezglav napor nule da obuhvati beskonačnost" 

"Mora postojati kontrola života i smrti", nastavlja on, 
"inače bi se plodni svetovi uzdizah i padah, uzdizah i 
padah, oscilujući između imperije i anarhije sve do 
potpunog raspada. Jalovi svetovi bi bih obuhvaćeni nulom. 
Život ne može da se zadrži u granicama koje mu je 
statistika postavila. Zbog toga on se mora obuzdavati, i to 
se radi. Oziris i ja držimo Središnje Svetove. Polje u kome 
su u našoj je vlasti, i mi ih isključujemo i uključujemo 
kako hoćemo. Vidiš li sada, Vakime? Počinješ li da 
shvataš?" 

"Vi ograničavate živote? Vi izazivate smrt?" 

"Možemo da izazovemo sterilitet bilo koje ili svih šest 
rasa odjednom, na svakom mestu koje odaberemo, onoliko 
dugo koliko je potrebno. Ovo može da se radi u potpunosti 


ih delimično. Možemo takođe, manipulisati dužinama 
života desetkovati populacije." 
"Kako?" 

"Vatrom. Glađu. Epidemijama kuge. Ratom." 

"Šta je sa sterilnim svetovima, usahlim svetovima?" 

"Mogu se obezbediti višestruki porođaji, a u dužine 
Života se ne mešamo. Novi mrtvi se ne šalju ovamo, već u 
Kuću Života. Tamo ih popravljaju, ih se njihovi delovi 
koriste pri konstruisanju novih osoba koje mogu, ali ne 
moraju da u sebi nose ljudski duh." 

"A ostali mrtvi?" 

"Kuća Mrtvih je grobnica svih šest rasa. Na 
Središnjim Svetovima zakonitih groblja nema. Bilo je 
perioda kada je Kuća Života od nas tražila nosioce i delove. 
U drugim prilikama prebacivali su nama svoje viškove." 

"Teško je to razumeti. Izgleda brutalno, izgleda 
sirovo..." 

"To je život i to je smrt. To je najveći blagoslov i 
najveće prokletstvo u univerzumu. Ti da shvatiš ne moraš, 
Vakime. 

Tvoje shvatanje ili neshvatanje, tvoje odobravanje ili 
neodobravanje niukoliko neće promeniti njegovo 
funkcionisanje." 

"A kako to da ti, Anibuse, sa Ozirisom, da vi 
kontrolišete to?" 

"Neke stvari treba da ostanu van tvog znanja" 

"A kako Središnji svetovi prihvataju vašu kontrolu?" 

"Oni žive uz nju i umiru uz nju. Na nju njihovi 
prigovori ne utiču, jer je neophodna za nastavak njihove 
egzistencije. 

Postala je prirodni zakon i potpuno je nepristrasna, 
primenjuje se podjednakom snagom na sve koji pod nju 
dospeju. 

"Postoje h neki koji joj se ne povinuju?" 

"O tome, saznaćeš više kada budem spreman da ti 
kažem, a sada nisam. Napravio sam te mašinom, Vakime. 


Sada ću te napraviti čovekom. Ko može da kaže kako si 
počeo, gde si počeo? Da ti izbrišem sećanja do ovog 
trenutka i da ti onda ponovo telo dam, pamtio bi da si 
počeo kao metal." 

"Dali ćeš to i uraditi?" 

"Ne. Kada i ako ti dam nova zaduženja, želim da 
budeš opremljen sećanjima koja sada poseduješ." 

Tada Anibus diže ruke i udara ih jednu o drugu. 

Mašina uklanja Vakima sa police i dok ga spušta 
isključuje mu čula. Muzika pulsira i pada oko igrača dve 
stotine baklji na stubovima šija kao besmrtne misli, 
Anubis gleda pocrnelo mesto na podu velike Dvorane, a 
iznad, baldahin od dima se kreće po sopstvenom ritmu. 


Otvarajući oči Vakim vidi sivilo. Leži na leđima, piljeći 
uvis. Pločice su hladne pod njim a s desne strane njegove 
svetlost palaca Naglo steže levu šaku, traži palac, pronalazi 
ga, uzdiše. 

"Da", kaže Anubis. 

On se uspravlja u sedeći položaj pred prestoljem, 
gleda nadole — na sebe, gleda nagore — u Anubisa. 

"Pokršten si, i ponovo si rođen u mesu." 

"Hvala" 

"Ama, za to nema problema. Osnovnog materijala 
ovde ima koliko god hoćeš. Ustani! Sećaš se lekcija?" 

Vakim stoji. 

"Kojih?" 

"Temporalne fuge. Da vreme sledi um a ne telo." 

"Da." 

'I ubijanja?" 

"Da." 

"I kombinovanja toga dvoga?" 

"Da" 

Anubis stoji, za glavu viši od Vakima, u novom telu, 
visokom puna dva metra. 


"Tad mi pokaži!" 

"Nek muzika zamukne!" uzvikuje. "Nek onaj koji se za 
života nazivao Dargotom stupi preda me!" 

Mrtvi prestaju sa igrom Oni stoje bez pokreta a oči im 
nikada ne trepću. Tišina je, nekoliko sekundi, nenamšena 
rečju, korakom, disanjem. 

A onda, Dargot se kreće među uspravnim mrtvima, 
napredujući kroz senku, kroz svetlost. Ugledavši ga Vakim 
ramena stomaka. 

Metalna traka boje bakra prelazi Dargotu glavu, 
pokriva mu jagodice, nestaje ispod brade sivih čekinja. 
Poprečna traka prolazi iznad njegovih očnih lukova preko 
slepoočnica, sreće samu sebe na donjem delu lobanje. 
Njegove oči su mu raširene, "beonjače" žute, dužice crvene. 
Donja čeljust pravi stalne pokrete žvakanja dok se on 
kotrlja napred a zubi su mu duge senke. Glava se klati 
levo-desno na vrhu pola metra njenog vrata. Ramena su 
metar široka dajući mu izgled obrnutog trougla jer se 
bočne strane torza naglo približavaju jedna drugoj da bi se 
srela sa segmentiranom šasijom koja počinje tamo gde 
meso prestaje. Njegovi točkovi se okreću polako a zadnji 
levi zaškripi pri svakom punom krugu. Ruke mu vise tako 
da vršci prstiju brišu po tlu. Četiri kratke, oštre metalne 
noge sklopljene su nagore, uz njegove ravne bokove. Britve 
uspravljaju na njegovim leđima, padaju nazad kako se 
pokreće tako se. Trometarski bič, njegov rep, se odmotava 
kad se zaustavi pred prestoljem. 

"Za ovu noć, ovu Noć Hiljadugodišnjice", kaže Anubis, 

"Dajem ti nazad tvoje ime — Dargot. Nekada si 
ubrajan među najmoćnije ratnike Središnjih Svetova, 
Dargote, dok ne suprostavi svoju snagu jednom 
besmrtniku i pred njim ode u smrt. Tvoje slomljeno telo je 
popravljeno i ove noći ga moraš upotrebiti da još jedanput 
vidiš bitku. Uništi ovog čoveka, Vakima, u pojedinačnoj 
borbi i možeš zauzeti njegovo mesto kao moj prvi sluga u 


Kući Mrtvih." 

Dargot skršta svoje moćne ruke na čelu i povija se u 
naklonu sve dok one ne dodirnu pod. 

"Možeš da upotrebiš deset sekundi da pripremiš,duh 
za borbu", kaže Anubis Vakimu. "Budi spreman, Dargote!" 

"Gospodaru", kaže Vakim, "kako mogu ubiti onoga 
koji je već mrtav?" 

"To je tvoj problem", kaže Anubis. "Potrošio si svih 
deset sekundi na glupava pitanja Počnite!" 

Čuje se zvuk škljocanja i serija metalnih klik. 

Dargotove metalne noge se naglo trzaju nadole, 
ispravljaju se, dižu ga još metar od poda Propinje se, 
poigrava, diže ruke i napinje mišiće karakterističnim 
pokretom. 

Vakim gleda čekajući. 

Dargot se izdiže na zadnje noge a glava muje sada 
više od tri metra iznad poda. 

Tada skače napred, raskrečenih ruku, uvijenog repa, 
isturene glave, očnjaka ogoljenih. Britve na njegovim 
leđima se dižu poput svetlucavih peraja, kopita padaju 
poput čekića. 

U zadnjem mogućem trenu Vakim iskoračuje u 
stranu i zadaje direkt blokiran protivnikovom nadlakticom. 
Vakim skače, zatim, visoko u vazduh, i bič bezopasno 
puca pod njim. 

Dargot se zaustavlja uprkos svojoj masi, i naglo se 
okreće. 

Još jedanput se propinje i udara prednjim kopitama. 
Vakim ih izbegava ali se Dargotove ruke u padu spuštaju 
na njegova ramena. 

Vakim grabi oba ručna gležnja i nogom udara Dargota 
u stomak. Dok to čini rep-kamdžija mu pada na desni 
obraz. 

Tada lomi stisak tih masivnih ruku na svojim 
ramenima, uvlači glavu, i udara ivicom svoje tvrde leve 
šake bok protivnika. Bič ponovo pada, ovoga puta po 
njegovim leđima. Cilja glavu udarcem, ali se dugi vrat uvija 


i sklanja je s puta, a on čuje kako bič ponovo puca, 
promašujući ga za par santimetara. 

Dargotova pesnica mu zahvata jagodicu i on posrče, 
gubi ravnotežu, kliza se po podu. Kotrlja se van domašaja 
kopita, ali dok pokušava da ustane pesnica ga ponovo 
baca na tlo. 

Dok se sledeći udarac spušta, međutim, on hvata 
gležanj obema šakama i baca svu težinu na tu ruku, 
izvijajući glavu u stranu. Dargotova pesnica udara o pod i 
Vakim staje na noge istovremeno zadajući jedan levi kroše. 

Dargotova glava vesto plovi sa udarcem a kamdžija 
puca kraj Vakimovog uveta. On još jedanput treska 
izvijajući glavu a onda biva ponesen i bačen unazad kada 
se Dargotove zadnje noge isprave poput opruga a rame mu 
se zarije u Vakimove grudi. 

Dargot se iznova propinje. 

Tada, po prvi put, on progovara: 

"Sada, Valome, sada!" kaže on, "Dargot postaje prvi 
sluga Anubisov!" 

Dok kopita bljeskajući jure nadole Vakim hvata po 
sredini te metalne noge, po jednu svakom rukom. U 
čučnju se upire, napinje, i sada mu se usne izvijaju 
nagore, otkrivajući stisnute zube, dok je iznad njega 
Dargot zamrznut u sred udarca. 

"Budalo", kaže on, a glas mu je čudno izmenjen. Ta 
reč, poput udarca velikog gvozdenog zvona odjekuje 
Dvoranom. 

Tiho jecanje dopire od mrtvih, kao i kada su bih 
nagnani iz svojih grobova. 

"Sada' kažeš, 'Vakime' kažeš?" i smeje se dok stupa 
napred, pod obrušavajuća kopita. "Ti ne znaš šta govoriš!" 
i 

Čeličnim stiskom obuhvata veliki, metalni torzo, i 
kopita bespomoćno mlate oko njegovih leđa a rep-bič fijuče 
i puca I ostavlja mu brazde po ramenima. Ruke mu leže 
između zaoštrenih kičmenih pršljenova, i on gnječi 


nepopustljivo, segmentirano metalno telo o svoje. 
Dargotove velike šake pronalaze njegov vrat, ali palci 


zatežu, iskaču dok se on napinje i savija kolena. 

Stoje oni tako, u jednom trenutku van vremena, a 
svetlost vatre se rve sa senkama na njihovim leđima 

Zatim, jednim divovskim izbačajem, Vakim diže 
Dargota od tla okreće se i baca ga. 

Dok se Dargot tumba u vazduhu noge mu divlje 
udaraju. 

Pršljenovi se dižu i padaju a rep grabi u prazno i 
puca. Diže ruke pred lice ali na podnožje Anubisovog 
prestolja pada uz razlamajući tresak, i ostaje tamo, 
nepomičan, metalnog tela prelomljenog na četiri mesta, 
lobanje raspukle na prvom stepeniku prestolja. 

Vakim se okreće Anubisu. 

"Dovoljno?" pita. 

"Temporalnu fugu nisi upotrebio", progovara Anubis, 
ne bacajući nijedan pogled na olupinu koja je bila Dargot. 

"Nije bilo potrebno. Ne beše on tako moćan protivnik." 

"Moćan je bio", kaže Anubis. "Zašto si se nasmejao 
dok si se borio sa njim i učinio kao da sumnjaš u svoje 
ime?" 

"Ne znam. Za trenutak, kad shvatih da pobeđen ne 
mogu biti, osetih kao da sam neko drugi." 

"Neko bez straha bez milosti ili kajanja?" 

"Da." 

"Još uvek se osećaš tako?" 

"Ne." 

"Zašto si onda prestao da me Gospodarom nazivaš?" 

"Žestina bitke je izazvala emocije koje su nadvladale 
moje osećanje za protokol." 

"Onda ispravi previd, odmah." 

"Vrlo dobro, Gospodaru." 

"Izvini se. Moli moj oprost, najponiznije." 


Vakim se prostire po podu. "Molim vaše oproštenje, 
Gospodaru. Najponiznije." 

"Ustani i smatraj da ti je oprošteno. Sadržaj tvog 
stomaka je otišao tamo gde sve takve stvari idu. Možeš 
sada da odeš da se okrepiš... Nek se opet peva i igra! Nek 
se pije i veseli u znak proslave imenovanja na ovu, 
Vakimovu, Noć Hiljadugodišnjice! Nek lešina Dargotova 
nestane s očiju mojih!" 

I ove stvari se čine. 

Pošto Vakim završi obrok, a pevanje i igranje mrtvih 
iz- 

gleda da će se nastaviti do dobro zasluženog kraja 
Vremena, Anubis pravi gest, prvo na levo, pa onda na 
desno, i svaki drugi plamen se svija ha svakom drugom 
stubu, zaranja u samog sebe, nestaje. Usta se otvaraju i 
reci padaju na Vakima: 

"Vodi ih nazad. Donesi mi moju palicu." 

Vakim stoji i izdaje potrebna naređenja Onda izvodi 
mrtve iz velike Dvorane. Stolovi nestaju među stubovima 
dok oni odlaze. Nemogući lahor cepa tavanicu od dima. Pre 
nego što ta velika, siva asura bude rastrgana, međutim, 
preostale buktinje zamiru i jedino svetio unutar Dvorane 
dolazi od dve užarene posude sa svake strane prestolja. 

Anubis zuri u tamu a zarobljeni zraci svetlosti se 
reoformljuju po njegovoj volji i on gleda Dargota kako još 
jedanput pada na podnožje njegovog prestolja i leži 
nepomično i vidi onoga koga je nazvao Vakim gde stoji, sa 
mrtvačkim kezom lobanje na usnama i na trenutak>—je li 
to trik sjaja vatre? — znak na njegovom čelu. 

Daleko odatle, u ogromnoj prostoriji gde je svetlost 

škljava i narandžasta i zgužvana po uglovima i mrtvi 
još jedanput ležu na nevidljive katafalke iznad svojih 
otvorenih grobova Vakim čuje zvuk, slabašan, jačajući pa 
opet slabeći, nimalo nalik nekom zvuku koji je ikada ranije 
čuo. Zadržava svoju ruku što ide ka palici i silazi sa 
postolja. 


"Starče", kaže onome s kojim je razgovarao ranije, 
onome čija su kosa i brada umrljani vinom i u čijem je 
levom zglobu sat stao, "starče, čuj moje reći i reci mi, ako 
znaš: kakav je to zvuk?" 

Oči što ne trepću zure nagore, kroz njegove, i usne se 
pomiču: "Gospodaru..." 

"Nisam ja Gospodar ovde." 

"...Gospodaru, to je samo zavijanje psa" 

Vakim se potom vraća na postolje i predaje ih sve 
nazad Grobovima. 

Tad svetlost odlazi a palica ga vodi kroz tamu, stazom 
dosuđenom. 

"Doneo sam ti palicu, Gospodaru." 

"Ustani i priđi." 

"Mrtvi su vraćeni na svoja prava mesta" 

"Dobro... Vakime, ti si moj čovek?" 

"Da Gospodaru." 

"Da vršiš moju volju, i da me u svim stvarima služiš?" 

"Da, Gospodaru." 

"Zato si ti moj izaslanik u Središnje Svetove i izvan 
njih." 

"Napustiću Kuću Mrtvih?" 

"Da Šaljem te u misiju." 

"Kakvu misiju?" 

"Ta priča je duga, i zamršena. Postoje mnoge veoma 
stare osobe u Središnjim Svetovima. To znaš?" 

"Da" 

"A postoje neki van vremena i izvan domašaja smrti." 

"Izvan smrti, Gospodaru?" 

"Na ovaj ili onaj način izvesne individue se postigle 
neku vrstu besmrtnosti. Možda slede struje života i crpu 
njihovu snagu a od talasa smrti beže. Možda su prilagodili 
svoju biohemijsku strukturu, ih neprekidno popravljaju 
svoja tela, ih imaju mnoga tela pa ih zamenjuju, ih kradu 
nova. Možda imaju metalna tela ih ne nose nikakva. Ma 


kakva da su sredstva u pitanju, kada uđeš u Središnje 
Svetove čućeš da se govori o Tri Stotine Besmrtnika. To je 
samo približna cifra jer malo ih zaista zna nešto o njima. 
Da budemo precizni, ima dve stotine osamdeset i tri 
besmrtnika. Kao što vidiš, oni varaju život, varaju smrt, 
samo njihovo postojanje poremećuje ravnotežu, inspiriše 
neke da oponašaju legende o njima, drugi misle da su oni 
bogovi. Neki su tek bezopasne lutalice, drugi nisu. 

Svi su moćni i prepredeni, svi duboki znalci veštine 
produžavanja egzistencije. Jedan je izuzetno škodljiv i tebe 
šaljem da ga uništiš." 

"Koji je taj, Gospodaru?" 

"Naziva se Princ-koji-je-bio-Hiljadu i obitava iza i 
izvan Središnjih Svetova. Njegovo kraljevstvo leži izvan 
oblasti života i smrti, na mesta gde je večni sumrak. Teško 
ga je, međutim, locirati, jer često napušta svoju oblast i 
prestupa u Središnje Svetove i drugde. Želim da mu dođe 
kraj, jer se suprostavlja Kući Smrti i Kući Života već 
mnogo, mnogo dana. 

"Kako izgleda taj Princ-koji-je-bio-Hiljadu?" 

"Kako god zaželi." 

"Gde ću ga naći?" 

"Ne znam. Moraš tragati za njim." 

"Kako ću znati daje to on?" 

"Po delima, po rečima. On nam se suprostavlja na sve 
načine." 

"Zasigurno vam se i drugi suprostavljaju..." 

"Uništi sve na koje naiđeš. Princa-koji-je-bio-Hiljadu 

ćeš, međutim, poznati po tome što će njega biti 
najteže uništiti. On će se najviše približiti tome da uništi 
tebe." 

"Predpostavimo da uspe." 

"Tada će mi trebati novih hiljadu godina da obučim 
drugog izaslanika za taj zadatak. Ne želim njegov pad 
danas ili sutra. 

Nesumljivo će ti trebati vekovi samo da ga nađeš. 


Vreme ima malu važnost. Era će proći dok on ne postane 
pretnja Ozirisu ili meni. Saznavaćeš o njemu putujući, 
tragajući za njim. Kada ga nađeš, sigurno ćeš ga poznati." 

"Jesam li ja dovoljno moćan da ga srušim?" 

"Mislim dajesi". 

"Spreman sam." 

"Onda ću staviti tvoje noge na taj put. Dajem ti moć 
da me prizoveš i da, kada ti zaista zatreba, crpiš snagu iz 
polja Života i polja Smrti dogod si među Središnjim 
Svetovima. To će te učiniti nepobedivim. Izveštavaćeš me 
kada za to osetiš potrebu. Ako ja takvu potrebu osetim, 
pružiću ruku ka tebi" 

"Hvala, Gospodaru." 

"Poslušaćeš sve moje poruke istog trena." 

"Da." 

"Sada idi i počini. Pošto odspavaš i ponovo jedeš poći 
ćeš i svoju misiju započeti." 

"Hvala." 

To će ti biti predzadnji san unutar ove Kuće, Vakime. 
Meditiraj nad njenim misterijama." 

"Stalno to činim." 

"Ja sam jedna od njih." 

"Gospodaru..." 

"To deo je mog imena. Nikada to ne zaboravljaj." 

"Gospodaru — kako bih to i mogao?" 


BUĐENJE CRVENE VEŠTICE 


Veštica Lođije se u snu pomera i vrisne, dva puta. 
Dugo je ona do sada spavala, i duboko. Njen pajt juri da je 
smiri, ali se spetljava i ona se budi. Seda među jastuke u 
svojoj katedralski visokoj dvorani, a Vreme, Tarkvinusovim 
opčaravajućim korakom dalje od njenog divana poput aveti 
kreće, al! ga ona opaža i gestom i rečju ga u njegovoj 
besputnosti zamrzava, i čuje tada svoj udvojeni krik i baca 
pogled unazad na snomračnu, krikom-traženu stvar koju je 
rodila. Neka bude deset pucnjeva topa pa ih ukloni iz 
vazduha i uha, zadržavajući devet zgusnutih tišina 
između. Neka to, zatim, budu udarci srca i to osećani 
celim telom mističnim. U ovaj nepomični centar postavi 
suvu zmijsku košuljicu koja je svoju zmiju svukla. Sad, 
nek' ne bude zapomaganja za barom ako bi se potopljeni 
brod vratio u luku. Umesto toga, povuci se od snomračne 
stvari sa njenom kišom poput brzometne paljbe rozarijuma 
krivice, hladne i neispričane na tvom stomaku. 

Misli pre na ukroćene konje, Holandezovo prokletstvo 
i, možda, na stih ludog pesnika Vramina: "Gomolj 
vaskrsava žuti narcis kad mu sezona dođe." Ako si išta 
volela u života, pravi se na trenutak da ti je oprošteno. Ako 
si se ičega plašila, pravi se na tren da su ti dani prošli i 
nikada se neće vratit. 

Kupi laž i drži se nje koliko god možeš. Stisni na grudi 
svog pajta kako god da se zove i miluj ga dok ne zaprede. 

Razmeni život i smrt za zaborav ništavila ali svetlost 
ili tama će ti dohvatiti kosti il' meso. Jutro će doći i sa njim 
— sećanje. 

Crvena Veštica spava unutar svoje katedralski visoke 
dvorane između prošlosti i budućnosti. Bežeći napasnik — 
njen san — nestaje niz mračne sokake, dok Vreme 
otkucava istoriju oko događaja. I ona se sada smeši u snu 


jer Janus ponovo radi stvari pola za pola... 
Leđima okrenuta slavi ona obitava u njegovom 
toplom, zelenom pogledu. 


SMRT, ŽIVOT, MAGI RUŽE 


Oslušni svet. Zove se Blis i uopšte ga nije teško čuti: 
zvuci su možda smeh, uzdasi, zadovoljno podrigivanje. 
Mogu biti kling-klang mašinerija ih otkucaji srca. Mogu 
biti disanje mnoštva ih njihove reci Mogu biti koraci, 
koraci, zvuk poljubaca, šamar, plač bebe. Muzika. Muzika, 
možda. Zvuci slova pisaće mašine kroz Crnog-Taticu-Noć, 
tek svest što ljubi samo papir? Možda Onda zaboravi zvuke 
i osmotri svet. 

Prvo, boje: reci jednu. Crvena? Postoje obale reke te 
boje, zelena magla je vučena između, upletana među 
ljubičasto kamenje. Žut i siv i cm je grad u daljini. Ovde, 
na otvorenom polju, s obe strane reke su šatre i paviljoni. 
Izaberi ma koju boju — sve su tu. Preko hiljadu paviljona 
poput balona i tipi-šatora i pečuraka bez drške blješte sred 
plavog polja  izukrštanog konopcima sa nanizanim 
barjačićima punog pokretnih boja što su ljudi. Tri krečno 
svetla mosta preskaču reku. Reka vodi do kremastog mora 
koje se nadima ali se retko razbesni Sa njega, uz reku, 
dolaze barže,brodovi i druga plovila i ukotvljuju se uz 
obale. Još više ih dolazi sa neba, spuštajući se bilo gde na 
plavi materijal polja Njihovi putnici se kreću između šatri. 
Pripadaju svim rasama i vrstama Jedu I razgovaraju. 
Igraju se. Oni su ti što prave zvuke i nose boje. 

U redu? 

Mirisi pripadaju slatkim, rastućim stvarima, a za 
poljubac spremni dolaze povetarci. Kad ovi povetarci i 
mirisi stignu do vašarišta bivaju suptilno izmenjeni. Tamo 
se diže miris piljevine, jedva neprijatan; i miris znoja, a on 
ne može biti suviše neprijatan ako je jedan deo vaš. Tu su, 
zatim, mirisi zapaljenog drveta, mirisi hrane i čista aroma 
alkohola. Miris sveta. 

Okusi ga, progutaj ga i zadrži ga u želudcu. Pukni od 


njega. 

...Kao čovek sa povezom preko oka i alpskim štapom 
sa gvožđem okovanim šiljkom. 

On hoda između torbara i fufica, debeo kao evnuh, ah 
nije. 

Koža mu je, začudo, boje kože, a desno oko rotirajući 
sivi točak. Jednonedeljna brada uokviruje mu lice a sve 
boje nedostaju samo ne mrlje koja je njegova odeća. Njegov 
odmereni hod je čvrst. Njegove ruke jake. 

Zastaje da kupi kriglu piva, okreće se da gleda borbu 
petlova. Stavlja novčić na manju pticu, ona rasteže veću i 
tako plaća pivo. 

Gleda šou gubljenja nevinosti, na izložbi proba 
narkotik, prelazi braon čoveka u beloj košulju koji 
pokušava da mu pogodi težinu. Čovečuljak blizu 
postavljenih očiju tada izlazi iz obližnje šatre, prilazi, vuče 
ga za rukav. 

"Da?" Čini se da mu glas dolazi iz samog središta, da 
duboka i moćna predosećanja pokreće. 

"Po tvojoj nošnji vidim da bi mogao biti propovednik." 

"Jesam — od ne-teološke, van-sektaške vrste." 

"Vrlo dobro. Hoćeš da zaradiš nešto para? Trebaće ti 
samo nekoliko trenutaka" 

"Šta bi hteo da uradim?" 

"Neki čovek će izvršiti samoubistvo i biti pokopan u 
onoj šatri. Raka je već iskopana a sve karte prodate. Ali, 
publika postaje nervozna. Izvođač neće to da uradi bez 
ispravne religiozne pratnje a sveštenika ne možemo da 
otreznimo." 

"Shvatam. To će te koštati desetaka." 

"Neka bude petak." 

"Nađi drugog propovednika" 

"U redu, desetak. 'Ajmo. Počinju da lupaju rukama i 
viču!" 

On ulazi u šator, trepće. 

"Evo __ propovednika!" uzvikuje voditelj. "Sad smo 


spremni da počnemo. Kako se zoveš, Ćale?" 
"Ponekad me zovu Madrak." 

Čovek staje, okreće se, zuri u njega, oblizuje usne. 

"Ja... nisam shvatio." 

"Završimo s tim." 

"Važi se, gospodine... Mesta tamo! Dolazimo! Žešća 
stvar!" 

Masa se razmiče. Unutar šatora ima oko tri stotine 
ljudi Svetla iznad glava šljaste na konopcima ograđeni 
krug gole zemlje gde je iskopana raka. Insekti lete u krug 
kroz padajuću prašinu, unutar stepenica od svetlosti. 
Otvoreni kovčeg leži kraj otvorenog groba. Na maloj, 
drvenoj platformi je stolica. 

Čovek na stolici ima možda pedeset godina. Lice mu 
je pljosnato i puno nabora, ten bled. Oči blago ispupčene. 
Nosi samo šore i ima puno sivih dlaka na grudima 
rukama, nogama. 

Naginje se napre i žmirka dok mu ova dvojica prilaze 
kroz gužvu. 

"Sve je spremno, Dolmine", kaže čovečuljak. 

"Moj desetak", kaže Madrak. 

Čovečuljak mu gura presavijenu novčanicu koju 
Madrak pregleda i stavlja u novčanik. 

Čovek se penje na platformu i isijava osmeh u masu. 
Onda zabacuje svoj slamnati šešir. 

"U redu, narode", počinje, "sada smo potpuno 
spremni. 

Znam da će te se uveriti da je ovo bilo vredno 
čekanja. Kao što sam ranije objavio, ovaj čovek, Dolmin, 
će pred vašim očima izvršiti samoubistvo. Iz ličnih razloga 
on napušta veliku rasu i pristao je da za svoju porodicu 
zaradi nešto novaca čineći to pred svima. Njegovu tačku 
će slediti pravi, pravcati ukop, baš u ovu zemlju na kojoj 
stojite. Nesumnjivo niko od vas odavno nije video pravu 
smrt — a sumnjam da je iko od prisutnih ikada video 
pravi pogreb. Znači spremni smo da šou prepustimo 


propovedniku i gospodinu Dolminu... Jedan lep pljesak 
za njih, molim." 

Unutar šatre čuje se aplauz. 

"ina kraju, malo upozorenje. Ne prilazite preblizu. 
Mada je ova šatra potpuno zaštićena od vatre ipak malo 
kršimo propise. U redu? Preuzmite." 

On skače sa platforme a Madrak se penje. Naginje se 
ka sedećem muškarcu dok kantu obeleženu ZAPALJIVO 
stavljaju kraj stolice. 

"Siguran si da hoćeš da ideš do kraja?" pita čoveka 

"Da." 

Gleda čoveku u oči ali njegove zenice nisu ni 
proširene ni sužene. 

"Zašto?" 

"Lični razlozi, Ćale. Radije ne bih ulazio u to. Daj mi 
oprost, molim te." 

Madrak mu stavlja ruku na glavu. 

"Ukoliko išta može da me čuje, čega se eventualno 
tiče ono šta ja kažem, molim,u onoj meri i ako to ima 
značaja, da ti bude oprošteno bilo šta što si učinio ih 
propustio da učiniš, a što zahteva oprost. Nasuprot, ako 
je umesto oprosta nešto drugo možda potrebno da bi ti 
osiguralo ma kakvu moguću dobrobit za koju bi mogao 
da se kvaliflkuješ posle uništenja svog tela, molim da ti 
to, šta god da je, bude dato ili oduzeto, već prema potrebi, 
a na takav način da se osigura ostvarivanje rečene 
dobrobiti. Molim ovo u svojstvu tvog izabranog 
posrednika između tebe i onoga što možda nisi ti, ali koje 
može biti zainteresovano da dobiješ koliko god je moguće 
te stvari I na koje ova ceremonije može na neki način da 
utiče. Amin." 

"Hvala, Ćale." 

"Divno!" jeca u prvom redu debela žena sa plavim 
krilima. Čovek zvani Dolmin diže kanta obeleženu 
ZAPALJIVO, odšrafljuje poklopac, sipa po sebi njen 
sadržaj. "Ima li neko cigaretu?" Mali čovek mu je dodaje. 


Dolmin gura ruku u džep šorca i vadi upaljač. Onda 
zastaje i gleda po gomili. 

Neko dovikuje: 

"Zašto to radiš?" 

On se osmehuje i odgovara: 

"Opšti protest protiv života možda a on je glupava 
igra, zar ne? Pazi sad..." Zatim pali upaljač. Do tada je 
Madrak već daleko od konopcima ograđenog kruga. 
Toplotni udar sledi razbuktavanje, a jedan jedini vrisak je 
vreo klin probijen kroz sve. 

Šestorica spremnih sa aparatima za gašenje se 
opuštaju, videći da se plamen neće proširiti. 

Madrak skršta ruke ispod brade i naslanja se na 
štap. 

Posle izvesnog vremena plamenovi se gase i ljudi sa 
azbestnim rukavicama izlaze da se pobrinu za ostatke. 
Publika je tiha. Nema aplauza. 

"Tako to, znači, izgleda!" šapuće neko a reči se 
prostiru kroz celu šatru. 

"Možda", dolazi, precizan, veseo glas iz pozadine 
šatora, "a s drage strane, možda i ne." 

Glave se okreću a govornik stupa napred. Visok je, 
ima špicastu zelenu bradu i odgovarajuće oči i kosu. Ten 
mu je bled, nos dugačak i tanak. Nosi cmo i zeleno. 

"To je mađioničar", neko kaže, "iz prestave preko 
reke." 

"Tačno", kaže on uz naklon glave i smešak, i probija 
se napred kroz masu, otvarajući sebi stazu štapom za 
hodanje sa srebrnom glavom. Poklopac na kovčegu se 
spušta kad on zastane i prošapuće: 

"Madrak, Moćni." 

Madrak se okreće i kaže: 

"Tražio sam te." 

"Znam. Zato sam ovde. Kakvo je ovo glupiranje?" 

"Šou samoubistva", kaže Madrak. "Čovek po imenu 
Dolmin. Zaboravih su kako smrt izgleda." 


"Tako brzo, tako brzo", uzdiše onaj drugi. "Pa onda, 


uzvratimo im punom vrednošću njihovog novca — pun 
krug!" 

"Vramine, znam da to možeš, ali s obzirom u kakvom 
je stanju...“ 


Čovečuljak sa slamnatim šeširom im prilazi i 
posmatra ih malim, tamnim očima 

"Gospodine", kaže Madraku, "želite li da obavite još 
nekakvu ceremoniju pre pogreba?" 

"Ja..." 

"Naravno da ne", kaže Vramin. "Pokopavaju se samo 
mrtvi." 

"Kako to mislite?" 

"Taj čovek nije mrtav—još uvek tinja" 

"Grešiš, gospon. Ovo je poštena predstava." 

"Uprkos tome, ja kažem da je živ i da će opet šetati, 
vaše zabave radi." 

"Ma ti mora da si nekakav psihos." 

"Samo skromni taumaturg", odgovara Vramin, 
stapajući u krug. 

Madrak ga sledi Vramin tada diže svoj štap i njime 
tka kriptičan gest. Na njemu se užeže zeleno svetlo a zatim 
skače I pada na les. 

"Ustaj Dolmine!" kaže Vramin. 

Publika se gura napred. Vramin i Madrak kreću ka 
boku šatre. Čovečuljak bi da krene za njima ali mu pažnju 
odvraća kucanje iz leša. 

"Bolje da se izgubimo, brate" govori Vramin rasecajući 
materijal vrhom štapa. Poklopac sanduka se polako diže 
dok oni stupaju u spoljni svet. 

Iza njih, javlja se zvuk. Sastavljen je od vrištanja i 
vike: 

"Laž!" i "Vraćaj pare!" i "Pa pogledajte ga samo!" 

"Kakve li su lude smrtnici ti'", kaže zeleni čovek, a on 
je jedan od retkih koji može da stavi navodnike oko te 


izjave i da zna zašto. 


On odlazi, jašući niz nebesa na leđima velike zveri od 

uglačanog metala. Osam nogu ona ima a kopita su joj 
dijamanti. Telo joj ima dužinu dva konjska. Vrat je 
dugačak koliko i telo a glava kao da pripada kineskom 
demonskom psu od zlata. Zraci plave svetlosti šikljaju iz 
njenih nozdrva a rep su joj tri antene. Kreće se kroz crnilo 
što leži med' zvezdama, a mehaničke noge pomiču se 
usporeno. Svaki korak, od ništavila do ništavila, međutim, 
nosi je dvostruko dalje od prethodnog. Istovremeno, za 
svaki zamah joj je potrebno isto vreme kao i za onaj pre 
njega. Sunca proleću uz bljesak, zaostaju, gasnu iza. Juri 
ona kroz čvrstu materiju, promiče kroz inferna, rasparava 
nebule, krećući se sve brže i brže kroz mećavu padajućih 
zvezda u šumi noći. Priča se da bi sa dovoljno dugim 
zaletom mogla da obiđe univerzum jednim jedinim 
skokom. Niko ne zna šta bi se desilo ako bi i tada nastavila 
da juri. 

Jahač njen nekada čovek je bio. On je onaj koga 
Čeličnim Generalom nazivaju. Nije to oklop što on nosi; to 
njegovo telo je. Za putovanje isključio je najveći deo svoje 
ljudskosti, i zuri sad pravo napred, pokraj krljušti 
bronzanog hrastovog lišća na vrata svoje jahaće životinje. 
Na vršcima prstiju leve ruke drži četiri uzde, svaka je 
debela kao struk svile. Na malom prsta nosi prsten od 
mesa i uštavljene ljudske kože, jer bi besmisleno i bučno 
bilo da on metalni nakit nosi. Ta koža i meso su nekada 
pripadah njemu; ih su ga bar nekada okruživali nekada 
davno. 


Sa sobom nosi, gde god da ide, u pretincu blizu mesta 
gde mu je nekada bilo srce, kolapsibilni, petostruni 
bendžo. Kada ga svira postaje neka vrsta negativnog Orfeja 
i ljudi ga slede u Pakao. 


On je takođe jedan od veoma retkih majstora 
temporalne fuge u celoj vaseljeni. Kaže se da nijedan čovek 
ne može da stavi ruke na njega dok on to ne dozvoli. 

Zver koju jaše nekada je bila konj. 


Pogledaj svet Blisa, sa njegovim bojama i smehom i 
povetarcima. Pogledaj ga onako kako ga vidi Megra od 
Kalgana Megra je bolničarka u Kalgan Akušerskom centra 
73 i ona zna da su svet bebe. Na Blisu nekih deset 
milijardi ljudi dahću jedan drugom za vrat i sve više ih 
dolazi a jako malo odlazi. 

Oštećeni se popravljaju. Smrtnosti odojčadi nema. 
Plač novorođenčadi i smeh njihovih tvoraca su dva 
najčešća zvuka na Blisu. 

Megra od Kalgana posmatra Blis kobaltnim očima 
između dugih plavih trepavica. Fini struci blede kose joj 
golicaju naga ramena a dva njena ukrućena koplja tvore 
joj X na sredini čela. Nos joj je mah, usta sićušan plavi 
cvet, a jedva da i ima bradu. Nosi srebrni držač za grudi, 
zlatni pojas i kratku, srebrnu suknju. Jedva da ima metar 
i po i dodirnuta je mirisom cveća koje nikada nije videla. 
Ima zlatni privezak što postaje topao na njenim grudima 
kada god muškarci stave afrodizijake pred nju. 

Megra je čekala devedeset i tri dana da bi mogla da 
uđe na Vašar. Lista čekanja je bila tako dugačka zbog 
činjenice da je vašarište jedno od retkih otvorenih prostora 
preostalih na Blisu. Samo četrnaest gradova ima na Blisu 
ali oni pokrivaju četiri kontinenta, od mora do kremastog 
mora ukopavaju se duboko u tlo i propinju ka nebesima. 
Delovi im se šire i ispod mora. Svaki od njih se u stvari 
prepliće sa nekoliko dragih stvarajući kontinentalne 
slojeve civilizacije; ali pošto postoji četrnaest odvojenih 
gradskih vlada sa jasnim teritorijalnim judistrikcijama, 
kaže se da ima četrnaest gradova na Blisu. Megrin grad je 
Kalgan gde se ona brine o životu, vrištavom I novom, i, 
ponekad, životu vrištavom i starom, svih boja, svih oblika. 


Zato što se genetska struktura može konstruisati prema 
specifičnim željama roditelja i hirurškim putem umetnuti 
u jedro oplođene ćelije može joj se desiti da vidi rođenje 
svega i svačega, i često joj se to i događa. Sve što su njeni 
staromodni roditelji želeli bila je lutka kobaltnih očiju jača 
od deset ljudi, da mala može u životu da se brine o sebi. 
Međutim, pošto se osamnaest godina uspešno brinula o 
sebi, Megra je zaključila da je došlo vreme da doprinese 
opštem dahtanju. Potrebno je dvoje da bi se težilo 
beskonačnosti, a Megra je za svoj doprinos toj težnji 
odabrala boje I romantiku otvorenih prostora vašarišta. 
Život je njeno zanimanje i njena religija a ona žudi da mu 
služi još i više. Jednomesečni odmor je pred njom 

Sve što treba da uradi jeste to da nađe onog drugog... 


Ono-što-Vrišti-u-Noći diže glas unutar svog zatvora 
bez rešetki. Zavija, kašlje i laje, blebeće, kuka. Sadržano je 
u srebrnoj čauri fluktuirajućih energija, podržavanoj 
nevidljivom mrežom sila i obešenoj unutar mesta što 
nikada dnevno svetio videlo nije. 

Princ-koji-je-bio-Hiljadu ga golica laserskim 
snopovima, kupa ga gama zracima i hrani ga infra i ultra 
zvucima varirajuće visine. 

Tada ono začuti i, za jedan jedini tren, Princ diže 
glavu sa tek donesene opreme, i njegove zelene oči se šire 
a uglovi tankih usana se grče nagore, za osmehom do koga 
nikada ne stižu. 

Ono ponovo počinje da vrišti. 

On škripi mlečno belim zubima i zabacuje svoju 
tamnu kapuljaču. 

Njegova kosa je oreol starog zlata u sumraku Mesta- 
bez-Vrata. Zuri nagore u skoro vidljivu formu što se 
koprca unutar svetlosti. Ma koliko ga je u prošlosti 
proklinjao, usne mu se mehanički oblikuju oko reči što ih 
uvek oblikuju kada ne uspe. 

Deset vekova pokušava on da ga ubije a ono je i dalje 


živo. 


On skršta ruke na grudima obara glavu i nestaje. 
Mračna stvar vrišti unutar svetlosti, unutar tame. 


Madrak naginje pehar, ponovo puni oba. 
Madrak diže svoj, zuri preko široke esplanade pred 


svojim paviljonom, eksira. 


Madrak sipa još jedanput. 
"To nije život, a nije ni pošteno", izgovara najzad 


Vramin. 


"Pa ipak, ti program nikada aktivno nisi podržavao." 
"Šta je to važno? Moja sadašnja osećanja mnome 


vladaju." 


"Osećanja jednog pesnika..." 

Vramin gladi bradu. 

"Ne mogu nikada da dam punu podršku, ničemu i ni- 
kome", odgovara. 

"Šteta jadni Anđele Sedme Postaje." 

"Ta titula je nestala zajedno sa Postajom" 
"Aristokratija uvek teži da u izgnanstvu sačuva sitnice 


vezane za položaj." 


"Ako tami okreneš lice — šta vidiš?" 

"Ništa" 

"Tačno tako." 

"U čemu je veza?" 

"U tami" 

"Ne vidim..." 

"To je, ratniče-svešteniče, u tami uobičajeno." 
"Prestani sa Zagonetanjem, Vramine. Šta se dešava?" 
"Zašto si me tražio, ovde, na Vašaru?" 

"Imam najnovije brojke populacije. Čini se da se prib- 
ližavaju mitskoj Tački krize — onoj do koje nikada ne 


dolazi. 


Hoćeš da ih vidiš?" 
"Ne. Nisu mi potrebne. Kolike god da su, tvoj 


zaključak je tačan." 

"Perceptiraš to svojim specijalnim čulom — po 
strujama 

Moći?" 

Vramin klima glavom 

"Daj mi cigareta", kaže Madrak. 

Vramin čini gest i među prstima mu se pojavljuje 
upaljena cigareta. 

"Ovoga puta je nešto posebno", kaže. "Nije to samo 
kopnjene plime Života. Bojim se da će doći do grubog 
mešanja struja—Divlja Plima dolazi." 

"Kako će se to manifestovati?" 

"Ne znam, Madrace. Ali, nemam namera da ostanem 
duže nego štp je potrebno, samo da bi to saznao." 

"Jel'? Kada odlaziš?" 

"Sutra uveče, mada znam da opet sa Crnom Plimom 
flertajem. Bolje da uskoro nešto učinim sa svojom 
posmrtnom željom po mogućstvu u pentametru." 

"Da li je još neko preostao?" 

"Ne, mi smo jedina dva besmrtnika na Blisu." 

"Kada pođeš, hoćeš li mi kapiju otvoriti?" 

"Naravno." 

"Onda ću na Vašaru ostati do sutra uveče." 

"Najusrdnije ti savetujem da pođeš odmah, da ne 
čekaš. 

Mogu odmah da ti kapiju obezbedim." Vramin ponovo 
čini gest i povlači dim iz sopstvene cigarete. Iznova 
primećuje napunjenu čašu i otpija "Otići odmah bi bio čin 
mudrosti", odlučuje, "ali, mudrost je rezultat znanja a 
znanje je, na žalost rezultat budalastih postupaka. I tako, 
da bih doprineo sopstvenom znanju i obogatio svoju 
mudrost ostaću još jedan dan, da vidim šta će se desiti." 

"Znači, očekuješ da će se sutra nešto specijalno 
dogoditi?" 

"Da Sudar talasa plimnih — srce oluje. Nailazak Moći 


osećam. Nedavno je došlo do kretanja nekog u onoj 
velikoj Kući gde sve odlazi" 

"Onda je to znanje koje i ja želim da zadobijem", kaže 
Madrak, "jer tiče se i mog bivšeg gospodara Koji-je-bio- 
Hiljadu." 

"Grčevito se izlizane vere držiš, moćnice." 

"Možda. A kakav izgovor je tvoj? Zašto želiš da po 
takvu cenu svoju mudrost obogatiš?" 

"Mudrost je sama sebi svrha. Takođe, takva zbivanja 
mogu biti izvor velike poezije " 

"Ako mu smrt dođe kao izvor velike poezije, onda 
onu slabiju preferiram. Uprkos tome, mislim da Princ 
treba da zna za svaki novi razvoj stvari unutar Središnjih 
Svetova" 

"Za tvoju vernost pijem, prijatelju stari, mada mislim 
da je naš bivši gospodar bar delimično kriv za sadašnju 
pometnju." 

"Tvoja osećanja za ta stvar mi nepoznata nisu." 

Pesnik uzima jedan srk i spušta čašu. Njegove oči 
zatim dobijaju samo jednu boju, a to je zelena. Belo što je 
zenice okruživalo nestaje a ni crnih tačaka nema, 
njihovih nekadašnjih središta. Sada su one postale bledi 
smaragdi, i žute varnice žive unutar svakog. 

"Govoreći u Svom svojstvu vidovitog maga", izgovara 

glasom dalekim i bezizražajnim, "izjavljujem da je 
sada na Blis stiglo ono što je znamenje Haosa. Kažem, 
takođe, da još jedan dolazi, jer čujem bezvučni topot 
kopita unutar tame, i vidim onoga što nevidljiv je dok 
skokovima mnogim hodi zvezdama. Još uvek možemo 
uvučeni biti u tu stvar, mi koji za ućešćem želje 
nemamo." 

"Gde? I kada?" 

"Ovde. I to niti je Život, a nije ni pošteno." 

Madrak klima glavom i kaže: "Amin." 

Mag škrguće zubima. "Sudba nam je da svedoci 
budemo", donosi odluku, i oči mu gore, a zglavci mu 


postaju beli na crnom štapu sa njegovom srebrnom 
jabučicom. 

..Kastrirani sveštenik pali tanke voštanice pred 
parom starih cipela... 

..Pas glođe prljavu rukavicu koja vide mnoge bolje 
vekove... 

..Slepi_ Norni udaraju po sićušnom srebrnom 
nakovnju prstima — maljićima. Na metalu počiva komad 
plave svetlosti. Ogledalo oživljava od prikaza ničega što 
stoji pred njim. 

Ono visi u sobi nikada ne obogaćenoj nameštajem, 
visi na zidu pokrivenom tamnim tapiserijama, visi pred 
vešticom crvenom i plamenovima njenim. 

Gledati u njega je kao gledati kroz prozor u sobu 
ispunjenu ružičastom  paučinom  pokretanom naglim 
naletima vazduha. 

Njen pajt joj stoji na ramenu desnom, bezdlaki rep 
joj visi oko vrata, između dojki. Ona mu gladi glavu i on 
maše repom. 

Ona se osmehuje i paučina biva polako razvejana. 
Plamenovi zasukljaju oko nje ali ništa ne gori. 

Tada paučine više nema i ona osmatra boje Blisa. 

Ipak, ona posebno osmatra visokog muškarca što go 
do pojasa stoji usred desetometarskog kruga omeđenog 
ljudima. 

Ramena su mu široka a struk prilično uzan. Bosonog 
je I nosi tesne cme pantalone. Zuri nadole. Njegova kosa 
ima boju peska njegove ruke su enormno mišićave; njegov 
ten više bled. Oko pojasa mu je široki, tamni opasač sa 
opakim nizom klinova. Kroz žute oči on zuri nadole, na 
čoveka koji pokušava da se digne sa mesta gde leži na tlu. 

Čovek pod njegovim nogama ima masivna ramena, 
prsa, stomak. Diže se na jednu ruku. Brada mu očeše 
rame kada zabaci glavu i besno se zagleda naviše. Usne se 
miču, ali zubi su stisnuti. 

Uspravni čovek pokreće nogu, skoro slučajno, 


odnoseći ispravljenu ruku. Onaj dragi pada na lice i ne 
miče se. 

Posle nekog vremena dva čoveka ulaze u krug i 
odnose palog. 

"Ko?" ciči pajt. 

Crvena Vešica odmahuje glavom, međutim, nastavlja 
da gleda. 

Čovek sa četiri ruke ulazi u krug a stopala su mu 
velike, lepezaste tvorevine, poput još jednog para 
iskrečenih šaka na nogama. Sjajan je i gladak i dok 
napreduje ka uspravnom čoveku spušta se tako da mu i 
donji par ruku počiva na tlu. 

Kolena mu se iskreću napolje i u stranu a on se 
povija unatrag, pa mu glava i gornji deo torza i dalje stoje 
vertikalno ali je sada na visini od oko metra. 

Žaboliki skok ga ne odnosi do njegove mete nego mu 
donji deo stomaka nailazi na jednu ukrućenu,ispruženu 
šaku,a zatiljak na drugu. Svaka šaka opisuje polukrug dok 
proleće, prevrće se — glava preko ruku preko ruku preko 
nogu. Ali se on dočekuje u čučnju, bočne strane pluća mu 
se tri puta nadimaju i skače još jedanput. 

Ovoga puta visoki čovek ga hvata za gležnjeve i drži ga 
izvinutog na daljini ispružene rake. 

Četvororuki se međutim izvija i grabi članke ruku što 
ga sputavaju, zabijajući onom drugom glavu u stomak. Krv 
se tada pojavljuje na toj goloj lobanjijer je udario u jedan 
od klinaca — visoki, međutim, ga ne ispušta. Pivotira na 
peti i zamahuje njime. Zatim se obrće opet, i opet, dok ne 
počne da se vrti poput čigre. Usporava posle celog jednog 
minuta i oči četvororukog su zatvorene. Zatim ga spušta 
na tlo, obrašava se na njega, pokreće ruke, brzo, uspravlja 
se. Četvororuki leži nepomično. Posle izvesnog vremena i 
njega iznose. 

Još trojica padaju pred tim čovekom, uključujući i 
Cmotm Vilija, četvorostrukim šampionom Blisa sa 
njegovim mehaničkim kleštima, i čoveka dižu na ramena, 


stavljaju mu girlandu, nose ga do platforme i odaju mu 
počast pobedničkim peharom i novčanim poklonom. 

On ni za koga osmeha nema, dok mu oči ne padnu na 
Megra od Kalgana, gde stoji tamo, a njeno blondinsko X 
označava tačku ka kojoj njegovi pogledi lete sve dok ne 
bude slobodan da za njima krene, sa čizmama na nogama. 

Ona na to čeka. 

Crvena Veštica gleda usne mnoštva. 

"Vakim", kaže najzad. "Zovu ga Vakim." 

"Usnila sam i ovako sam san protumačila: Pazi na 
mesto gde se plima menja. Čak i ovde, izvan Središnjih 
Svetova duh veštice je sa talasima Moći povezan. Mada ih 
koristiti sada ne mogu, perceptiram ih još." 

"Zašto baš ovaj — ovaj Vakim — na mesta gde se 
plima menja?" 

"Osobina ogledala je nema omniscijencija Ono 
pokazuje bilo šta, ne objašnjava ništa Ali, smer je iz mog 
sna uzelo, pa na meni ostaje da ovo u meditaciji 
protumačim." 

"On je jak, i veoma brz." 

"Istina je, njemu sličnog ne videh otkad suncooki Set 
pade u borbi sa Bezimenim, od Čekića-što-Sunca-Slama. 
Vakim je nešto više nego što masi pokazuje, ih onoj maloj 
curi ka kojoj ide. Gle, kako činim da ogledalo postaje sve 
sjajnije i sjajnije. Eno oko njega tamne aure — a ona mi se 
ne dopada. On je deo onoga što mi san poremeti. Moramo 
se pobrinuti da bude praćen. Moramo saznati staje on." 

"Povešće cura preko brega", kaže njen pajt, gurajući 
joj hladni nos u uvo. "Oh — daj da gledamo!" 

"U redu", kaže ona a on maše repom i sklapa prednje 
šape navrh svoje kovrdžave glave. 

Čovek stoji na mesta okruženom ružičastom živicom i 
punom cveća svih boja. Ono sadrži police, divane, stolice, 
sto I visoke senice ružičnjaka sve pod velikim kišobranom 
drveta što sakriva nebo. Ispunjeno je parfemima i 
esencijama cvetova a tu je i muzika — neko vreme visi u 


vazduhu, polako ga prožimajući. Sićušna  opijajuća 
fontana svetluca pokraj stola, u podnožju drveta. 

Devojka zatvara kapiju u živici. Na spoljnoj strani 
počinje da svetli znak "Ne smetaj". Ona se okreće ka 
muškarcu. 

"Vakim..." kaže ona 

"Megra", odgovara on. 

"Znaš li zašto sam te pozvala ovde?" 

"Ovo jeste gaj ljubavnika", kaže on, "a mislim da 
razumem običaje zemlje..." 

Ona se osmehuje pa skida kaiševe oko dojki, veša ih 
na grm i stavlja ruke na njegova ramena 

On se pokreće da bi je privukao sebi, ne uspeva. 

"Jaka si, devojko mala" 

"Ovde sam te dovela da bi se rvali", kaže ona. 

On baca pogled na plavi divan, vraća ga na devojku, 
mali osmeh mu se pojavljuje na usnama. 

Ona odmahuje glavom, polako. 

"Ne kao što ti misliš. Prvo me moraš pobediti u borbi. 
Ne želim običnog čoveka, čija kičma se može slomiti u 
mom zagrljaju. Niti želim čoveka koji će se umoriti za sat, 
ili tri. 

Želim muškarca čija snaga teče poput reke, 
beskrajno. Da li si ti taj čovek, Vakime?" 

"Videla si me u borbi." 

"Pa šta? Jača sam od svakog muškarca koga sam 
ikada upoznala. Sve vreme povećavaš napor da me 
privućeš sebi I ne uspevaš." 

"Ne želim da te povredim, dete." 

A ona eksplodira od smeha i slama stisak oko struka, 
povlači mu ruku preko ramena i grabi ga za butinu u 
verziji nage-vaza stila, zvanoj kata-garuma, i baca ga preko 
ljubavnog gaja. 

On se diže na noge i suočava se sa njom. Zatim skida 
košulju koja je bila bela, vukući je preko glave. Dohvata 


visoko i stavlja je na granu velikog drveta Ona stupa 
napred i staje pred njega. 

"Hoćeš h se sada boriti sa mnom?" 

Kao odgovor on kida ružu sa gredice i nudi joj je. 

Ona povlači laktove daleko iza leđa, stiskajući pesnice 
uz bokove. Tada se obe njene ruke trzaju napred, pesnice 
se uvijaju u para udaraca na njegovom stomaku. 

"Pretpostavljam da ne želiš cvet", dahće on, 
ispuštajući ga. 

Oči joj sevaju plavom vatrom dok staje na ražu. 

"Hoćeš h se sada boriti sa mnom?" 

"Da", on kaže. "Naučiću te zahvat zvani 'Poljubac'", i 
hvata je u moćan zagrljaj i gnječi je o svoje telo. Usta mu 
nalaze njena mada ona izvija glavu u stranu, i on se 
uspravlja, odižući je sa tla. Ona niti može da diše unutar 
njegovog zagrljaja,a ne može ni da ga raskine; i poljubac 
traje sve dok joj snaga ne popusti, aon je nosi do divana i 
polaže je. 

Tu su ruže, ruže, ruže, muzika, pokretna svetla, cvet 
koji je polomljen. 

Sada Crvena Veštica tiho plače. 

Njen pajt ne razume. 

Međutim, uskoro hoće. 

Ogledalo je ispunjeno muškarcem na ženi i ženom 
kraj muškarca 

Oni posmatraju kretnje Blisa. 


INTERLUDIJ U KUĆI ŽIVOTA 


Oziris sedi u Kući Života, pijući krvavocrveno vino. 
Zeleni sjaj ispunjava okolni vazduh i ne postoji ništa oštro 
ili hladno.On sedi u Dvorani Stotinu Tapiserija a zidovi su 
nevidljivi iza svih njih. Pod je pokriven materijalom 
debelim i mekanim a zlatnim po boji. 

On spušta praznu čašu i ustaje. Krećući se preko 
Dvorane dolazi do zelene tapiserije, podiže je, i stupa u 
ćehju skrivenu njom. Dodiruje tri među koordinacionim 
pločicama usađenim u zid, odmiče tapiseriju i stupa u 
prostoriju lociranu 591,6 kilometara jugoistočno od 
Dvorane Stotinu Tapiserija na dubini od 26181 metar. 

Odaja u koju stupa je u polumraku, ali se deo zelenog 
sjaja može osetiti i unutar nje. 

Onaj što nosi crvenu pregaču i sedi na podu 
prekrštenih nogu ne pokazuje da ga primećuje. Okrenut 
mu je leđima i ne miče se. Telo mu je formirano normalno, 
gusta i onoliko tamna koliko kosa može biti a da ne bude 
crna. Ten mu je bled. Nagnut je napred i ne pokazuje 
znake disanja. 

Iznenada, još jedan mu sedi nasuprot, u identičnoj 
pozi. Obučen je na potpuno isti način. Njegov ten, kosa i 
muskulatura su isti. On jeste isti u svim aspektima i on 
diže svoje tamne oči sa malog žutog kristala koji su 
kontemphrale. Dižući pogled, vidi oranž, zelenu, žuta i 
crnu ptičiju glavu Ozirisovu, oči mu se šire i kaže: "Ponovo 
sam uspeo", a onaj leđima okrenut Ozirisu nestaje. 

Zamahom ruke uzima kristal, stavlja ga u platnenu 
vrećicu sa uzicom i kači je o pojas. Zatim ustaje. 

"Fuga od devet sekundi", kaže. 

"To ti je rekord?" pita Oziris, a glas mu zvuči poput 
izgrebanog snimka puštenog prebrzo. 


"Da, oče." 

"Možeš li već i da je kontrolišeš?" 

"Ne." 

"Koliko će to još potrajati?" 

"Ko zna? Išibaka kaže, možda tri veka." 

"Onda ćeš biti majstor?" 

"Niko ne može unapred zaista znati. Ima manje od 
trideset majstora na svim svetovima. Da bih ovoliko 
napredovao dva veka mi je trebalo, a manje od godine je 
prošlo od prvog pokreta. Naravno, jedanput razvijena moć 
nastavlja da raste..." 

Oziris odmahuje glavom i stupa napred, stavljajući 
mu ruku na rame. 

"Horuse, sine moj i osvetniče, postoji nešto što bih da 
uradiš. Dobro bi bilo da si majstor fuge, ali esencijalno 
nije. Ostale tvoje moći bi trebalo da su dorasle zadatku." 

"Kakav zadatak je to, oče moj?" 

"Tvoja majka, želeći da još jedanput zadobije moju 
naklonost i povratak iz izganstva, ponudila je dalje 
informacije o aktivnostima mog kolege. Izgleda da je 
Anubis poslao novog izaslanika u Središnje Svetove, 
nesumnjivo da otkrije našeg prastarog neprijatelja i uništi 
ga." 

"To se čim dobrom stvari", kaže Horus, klimajući 
glavom, "ako bi uspelo. Sumnjam u to, međutim, jer mu 
nijedan pokušaj nije uspeo. Koliko ih je do sada poslao — 
pet ih šest?" 

"Šest. Ovaj zvani Vakim je sedmi." 

"Vakim?" 

"Da a kučka mi kaže da je on, izgleda, nešto 
specijalno." 

"Kako?" 

"Moguće je da je šakal utrošio hiljadu godina da ga 
obuči za ovaj posao. Njegove borilačke sposobnosti mogu 
biti ravne samom Madraku. I izgleda da nosi zalog moći 
koji nijedan pre njega nije imao. Čini se da je naštimovan 


kako bi vukao energiju direktno iz polja" 

"Pitam se kako h se toga seti?" pita Horus, 
smeškajući se. 

"Reklo bi se da je proučavao trikove izvesnih 
besmrtnika, upotrebljenih protiv nas." 

"Šta bi ti da ja učinim? Da mu protiv tvog neprijatelja 
pomognem?" 

"Ne. Odlučio sam: ako neki od nas dvojice uspe da 
uništi Princa-koji-je-bio-Hiljadu — taj će steći podršku 
palih Anđela među besmrtnicima. Ostalo bi trebalo da 
odatle sledi. Oni koji je ne pruže će nesumnjivo ući u Kuću 
Mrtvih od ruke sebi sličnih. Trenutak je pravi. Stare 
vemosti zaboravljene su. Novi, jedan jedini vladar bi bio 
dobro došao, osećam, ako bi im ponudio kraj života u 
izganstvu. A sa podrškom besmrtnika jedna Kuća može da 
se iznad ostalih digne." 

"Shvatam tvoje rezonovanje, oče. Sasvim je moguće da 
je i tačno. Ti bi da ja pronađem Princa-koji-je-bio-Hiljadu 
pre nego ga Vakim nađe, i pogubim ga u ime Života?" 

"Da, osvetniče moj. Misliš li da to možeš izvesti?" 

"Uznemirava me to što možeš da postaviš takvo 
pitanje, poznavajući moje moći." 

"Princ neće biti laka lovina. Njegove moći su 
uglavnom nepoznate, i ne mogu ti reći kako izgleda niti 
gde obitava" 

"Pronaći ću ga. Uništiću ga. Ali, možda je najbolje da 
uništim tog Vakima pre nego započnem potragu." 

"Ne! On je na svetu Blisu gde bi već sada kuga trebalo 
da počne. Ali, tom ne prilazi, Horase! Izuzev ako to ja ne 
zatražim. Čudno osećanje u vezi Vakima imam. Moram 
otkriti ko je bio, pre nego takav pokušaj dozvolim." 

"Zašto je tako, moćni oče? Zašto bi to bilo važno?" 

"Sećanja na dane pre tvojih dana što će ostati 
neizgovorena se vraćaju i muče me. Više ne pitaj." 

"U redu." 
"Kučka, mati tvoja, me zamoli da drugačije planove za 


Princa skujem. Ako bi je u toku putovanja sreo, nek te 
nikakvi saveti o popustljivosti ne uzdrmaju. Princ mora 
umreti" 
"Ona bi da on živi?" 
Oziris klima glavom 
"Da, on joj je veoma drag. Možda nas je obavestila o 
Vakimu samo da spasi Princa od njega. Izreći će svaku laž, 
samo da ostvari svoj cilj. Nemoj da te zavaraju." 
"Neće." 
"Tada šaljem tebe, Horasa, osvetnika mog i sina, kao 
prvog izaslanika Ozirisovog u Središnje Svetove." 
Horus sagiba glavu i Oziris za topao trenutak stavlja 
ruku na nju. 
"On je već mrtav", izgovara Horus polako, "jer nisam li 
ja onaj što uništi samog Čeličnog Generala?" 
. Oziris na odgovara, jer je i on, jedanput, uništio 
Celičnog Generala. 


SENKA KONJA CRNA 


U velikoj Dvorani Kuće mrtvih, iza  prestolja 
Anubisovog, postoji na zidu enormna senka. Skoro da bi 
mogla biti dekoracija, urezana ih namalana, da njeno 
crnilo nije apsolutno I kao da u sebi sadrži nešto beskrajne 
dubine. Postoji, takođe, I blago kretanje. 

To senka je ogromnog konja, i užarene posude sa 
svake strane prestolja svojom drhtavom svetlošlu na nju 
ne deluju. 

Ničeg u velikoj Dvorani nema što bi bacilo takvu 
senku, ali, da su ti uši tamo, čuo bi tiho disanje. Sa 
svakim čujnim izdanom plamenovi se povijaju, pa zatim 
opet dižu. 

Ona se polako kreće po Dvorani i vraća se da počine 
na prestolju, potpuno ga uklanjajući sa tvog pogleda, da 
su ti oči tamo. 

Ona se kreće nečujno i menja veličinu i oblik dok se 
kreće. Ima obrise grive i repa i četiri noge sa kopitama. 

Zatim se zvuk disanja vraća, poput moćnih mehova 
orgulja. 

Propinje se na zadnje noge, poput čoveka, a prednje 
formiraju na prestolju senku iskošenog krsta. 

Tada, iz daljine, dolazi zvuk koraka 

Po Anubisovom ulasku, Dvoranu ispunjava moćan 
vetar na kraju prekinut podrugljivim frktanjem. 

Zatim je sve nemo dok se psoglavi sučeljuje sa 
senkom pred svojim prestoljem. 


SMENA PLIME 


Obrati pažnju na zvuke Blisa: krici se čuju unutar 
Vašarišta Života. 

U gostinskom paviljonu je otkriveno naduveno telo. 

Nekada je to bio čovek. Sada je to prošarana vreća, 
prepukla na tuce mesta i ispustila sline telesnih sokova na 
zemlju. Već je počela da zaudara To je i razlog otkrića. 

Ono je razlog vrištanja devojke. 

Vrištanje je povod za rulju. 

Gle kako mile naokolo, postavljajući jedan drugom 
pitanje na koje nemaju odgovor! 

Zaboravih su šta se čini pred licem smrti. 

Većina će to naučiti, uskoro. 

Megra od Kalgana se probija kroz gužvu. 

"Ja sam bolničarka", govori. 

Većina se čudi njenom postupku, jer bolničarke imaju 
veze sa bebama a ne zaudarajućim lešinama. 

Visoki muškarac kraj nje ne govori ništa već hoda 
kroz masu kao da je nema. 

I već, čovečuljak u slamnom šeširu je konopcem 
ogradio mesto, i počinje da prodaje karte onima koji bi da 
prodefiluju kraj ostataka. Megra traži od visokog muškarca 
po imenu Vakim da ga zaustavi. Vakim razbija propusnu 
mašinu i proteruje čoveka iz paviljona 

"Mrtav je", kaže Megra osmatrajući telo. 

"Naravno", kaže Vakim, veoma osposobljen da 
prepozna to stanje posle hiljadu godina provedenih u Kući 
Smrti. "Pokrijmo ga posteljinom." 

"Nijedna bolest za koju znam se tako ne ponaša." 

"Onda mora da je nova bolest." 

"Nešto treba učiniti. Ako je zarazna može doći do 
epidemije." 


"I hoće", kaže Vakim. "Ljudi će brzo umirati jer će se 
brzo širiti. Toliko je ljudi nagurano na Blisu da to ništa ne 
može sprečiti. Čak i ako se lek pronađe za samo par dana 
stanovništvo će nesumnjivo biti desetkovano." 

"Moramo izolovati telo, prebaciti ga u najbliži 
Obstetrički centar." 

"Ako želiš..." 

"Kako možeš biti tako indiferentan prema tragediji?" 

"Smrt nije tragična Patetična, možda, ali tragična ne. 
Pokrijmo ga posteljinom." 

Zvuk njenog šamara odekuje paviljonom a ona se 
okreće od njega. Oči joj traže komunikacioni prsten na 
zidu; ali dok stupa ka njemu jednooki čovek sav u cmom je 
zaustavlja, i kaže: "Već sam pozvao najbliži Centar. 
Vazdušna kola stižu." 

"Hvala ti, Ćale. Možeš li izbaciti ove ljude odavde? 
Možda će tebe pre saslušati." 

On klima glavom Vakim pokriva telo. Megra se još 
jedanput okreće ka njemu, dok jednooki čovek moli masu 
da ode i ona se kreće slušajući njegove reči i njegovu 
palicu. 

"Kako možeš tako olako da se odnosiš prema smrti?" 
pita. 

"Zato što se događa", odgovara on. "Neizbežna je. Ne 

oplakujem opadanje lišća ili lomljenje talasa. Ne 
tužim za zvezdom padalicom dok spaljuje samu sebe u 
atmosferi. 

Zašto bih?" 

"Te stvari nisu žive." 

"Nisu ni ljudi kada uđu u Kuću Mrtvih, a sve stvari 
idu tamo.” 

"To je bilo davno. Niko sa Blisa već mnogo vekova nije 
na to mesto otišao. Tragična je to stvar kada se život 
završi." 

"Život i smrt nisu baš toliko mnogo različiti." 

"Ti si devijantan u odnosu na socijalnu normu!" 


objavljuje ona udarajući ga ponovo. 

"Da li je to uvreda ili dijagnoza?" pita on. 

Novi se čuju sa drugog kraja vašarišta 

"Moramo odmah tamo", kaže ona polazeći. 

"Ne!" On joj steže mišicu. 

"Puštaj me!" 

"Bojim se da neću. Ničemu ne bi služilo da stojiš kraj 
svakog leša koji će se ovde pojaviti. Samo ćeš sebe još više 
izložiti. Ne želim da izgubim družbenicu poput tebe tako 
brzo. Povešću te nazad u gaj gde ćemo sačekati da se ova 
stvar istutnji. 

Tamo ima hrane, i pića. Stavićemo znak 'Ne smetaj'..." 

"...I koketirati dok svet umire? Ti si bezdušan!" 

"Zar ne želiš da osiguraš nove živote, da zamene neke 
od izgubljenih?" 

Ona ga udara slobodnom rukom, čineći da on padne 
na jedno koleno i digne ruku preda se. 

"Oslobodi me!" vriska ona. 

"Pusti gospu da po svojoj volji ide." Još dve osobe su 
prisutne u paviljonu. Onaj koji je progovorio je ratnik- 
sveštenik Madrak, ostavši kada je masa izašla. Kraj njega 
sada stoji zeleni mag poznat ljudima kao Vramin. 

Vakim stoji i suočava se sa tom dvojicom. 

"Ko si ti?" pita "Ko si ti da meni naređenja izdaješ?" 

"Poznat sam kao Madrak, a neki me nazivaju i 
Moćnim." 

"To meni ništa ne znači. Nije na tebi da daješ to 
naređenje. Odlazi." 

Hvata Megrin zglob, kratko se bori s njom, diže je u 
naručje. 

"Upozoravam te. Pusti gospu. 
drži svoj štap ispred sebe. 

"Sklanjaj mi se s puta Madrače!" 

"Pre nego što nastaviš, bolje da te upozorim da sam ja 
besmrtnik a moja silnost je razglašena Središnjim 


Govoreći to, Madrak 


Svetovima. Ja sam onaj što savlada kentaura Dargota i 
baci ga u propast i Kuću Mrtvih. Još pesme opevaju tu 
borbu što trajaše ceo dan i noć i dan još jedan." 

Vakim spušta Megra na noge i oslobađa je. 

"To zaista menja stvari, besmrtnice. Pobrinuću se za 
devojku za koji trenutak. Reci mi sad, jesi li protivnik 
snaga Kuće Zivota i Kuće Smrti?" 

Koji tren Madrak žvaće krajičak brade. 

"Da", odgovara zatim "Šta to tebi znači?" 

"Sada ću te uništiti, a i tog tvog prijatelja, ako se i on 
ubra ja među dve stotine osamdeset i tri besrnrtnika." 

Mag mu se naklanja, uz osmeh. 

Megra napušta paviljon. 

"Gospa ti je pobegla", primećuje Vramin. 

"Čini se, ali ću učiniti kao da se to nikada nije ni 
desilo." 

Tada Vakim diže levicu i kreće ka Madraku. 

Madrakov štap se obrće dok ne postane skoro 
nevidljiv a tada udara pravo napred. 

Vakim izbegava prvi udarac ali mu se dragi spušta na 
rame. Pokušava da uhvati štap, ne uspeva. I dragi udarac 
pada. Pokušava iznenada da jurne na Madraka ali ga 
horizontalni moulinet *( Mačevalački: Kružno, odbrambeno vitlanje 
mačem protiv protivnika.(prev.) zahvata preko prsa. Tada se 
povlači, van domašaja i u rvačkom čučnju, vukući noge, 
počinje da kruži oko protivnika. 

"Kako to da još uvek stojiš?" pita Vramin sa strane, 
pušeći. 

"Ja ne mogu pasti", Vakim odgovara. 

On skače tada i ponovo biva odbačen nazad. 

Zatim Madrak kreće u napad, nekoliko puta, ali svaki 
put Vakim izbegava udarac i pokušava da zgrabi štap. 

Najzad Vakim staje i povlači se nekoliko koraka 

"Dosta ovog glupiranja! Vreme radi protiv mene, ako 
devojku hoću da povratim. Dobar si s tim štapom, debeli 


Madrace, al' ti sada pomoći neće!" 

Zatim, blago povijajući glavu, Vakim nestaje sa mesta 
na kome je stajao, a Madrak leži na zemlji, njegova 
borbena palica, slomljena, kraj njega. 

Vakim sad stoji kraj njega ruke dignute kao da se 
vraća od zadatog udarca. 

Pesnik ispušta cigaretu a štap mu skače u rukama, 
ocrtavajući krug zelenih vatri oko njega. Vakim se okreće. 

"Fuga!" kaže Vramin. "Pravi majstor fuge! I to ide 
napred! 

Ko si ti?" 

"Nazvan sam Vakim." 

"Kako to da ti znaš tačan broj besmrtnika, a taj je dve 
stotine osamdeset i tri?" 

"Ja znam šta znam a ti plamenovi te neće spasti" 

"Možda, a možda i ne. Ali ja se ne suprostavljam moći 

Kuće Života i Kuće Smrti." 

"Ti si besmrtnik. Samo tvoje postojanje čini tvoje reči 
lažnim." 

"Suviše sam indiferentan da bi se suprostavljao bilo 
čemu, u principu. Moj život, međutim, je već nešto drago", 
a oči mu sevaju zeleno. 

"Pre nego pokušaš da usmeriš svoju moć na mene, 
Vakime, znaj da već kasno je..." 

On diže štap. 

"Il' te ptica, il' pas poslao, važno nije ko..." 

Zeleni plamenovi pljuskaju uvis u vidu fontane, 
gutajući paviljon. 

"Znam da više od običnog donosioca pošasti ti si. 
Suviše si dobro osposobljen da bi išta manje od izaslanika 
bio..." 

Paviljon nestaje oko njih i ostaju da stoje na 
otvorenom, usred Vašarišta. 

"Znaj da su i pre tebe dolazili i svi su pali..." 

Sa njegovog štapa uvis skače zelena svetlost i preko 


neba pravi luk, poput signalne rakete. 

"Dvojica su pala pred onim što sad dolazi..." 

Svetlost opstaje iznad, pulsira. 

"Jer gle, evo onoga što na mesta haosa dolazi, i čija 
hladna, metalna ruka slabe i potlačene podržava." 

On dolazi, jašući niz nebo na leđima velike zveri od 

uglačanog metala. Osam nogu ona ima a kopita su joj 
dijamanti. Svakim korakom usporava prelazeći sve manju 
razdaljinu. 

"Čelični General ga zovu, a i on je majstor fuge, 
Vakime. 

On se na moj signal odaziva." 

Vakim podiže oči i vidi onoga koji je nekada bio čovek. 
Da li zahvaljujući Vraminovoj magiji ih nekom sopstvenom 
predosećanju, zna da će mu ovo biti prvi pravi protivnik, 
koliko seže njegovo hiljadugodišnje pamćenje. 

Zeleni plamenovi padaju sad na Madraka i on se 
miče, ustaje, ječeći. 

Osam dijamanata dodiruju zemlju a Vakim čuje zvuk 
udaljenog bendža. 

Veštica Crvena naređuje svoje Kočije Desetorice i svoj 
ogrtač zlatni. Ovog dana će ona prek' neba poći tamo gde 
Središnji Svetovi teku. 

Ovog dana će ona prek' neba, sledeći divlju putanju 
neku... 

Tamo med' svetove Života i Smrti, nekad joj svetove 
znane, da potraži svoju meku. 

Sad, neki kažu da ime joj Milost, dragi, pak, da je 
Strast. Ime tajno joj Izida Duša tajna joj prah. 

..Kastrirani sveštenik najviše kaste pali tanke 
voštanice pred parom starih cipela 

..Pas glođe prljavu rukavicu koja vide mnoge bolje 
vekove. 

.. Slepi Nomi udaraju po sićušnom srebrnom 
nakovnju, prstima-maljićima Na metalu počiva komad 
plave svetlosti. 


MESTO ŽELJE SRCA 


Princ-koji-je-bio-Hiljadu hoda kraj mora i ispod mora. 

Jedini dragi inteligentan stanovnik sveta unutar kog 
on hoda ne može biti siguran da li ga je Princ stvorio ih 
otkrio. To je zato što se nikada ne može biti siguran da 1' 
mudrost stvara ih samo locira, a Princ je mudar. 

On hoda po plaži. Njegovi tragovi počinju sedam 
koraka iza njega. Visoko nad glavom visi mu more. 

More visi nad njegovom glavom jer nema izbora po 
tom pitanju. Svet unutar koga hoda je tako sazdan da, ako 
bi mu se prišlo iz ma kog pravca, izgledao bi kao svet 
potpuno bez kopnenih masa. Ako bi se spustih dovoljno 
duboko ispod okražujućeg mora, međutim, izronili bi iz 
stomaka voda i ušli u planetinu atmosfera. Spuštajući se i 
dalje stigli bi do suve zemlje. Prelazeći ovu zemlju mogh bi 
naići na druge vodene mase, vode omeđene kopnom, pod 
morem što visi na nebu. Veliko more struji možda tri 
stotine pedeset metara iznad. Svetlucave ribe ispunjavaju 
njegovo dno poput pokretnih sazvežđa. A ovde dole, na tlu, 
sve sjaji. 

Priča se da svet poput ovog neimenovanog mesta, sa 
morem kao nebom, nikako ne može postojati. Oni koji to 
rekoše su očigledno pogrešili. Pretpostavljajući 
beskonačnost, ostalo lako sledi. 

Princ-koji-je-bio-Hiljadu je u jedinstvenoj poziciji. On 
je među ostalim stvarima, teleportacionista a to je čak ređe 
od majstora temporalne fuge. U stvari, on je jedini te vrste. 
Može da se prebaci, a da vreme nimalo ne proteče, na ma 
koje mesto ako samo može da ga zamisli. 

A on ima veoma živu mašta. Ako uzmeš da ma koje 
mesto što ti može pasti na pamet postoji negde u 
beskonačnosti, i ako i Princ može da ga zamisli, može i da 
ga poseti. Sad, neki teoretičari tvrde da je Prinčeva 


vizualizacija nekog mesta i odlazak tamo, snagom volje, u 
suštini čin stvaranja. Niko za to mesto ranije nije ni znao, 
a ako ga Princ može naći onda je on, u stvari, možda 
učinio da ono postoji. Međutim —  pretpostavljajući 
beskonačnost, ostalo lako sledi. 

Princ nema ni najmanju predstavu, ni koliko vredi 
grudva snega u paklu, gde je lociran taj bezimeni svet, u 
svakom slučaju, bar ne u odnosu na ostatak vaseljene. 
Niti ga se to tiče. Može po volji da dolazi i odlazi, vodeći sa 
sobom koga hoće. 

Došao je sam, međutim, jer želi da poseti svoju ženu. 

Stoji kraj mora ispod mora i izvikuje njeno ime, a to 
ime je "Neftita", i čeka dok mu lahor ne dođe preko voda 
dodirujući ga i izgovarajući ime što pripada njemu. 

Tad povija glavu i oko sebe oseća njenu prisutnost. 

"Kako ide svet s tobom, voljena?" pita 

Jecaj ispunjava vazduh, prekidajući monotono 
prevrtanje talasa. 

"Dobro", dolazi odgovor. "A tebi, gospodara moj?" 

"Umesto učtiv, iskren ću biti i reći 'slabo'." 

"Ono još vrišti u noći?" 

"Da." 

"Lebdeći i strujeći mišljah' o tebi. Stvorih ptice u 
vazduhu da društvo mi budu, al krici njihovi su grubi il 
tužni. Umesto pukih učtivosti šta reći ti mogu — iskreno? 
Da nisam bolesna od života ovog što život nije? Da ne 
žudim žena opet biti, a ne dali, boja, kretnja? Da ne žudim 
dodirnuti te ponovo i na telu osetiti dodir tvoj? Znaš sve 
što bih reći mogla ali nijedan bog ne poseduje moći sve. Ne 
bih trebalo da se tužim, al' strah me, gospodara moj, strah 
me ludila što me kad-kad posedne: nikad ne spiti, nikad 
jesti, nikad čvrst dodir osetiti. 

Koliko dugo već..." 

"Vekova mnogo." 

"I znam da su sve supruge ko kuje spram 
gospodara svojih, i molim oprost tvoj. Al' na koga drugog 


mogu upraviti kevtanje svoje, do na tebe?" 

"Dobro rečeno, Neftita moja. Kad bih te samo 
otelotvoriti opet mogao, jer sam i ja usamljen. Ti znaš da 
pokušavao sam." 

"Da" 

"Kad skršiš Ono-što-Vrišti, tad ćeš Ozirisa i Anubisa 
u red dovesti?" 

"Naravno." 

"Molim te, nemoj ih odmah uništiti, ako mi pomoći 
mogu. Ako mi te mogu vratiti, udeli im milost neku." 

"Možda" 

"...Jer tako sam usamljena. Da samo mogu odavde 
otići." 

"Potrebno ti je mesto vodom okruženo, da bi te u 
životu održavalo. Potreban ti je ceo svet da ti pažnju drži." 

"Znam, Znam.." 

"Da Oziris nije udario putem osvete smrtne, stvari su 
drugačije mogle biti. Sada, znaš i sama, obavezan sam 
pogubiti ga čim problem Bezimenog razrešim." 

"Da, znam i slažem se. Ali, šta sa Anubisom?" 

"Periodično pokušava on da uništi me, što od velike 
važnosti nije. Njemu ću možda i oprostiti. Ali ne i mom 
pticoglavom Anđelu, njemu nikada" 

Ptinc-koji-je-bio-Kralj (između ostalog) seda na kamen 
i zuri preko voda a zatim nagore, u dno mora. Svetla se 
lenjo gibaju nad njim. Ogromni planinski visovi zabijaju 
svoje vrhove u najveće dubine. Svetio je bledo i difuzno, 
dolazeći naizgled iz svih pravaca Princ baca pljosnat 
kamen da odskakuje od talasa pred njim, u daljinu. 

"Pričaj mi ponovo o danima bitke one, pre milenijuma 
celog", govori ona, "o danima kad on pade, onaj što bese 
tvoj sin i tvoj otac, najmoćniji ratnik što se među šest rasa 
čovekovih podiže." 

Princ ćuti, zureći preko voda 

"Zašto?" pita 

"Jer svaki put kada pričaš pokrenut bivaš da nešto 


novo poduzmeš." 

"I da se suočim sa nekim novim neuspehom". 
Dovršava Princ. 

"Pričaj", kaže ona 

Princ uzdiše, nad njim urhču nebesa gde sjajne ribe 
providnih trbuha plivaju. Ispruža raku kamen odksakuje 
unazad i iz mora mu se vraća. Vetar prolazi i vraća se, 
milujući ga. 

Počinje da govori. 


ANĐEO KUĆE VATRE 


Uvis Anubis zuri, videći smrt. 

Smrt je senka konja crna bez konja da je baci. 

Anubis zuri, stežući svoju palicu obema rukama. 

"Pozdrav tebi, Anubise, Anđele Kuće Mrtvih", dolazi 
glas, bogat i rezonatan, što peva velikom Dvoranom. 

"Pozdrav", Anubis kaže, tiho, "Gospodara Kuće Vatre 
koje više nema" 

"Ovo mesto se ponešto izmenilo." 

"Mnogo vremena je prošlo", kaže Anubis. 

"Baš." 

"Smem li pitati za stanje tvog zdravlja ovih dana?" 

"Čini se sasvim stabilno, kao i obično." 

"Smem li pitati šta te ovde dovodi?" 

"Da Smeš." 

Nastaje pauza 

"Mišljah te mrtvim", kaže Anubis. 

"Znam." 

"Drago mi je da si preživeo, nekako, onaj smrtonosni 
napad." 

"I meni. Trebalo mi je mnogo vekova da se vratim sa 
mesta u koje bejah bačen zbog onako glupave upotrebe 
Cekića. Povukao sam se van prostora kakvim ga ti 
shvataš, trenutak pre nego je Oziris zadao udarac što 
razbija sunca To me otera dalje no što sam imao namera 
ići, na mesta što nisu mesta" 

"I šta si sve ovo vreme radio?" 

"Vraćao se." 

"Samo ti, Tifone, od svih bogova, mogao si preživeti to 
plameno padanje." 

"Šta to pokušavaš reći?" 

"Set Uništitelj, otac tvoj, pogibe u toj bitci" 


"ATIII!" 

Anubis pokriva uši i zatvara oči, puštajući da mu 
palica padne na pod. Vrisak što zvoni Dvoranom je nešto 
što prži dušu, poluljudski, poluživotinjski, i boli čuti ga, 
čak i onaj deo koji do njega dopire. 

Posle nekog vremena sledi moćna tišina i Anubis 
otvara oči i spušta ruke. Senka je sada manja i bliža. 

"Pretpostavljam daje  Bezimeno tada takođe 
uništeno?" 

"Ja to ne znam." 

"A štaje s tvojim gospodarem, Totom?" 

"On je abdicirao kao Gospodar Života i Smrti, i 
povukao se izvan Središnjih Svetova" 

"Nalazim da je u to teško poverovati." 

Anubis sleže ramenima. 

"To je činjenica života, a i smrti" 

"Zašto bi tako nešto učinio?" 

"Ja to ne znam." 

"Želim njemu. Gde se može naći?" 

"Ja to ne znam." 

"Nisi baš od pomoći, Anđele. Reci mi, sad, ko vodi 
stvari u odsustvu mog brata, tvog gospodara?" 

"Ne razumem na šta misliš." 

"Ma hajde, pseća njuško, dovoljno si mator da shvatiš 

obično pitanje. Ko konteoliše plime Moći?" 

"Kuća Života i Kuća Smrti, naravnoj' 

"Naravno — ma je li? A ko je Kuća Života ovih dana?" 

"Oziris, prirodno." 

"Shvatam..." 

Senka se propinje ponovo, postaje veća. 

"Pseća njuško", kaže Tifon, senka konja razigranog, 

"Sumnjam na zavera — al ja nikad ne ubijam na 
osnovu puke sumnje. Osećam, međutim, da sve nije u 
redu. Imam mrtvog oca koga možda treba osvećivati — a 
ako je mom bratu zlo naneseno, tad će se i zato krv pušiti. 


Morao si mi odgovarati brzo i bez mnogo premišljanja 
Možda si rekao više nego si nameravao. A sad me čuj: Od 
svih stvari, znam da se mene najviše plašiš. Oduvek si se 
senke konja plašio, i to sa razlogom dobrim. Ako ta senka 
na te padne prosto ćeš prestati da postojiš. U potpunosti. 
A pašće na te ako si išta imao sa stvarima o kojima loše 
sudim. Da li sam jasan?" 

"Da moćni Tifone. Ti si jedini bog kome se klanjam." 

Tad skače Anubis, zavijajući, sa iznenada iskrslom 
svetlećom uzdom u ruci. 

Senka kopita prolazi kraj njega i on pada na pod. 
Senka pada na iskreću, srebrnu uzdu i ona nestaje. 

"Anubise, ti si budala! Zašto pokuša da me zauzdaš?" 

"Jer ti učini da se plašim za svoj život, Gospodara!" 

"Ne ustaj! Da nisi mišić pomerio ih ćeš preći u 
ništavilo. Jedini razlog zbog koga bi me se mogao plašiti je 
da i ti nosiš teret krivice." 

"Nije tako! Plašim se da bi mogao tumačiti pogrešno i 
na osnovu toga udariti. Ne želim da odem u ništavilo. 
Poželeh da te zauzdam u samozaštiti, da bih te mogao 
držati dok ne saznaš sve činjenice. Jer, priznajem da mi je 
pozicija takva da s obzirom na sve stvari, čini da izgledam 
kriv." 

Senka se pokreće i pada na Anubisovu ispruženu 
ruku. 

Ruka se sasušuje i postaje beživotna 

"Nikada nećeš zameniti raku dignuta na mene, 
Šakale! Nasadi novu i ona će se osušiti. Stavi ruku od 
metala i ona će odbiti poslušnost. Za tvoje smicalice 
ostavljam ti samo levu ruku. Saznaću činjenice — sve 
činjenice — sam. Ako nosiš krivnju koju sada mislim da 
nosiš, ja ću biti sudija, porota I dželat. Nikakva uzda od 
srebra, nit dizgine od zlata Tifona zaustaviti ne mogu, to 
znaj. I znaj da ako ćela moja senka pređe preko tebe ni 
prah neće ostati. Vratiću se u Kuću Mrtvih jednog skorog 
dana, i, ako ma šta Škripi, novi ker će ovde vladati" 


Vatra se javlja na ivicama siluete. Ona se propinje kao 
da će opet udariti, plamenovi bijesnu snažno, i Anubis je 
sam na podu velike Dvorane. 

On ustaje polako i podiže svoju palicu levom rukom 
Jezik mu palaca crveno, i on posrče ka svom prestolu. 
Veliki prozor otvara se u sred ničega, i on kroz njeg 
posmatra Gospodara Života. 

"Ozirise!" kaže on. "đavo živi!" 

"Šta to govoriš?" dolazi odgovor. 

"Večeras me senka konja posetila." 

"To nije dobro. Naročito zato što si novog izaslanika 
poslao." 

"Kako ti to znaš?" 

"Imam ja svoje načine. Ali, i ja sam tu stvar učinio — 
PO prvi put — i to je moj sin, Horus. Nadam se da ga mogu 
provući na vreme." 

"Da. Oduvek mi se Horus dopadao." 

"A šta je sa tvojim izaslanikom?" 

"Neću ga povući. Žarko bi želeo da vidim kako Tifon 
pokušava njega da uništi." 

"Taj tvoj Vakim—ko je on, zaista? Ko je bio?" 

"To je moja stvar." 

"Ako je — nekim čudom — onaj koji mislim da može 
da bude — a znaš na koga mislim — zovi ga nazad, psu, 
inače nikad među nama mira neće biti, ako obojica 
preživimo." 

Anubis se kikoće. 

"Zar ga je ikada bilo?" 

"Ne", kaže Oziris, "kada smo već otvoreni." 

"Ali, Princ nam je po prvi put zaista zapretio, zapretio 
da završi sa našom vladavinom." 

"Da — ovih poslednjih dvanaest godina — i moramo 
delovati. Dao je do znanja da imamo vekove pre no što se 
pokrene. Ali, krenuti hoće, jer je on uvek držao reč. Ko 
zna, ipak, šta on ima u glavi?" 


"Ne ja." 

"Šta ti se desilo sa rukom?" 

"Senka je pala na nju." 

"A obojica ćemo nestati tako, pod senkom, ako ne 
povučeš svog izaslanika. Tifon je potpuno promenio sliku. 
Moramo kontaktirati Princa — pokušati da pregovaramo, 
da mu bes zatomimo..." 

"Prepametan je on da bi se dao prevariti lažnim 
obećanjima a ti potcenjuješ Vakima." 

"Možda bi trebalo da pregovaramo iskreno — ne da 
mu mesto vratimo naravno..." 

"Ne! Trijumfovaćemo mi još!" 

"Dokaži to zamenjujući ruku nekom koja će 
funkcionisati!" 

"Hoću." 

"Dovidenja, Anubise, i ne zaboravi — čak ni fuga ne 
deluje na Anđela Kuće Vatre." 

"Znam. Dovidenja Anđele Kuće Života" 

"Zašto koristiš moju prastara titulu?" 

"Zbog tvog straha, koji ti ne priliči, da se stari dani 
ponovo vraćaju, Ozirise." 

"Onda povuci Vakima" 

"Ne." 

"Onda dovidenja, budalasti Anđele, sasvim pali." 

"Adio." 

I prozor je pun zvezda i sila sve dok ne bude zatvoren 
levorukim pokretom među plamenovima. 

Tišina vlada u Kući Mrtvih. 


SKICE 


..Kastrirani sveštenik najviše kaste pah tanke 
voštanice pred parom starih cipela. 

..Pas glođe prljavu rukavicu koja vide mnoge bolje 
vekove. 

..Slepi Nomi udaraju po sićušnom srebrnom 
nakovnju prstima koji su maljici. Na metalu počiva 
komad plave svetlosti. 

DOLAZAK ČELIČNOG GENERALA 


Uvis Vakim zuri, videći Čeličnog Generala. 

"Mutno osećam da bih ovoga trebalo da znam", kaže 
Vakim. 

"Ma hajde!" kaže Vramin, očima i štapom sipajući 
vatre zelene. "Svi znaju za Generala, koji luta sam. Sa 
stranica istorija dolazi grmljavina kopita ratnog konja 
njegovog, Bronze. On je leteo sa eskadrilom Lafajet Držao 
je odstupnicu u dolini Jarame. Pomagao je da se 
Staljingrad održi usred zime. Sa šačicom kompanjona 
pokušao je invaziju Kube. Na svakom bojištu ostavio je 
po komadić sebe. Kada su vremena bila loša kampovao je 
u Vašingtonu dok ga veći General nije zamolio da ode. U 
Liti Roku je pretučen, a u Berkliju mu je u lice bačena 
kiselina. Bio je na listi Vrhovnog tužioca kao član I.W.W- 
a. Mrtve su sve stvari za koje se borio, ali je i deo njega 
takođe umirao dok su se one rađale i vremenom donosile 
plod. Preživeo je nekako svoj vek, sa veštačkim udovima i 
veštačkim srcem i venama, sa lažnim zubima i staklenim 
okom, sa pločicom u lobanji i kostima od plastike, sa 
komadićima žice i porcelana u sebi — dok nauka najzad 
nije došla do toga da pravi te stvari bolje od onih kojima 


je priroda čoveka opremila Zamenjivane su mu iznova, 
deo po deo, sve dok u sledećem veku nije postao daleko 
nadmoćniji od svakog čoveka od krvi i mesa. I tako, 
ponovo je vodio bitku pobunjeničku, razbijan opet i opet 
u ratovima kolonija sa matičnom planetom, i u ratovima 
pojedinačnih planeta protiv Federacije. Uvek je na listi 
nekog Vrhovnog tužioca, a on svira svoj bendžo i nije ga 
briga, jer je sebe postavio iznad zakona tako što je uvek 
sledio njihov duh, a ne reci Mnogo puta je svoj 
metalmesom zamenjivao i opet bio čovek ceo — al se 
uvek odaziva zovu roga nekog dalekog, i tad zasvira svoj 
bendžo i sledi ga — i tada opet svoju ljudskost gubi. 
Bacao je kocke sa Lavom Trockim i od njega naučio da su 
pisci loše plaćeni; sa Vudi Gatrijem je delio teretni vagon 
a on ga je naučio svoje pesme i da su pevači loše plaćeni; 
podržavao je Fidel Kastra izvesno vreme, i naučio da su 
advokati loše plaćeni. Skoro bez izuzetka biva tučen i 
korišćen i varan, a njega briga nije, jer mu ideali znače 
više od sopstvenog tela. Sada je, naravno, nepopularna 
stvar Princa-koji-je-bio-Hhjadu. Iz tvojih reči razabirem 
da bi oni suprostavljeni Kući Života I Kući Smrti bih 
smatrani podržavaocima Prinčevim, koji nikakvu podršku 
nije ni tražio — ne da to nešto menja stvar. A rekao bih 
da si ti protivnik Prinčev, Vakime. Usudio bih se da 
ponudim pretpostavku da će ga Genereral podržati jer je 
Princ manjinska grupa — sam za sebe. General može biti 
potučen, ali nikada i uništen, Vakime. Evo ga. Pitaj ga 
sam, ako želiš." 

Sjahavši, Čelični General stoji sad pred Vakimom i 
Vraminom poput gvozdene statue u deset sati jedne letnje 
večeri bez mesečine. 

"Videh tvoj znak, Anđele Sedme Postaje." 

"Avaj, ta titula je nestala zajedno sa Postajom, 
gospodine." 

"Još uvek priznajem prava vlade u izgnanstvu", kaže 
General a glas mu je nešto takve lepote da bi se mogao 


slušati godinama. 

"Hvala ti. Ali, bojim se da si došao prekasno. Ovaj 
ovde — ovaj Vakim—koji je majstor temporalne fuge, bi 
da uništi Princa, osećam, i tako ukloni svaku osnovu za 
naš povratak. 

Nije li tako, Vakime?" 

"Naravno." 

"izuzev ako mi ne nađemo šampiona-borca za 
našu stvar", kaže Vramin. 

"Ne moraš dalje tražiti", kaže General. "Najbolje bi 
bilo da mi se sada predaš, Vakime. Kažem to bez 
zlonamernosti." 

"A ja ti bez zlonamernosti odgovaram: Idi do đavola. 
Ako bi se svaki tvoj delić uništio, osećam da više Čeličnog 
Generala ne bi bilo — i nikada ga više ne bi ni bilo. 
Mislim da pobunjenik poput tebe zaslužuje potpunu 
anihilaciju, a ja sam ovde." 

"Mnogi su isto mislili, a ja još uvek čekam" 

"Onda nemoj više čekati", kaže Vakim i kreće 
napred. 

"Vreme postoji i moli da bude popunjeno." 

Tada Vramin okružuje Madraka i sebe zelenim 
plamenovima i oni gledaju suočavanje majstora. 

U tom momenta Bronza se propinje, i šest 
dijamanata bljeskaju među bojama Blisa. 


GRADSKI GATAR LIGLAMENTIJA 


Horus je ušao u Središnje Svetove i dolazi do sveta 
magli po imenu D'donori, što lokalnim stanovnicima 
znači Mesto Zadovoljenja. Dok se iskrcava iz svojih kočija 
koje su premostile hladnu i bezvazdušnu noć čuje zvuke 
oružane bitke oko sebe, unutar gustih magli što 
pokrivaju sav D'donori. 

Koseći rukama tri viteza što se bacaju na njega 
dolazi najzad do visokih zidina grada Liglamentija, čiji su 
vladari u prošlosti imali neki razlog da ga smatraju 
bogom naklonjenim njihovoj dobrobiti. 

Mada leži unutar plima Moći, D'donori je svet koji 
nikada nije bio predmet pošasti, ratova, gladi što 
ograničavaju populaciju ostalih Središnjih Svetova. To je 
zato što stanovnici D'donorija sami sređuju svoje 
probleme. D'donori je sastavljen od brojnih gradova- 
državica i vojvodstava stalno u ratu jedni sa drugima, 
ujedinjujući se jedino sa svrhom da unište ma koga ko 
pokuša da ih ujedini na stalnoj osnovi. 

Horus prilazi kapijama Liglamentija i treska ih 
pesnicom. Tutnjeći zveket se širi celim gradom a šarke 
kapija cvile. 

Stražar baca buktinju kroz pomračinu i sledi je 
strelom koja naravno, promašuje svoj cilj —jer Horus zna 
misli svojih napadača i vidi putanju strele. On zakoračuje 
u stranu dok strela zviždi kraj njega i stoji u svetlu 
buktinje. 

"Otvaraj vaše kapije il" ću im šarke izvaliti!" izvikuje. 

"Koji si ti što ideš naokolo nenaoružan, obučen samo 
u pregaču, i još bi naređenja da mi izdaješ?" 

"Ja sam Horus." 

"Ne verajem ti." 

"Živećeš manje od minuta", kaže Horus, "ako mi ne 


otvoriš ovu kapiju. Tvoja smrt će biti dokaz da Horus ne 
laže. Zatim ću iz šarki izvaliti ove kapije i ući ovde, 
prelazeći preko tebe u potrazi za tvojim Gospodarem." 

"Čekaj! Ako ti zaista jesi On, razumi da ja samo 
svoju dužnost vršim, sledeći naređenja Gospodara svog. 
Ne pomisli da sam toliki nevernik da bi prolaz mogao 
odbiti nekom ko sebe Horusom naziva Kako da znam da 
ti nisi tek neprijatelj što to kaže da bi me prevario?" 

"Zar bi se neprijatelj usudio da bude tolika budala?" 

"Možda Jer, većina ljudi jesu budale." 

Horus sleže ramenima i ponovo diže pesnicu. 
Vibrantna muzička nota sad se razmigolji kroz vazduh, a 
kapije Liglamentija zadrhte na svojim šarkama, a čuvar u 
svom oklopu. 

Horasov rast se do tada povećao na skoro tri metra. 
Pregača mu ima boju krvi. Buktinja žmirka kraj njegovih 
nogu. 

On povlači unazad svoju pesnicu. 

"Čekaj! Daću ti prolaz!" 

Stražar čini da se portal otvori i Horus ulazi u 
Liglamenti. 

Stežući najzad do maglom zaodenute palate njegovog 
vladara, Gospodara Dilvita Vojvode od Ligle, on saznaje 
da ga je vest o njegovom dolasku pretekla sa zidina 
Mračni, crnobradi Vojvoda sa krunom usađenom u skalp 
izvodi onoliko od smeha koliko je uopšte u stanju; to jest 
pokazuje dvostruki red zuba između snažno zategnutih 
usana. On klima glavom, jedva. 

"Ti si zaista Horus?" pita. 

"DA." 

"Kaže se da je svaki put kada je bog Horus ovim 
krajem hodio bilo problema sa prepoznavanjem." 

"I nije ni čudo", kaže Horus, "U svoj ovoj magli više je 
čudo da uspevate da prepoznate jedni druge." 

Dilvit frkće svoj ekvivalent smeha "Istina—često i ne 
uspevamo, i greškom sopstvene ljude ubijamo. Ali, svaki 


put kada je Horus došao, vladajući Gospodar je dao ispit. 
Poslednji put.." 

"...poslednji put, za Gospodara Bulvaha poslao sam 
drvenu strelu kroz jednometarsku kocku od mermera, 
tako da je sa svake strane virio jedan kraj." 

"Ti se sećaš!" 

"Naravno. Ja sam Horus. Još uvek imate tu kocku?" 

"Da. Svakako." 

"Onda me odvedi do nje, sada" 

Ulaze u bakljama osvetljenu prestanu dvoranu, gde 
ofucane kože mesoždera nude oku jedinu promenu od 
presijavajućih oruđa rata po zidovima. Na malom postolju 
u uvučenom mestu na levo od prestola je kocka od sivog i 
narandžastog mermera koja sadrži strelu. 


"Eto je", kaže Dilvit, uz gest. 

Horus prilazi, posmatra izložak. 

"Ovoga puta sam ću sebi smisliti ispit", kaže on. 
"Povratiću ti strelu." 

"Može se izvući. To nije nikakav..." 

Horus diže desnu pesnicu do visine ramena, 
zamahuje napred i nadole, udarajući kamen, koji puca. 
On uzima strelu I daje je Dilvitu. 

"Ja sam Horus." izjavljuje. 

Dilvit posmatra strelu, šljunak, krhotine mermera. 

"Ti zaista jesi Horus", slaže se. "Šta za tebe mogu 
učiniti?" 

"D'donori je oduvek s pravom bio slavan po svojim 

čitačima sudbine. Oni iz Liglamentija su često bili 
posebno dobri. Zbog toga, konsultovao bih tvog glavnog 
čitača, jer imam nekoliko pitanja što vape za 
odgovorima." 

"To će biti stari Frejdag", kaže Dilvit, otresajući 
kamenčiće i prašinu sa svog crvenog i zelenog kilta. "On 
je zaista jedan od velikih, ali..." 

"Ali šta?" pita Horus, već čitajući Dilvitovu misao, ali 
ipak učtivo čekajući. 

"On jeste, Moćni Horase, moćni čitač iznutrica, i 
samo one ljudske mogu mu poslužiti. Sad, mi retko 
držimo zatvorenike jer to donosi troškove — a dobrovoljce 
je još teže naći za ovakve stvari" 

"Zar se Frejdag ne bi mogao ubediti da se posluži 
iznutricom kakve životinje, samo za ovu jednu priliku?" 

Horus čita opet i uzdiše. 

"Naravno, Veliki Horase. Ali, neće garantovati isti 
nivo viđenja kao što bi sa boljim sastojcima" 

"Pitam se zašto li je to tako?" 

"Na to ne mogu odgovoriti, Horase Najmoćniji, jer 
sam čitač nisam — mada su mi i majka i sestra imale Vid 
— ali od svih čitača znam da su skatolozi najuvrnutiji. 
Uzmi Frejdaga On je poprilično kratkovid a to znači..." 


"Obezbedi potrebne komponente i obavesti me kad 
bude spreman da se pozabavi mojim pitanjima!" 

"Da Presvetli Horase. Organizovaću jedan upad jer 
vidim da si u žurbi." 

"Najvećoj." 

"...a imam suseda kome bi dobro došla lekcija o 
poštovanju granica!" 

Dilvit skače na svoj presto i, dižući ruku, skida dugi 
gol-rog što visi iznad njega Tri puta ga on prinosi usnama 
i duva dok mu se obrazi ne naduju i pocrvene a oči 
iskolače ispod krzna njegovih obrva. Zatim vraća rog, 
zaljulja se i sručuje se na svoje vojvodsko sedište. 

"Moji poglavari će mi se odmah pokloniti", dahće. 

Odmah, dolazi zvuk kopita i tri ratnika u kiltovima 
na golindijima sličnim jednorogu dolaze jašući, jašući, 
jašući u I oko odaje stajući tek kad Dilvit digne ruku i 
uzvikne: "Prepad! Prepad, lepotani moji! Na Uiskeaga 
Crvenog. Pola tuceta zarobljenika od njegovih hoću, pre 
nego se magla osvetli sutrašnjom zorom!" 

"Zarobljenika li reče, Gospodara?" dovikuje jedan u 
crnom i žutomrkom. 

"Dobro si me čuo." 

"Pre sutrašnje zore!" Koplje se diže. 

Još dva bljeskaju, visoko. 

"Pre sutrašnje zore!" 

"Jest!" 

I oni obilaze odaju i odlaze. 

Sledeće zore Horus je probuđen i odveden u sobu 
gde šest nagih ljudi leže, ruku i zglavaka vezanih iza leđa 
tela pokrivenih posekotinama i modricama. Odaja je mala 
hladna, osvetljena sa četiri baklje; njen jedini prozor je 
otvoren prema zidu magle. Mnogo svežnjeva mesečnog 
žurnala Ligla Tajms je prostrto po podu, potpuno ga 
pokrivajući. Naslonjen na prozorski ispust, niski 
muškarac sa tonzurom starosti, ružičasta lica, upalih 
obraza žmirkajući oštri nekoliko kratkih oštrica na 


brašnom kamenu. Nosi belu kecelju i poluzavršeni 
osmeh. 

Njegove blede oči se kreću po Horusu i on klima 
glavom nekoliko puta. 

"Razumeo sam da imaš nekoliko pitanja?" kaže on, 
zastajući da proguta vazduh između par reci. 

"Razumeo si tačno. Imam tri." 

"Samo tri, Sveti Horase? To. znači da će jedan 
komplet iznutrica nesumnjivo biti dovoljan za sva. 
Sigurno da bog mudar poput tebe može da smisli još 
pitanja. Kada već imamo potreban materijal šteta bi bilo 
da propadne. Tako davno sam..." 

"...Uprkos tome, tri je broj pitanja koja imam za 
proricanje iznutricama." 

"U redu, onda", uzdiše Frejdag. "U tom slučaju 
koristićemo njegove, i oštricom pokazuje sivobradog 
muškarca čije tamne oči fiksiraju njegove. "Boltag mu je 
ime." 

"Znaš ga?" 

"Dalji mi je rođak. On je, takođe, glavni čitač 
Gospodara Uiskeaga—šarlatan, naravno. Sreća je velika 
da mi je najzad predat u ruke." 

Onaj po imenu Boltag pljuje na stranu po 
smrtovnicama Tajmsa kada je ovo izrečeno. "Ti si onaj 
koji je lažan, najmoćniji slepče među čitačima utroba!" 
kaže on. 

"Lažljivče!" vriska Frejdag puzajući do njega i grabeći 
ga za bradu. "Evo kraja tvoje skandalozne karijere!" i para 
stomak onom dragom. Grabeći unutra izvlači punu šaku 
creva I širi ih po podu. Boltag vrišti, zapomaže, leži 
nepomično. 

Frejtag seče po krivini creva, šireći njihov sadržaj 
prstima Čuči nisko i naginje se daleko napred. 

"A sada, koja pitanja tvoja su, sine Ozirisov?" pita 
on. 

"Prvo," kaže Horus, "gde mogu naći Princa-koji-je- 
bio-Hiljadu. Drago, ko je izaslanik Anubisov? Treće, gde 
je on sada?" 

Frejdag mrmlja i gurka pušeću masu na podu. 
Boltag ponovo zapomaže i pokreće se. 

Horus pokušava da čita misli čitača ali se one 
tumbaju unaokolo, tako da najzad kao da zuri kroz 
prozor prostorije. 

Tada Frejdag progovara: 

"U Citadeli Maraček", kaže on, "u Centra Svetova, 
srešćeš onoga ko može te odvesti u prisustvo tog što 
tražiš ga" 

"...Čudno", mrmlja Boltag pokazujući bradom. 
"Ispravno ti pročita taj deo. Al' pogled ti tme — zamaglio 
si ga., onim komadom srednjeg creva što ga pogrešno 
pomeša... sa stvarima.." Velikim naporom Boltag se 
prevrće bliže, dahće. "I ti ne reče... Velikom Horasu — 
da će u veliku opasnost doći — i, na kraju — 
neuspeh..." 

"Čut'!" vrišti Frejdag. "Nisam tvoj savet tražio!" 

"To su moja creva! Neću da ih pogrešno tumači 
običan pozer!" 

"Sledeća dva odgovora još nisu postala jasna, dragi 
Horase", kaže Frejdag, rasecajući dragi deo creva. 

"Vraču lažni!" jeca Boltag. "Maraček će ga odvesti i 
Anubisovom izaslaniku — čije ime je ispisano mojom 
krvlju — tamo — na strani sa uvodnikom! A to ime—je 
— Vakim...? 

"E, nije!" vriska Frejtag, rasecajući dalje. 

"Stani!" kaže Horus, a ruka mu pade na čovekovo 
rame. “Tvoj kolega u jednoj stvari istinu zbori, jer znam da 
sadašnje ime njegovo jeste Vakim..." 

Frejdag zastaje, posmatra uvodnik. 

"Amin", slaže se. "Čak i amater može imati povremeni 
bljesak uvida." 


"I tako, čini se da mi je pisano da se ipak sa Vakimom 
sretnem, ako na mesto zvano Maraček odem — a ići tamo 
moram. Ali, što se mog drugog pitanja tiče: Pored imena 
Vakim, želim da saznam njegov pravi identitet. Ko on beše, 
pre nego ga Gospodar Anubis preimenova i posla ga iz 
Kuće Mrtvih?" 

Frejdag pomera glavu bliže podu, meša tvar pred 
sobom, komada još jedno parče. 

"To je, Horase Slavni, od mene skriveno. Proročište 
neće da otkrije..." 

"Ruino senilna!...' dahće Boltag. "...tu je, tako se — 
jasno — vidi..." 

Horus grabi za umirućom misli proroka bez utrobe, a 
čekinje na vratu mu se dižu dok je progoni. Ali nijedno 
zastrašujuće ime se ne uobličuje u njegovom duhu jer je 
onaj izdahnuo. 

Horus pokriva oči i stresa se, dok nešto tako blizu 
ivici razumevanja naglo bledi, nestaje. 

Kada Horus spusti ruke, Frejdag je opet uspravan i 
kezi se na rođakov leš, 

"Šarlatan!" izriče on, šmrčući, i briše ruke o kecelju. 

Čudna animalna stvarčica na zidu se miče. 


ORUŽJE I ČELIČNI ČOVEK 


Dijamantska kopita udaraju o zemlju, dižu se, 
padaju ponovo. Dižu se... 

Vakim i Čelični General su okrenuti licem u lice, 
nepomični. 

Jedan minut protiče, zatim tri, i sada padanje kopita 
zveri zvane Bronza dolazi na vašar Blisa kao grmljavina, 
jer svaki put kada udare snaga njihovog pada se 
udvostručava. 

Kaže se da se borba u fugi rešava, u stvari, u ovim 
prvim potresajućim trenucima međusobnog posmatranja 
pre nego što se izvede inicijalna temporalna faza, u ovim 
trenutcima što će biti izbrisani sa lica Vremena 
rezultatom sukoba kao da nikada u stvarnosti nisu ni 
postojali. 

Zemlja se sada trese kad Bronza u nju udara, a 
plava vatra mu suklja iz nozdrva sažižući Blis pod njim. 

Vakim se od znoja presijava sada a prst Čeličnog 
Generala se grči, onaj na kome nosi prsten svoje 
ljudskosti. 

Jedanaest minuta prolazi. 

Vakim nestaje. 

Čelični General nestaje. 

Bronza se ponovo obrušava a šatre padaju, zgrade 
pucaju, pukotine se pojavljuju u zemlji. 

Trideset sekundi ranije, Vakim stoji iza Generala i 
Vakim stoji ispred Generala, a Vakim što stoji iza, onaj 
što je upravo stigao u taj trenutak, sklapa šake i diže ih 
za strašan udarac po metalnom šlemu — dok trideset pet 
sekundi ranije, Čelični General se pojavljuje iza Vakima iz 
tog momenta Vremena zabacuje ruku I zamahuje — dok 
Vakim od pre trideset sekundi, videći sebe u fugi kako 
zadaje onaj udarac sa obe ruke, biva oslobođen da 


nestane, što i čini, u vreme od pre deset sekundi kada se 
priprema da ugleda svoju buduću sliku viđenu — dok 
General od trideset pet sekundi pre tačke napada vidi 
sebe kako zamahuje, i nestaje u vreme što mu predhodi 
dvanaest sekundi... 

A sve ovo jer je odstupnica unapred u Vremenu 
potrebna da se sačuva sopstvena buduća egzistencija.. 

...I odstupnica unazad, leđa... 

Dok se svo to vreme negde/kada/možda sada, 
Bronza propinje i pada a verovatni grad se trese iz 
temelja. 

...A_Vakim iz četrdeset sekundi pre tačke napada, 
videći njegov dolazak, odlazi unazad dvadeset sekundi — 
čime je, znači, jedna minuta  verovatnog vremena 
zamagljena borbom u fugi i time podložna promenama 

...General iz četrdeset sedam sekundi pre tačke 
napada se povlači petnaest da bi udario ponovo, dok ga 
njegovo ja iz tog momenta primećuje i ide nazad osam— 

...Onaj Vakim od pre jednog minuta ide nazad deset 
sekundi — Fuga! 

Vakim iza Čeličnog Generala, napadajući u minus 
sedamdeset sekundi vidi Generala iza Vakima, u napadu, 
dok obojica vide njega i njegov dragi vidi obojicu. 

Sva četvorica nestaju tempom od jedanaest, 
petnaest, devetnaest i dvadeset pet sekundi. 

..A svo ovo vreme, negde/kada/možda, Bronza se 
propinje i ruši, i seizmički udari se šire. 

Tačka inicijalnog susreta se udaljava dok se General 
ispred Generala i Vakim i spred Vakima suočavaju i 
nastavljaju fugu. 

..Pet minuta i sedam sekundi budućnosti stoji i 
čeka da posluži dok dvanaest Generala i devet Vakima 
gledaju jedni druge. 

..Pet minuta i dvadeset jedna sekunda dok 
devetnaest Vakima i četrnaest Generala besno pilje, u 
zamrznutim napadačkim pozama ..Osam minuta i 


šesnaest sekundi pre tačke napada, sto dvadeset tri 
Vakima i sto trideset jedan General procenjuje jedni 
druge i odlučuju u kom momenta... 

..Da napadnu en masse, unutar tog trenutka 
vremena, ostavljajući svoje prošle ličnosti da se same 
premeštaju u odbrani — možda, ako je ovo pogrešan 
trenutak, da padnu, i time dokrajče i sam sukob. Ali, 
stvari se negde moraju završiti. 

Oslanjajući se na munjevite proračune i nagađanja 
svaki je izabrao ovu tačku kao najbolju da se u njoj odredi 
budućnost i zadrži fokus. I, dok se armije Vakima i 
Generala sudaraju, zemlja počinje potmulo da im tutnji 
pod nogama a tkanje samog Vremena protestvuje protiv 
ovakve upotrebe dispozicija. 

Vetar počinje da duva, a stvari oko njih postaju 
nerealne, podrhtavajući između postojanja i nastajanja i 
post-postojanja. A negde, Bronza razbija svojim 
dijamantima kontinent i bljuje po njemu oblake plave 
vatre. Leševi okrvavljenih i slomljenih Vakima i razbijenih 
Generala plutaju kroz prostore i odlaze van fokusa borbe a 
vetrovi ih bacaju tamo-amo. To su mrtve verovatnoće jer 
sada više ne može biti ubijanja prošlosti, a budućnost se 
prepravlja. Fokus fuge je postao ovaj momenat intenziteta i 
oni se sudaraju snagom koja šalje, kružne talase promene 
kroz univerzum, rastuće, opadajuće, prošle, dok Vreme 
ponovo otkucava istoriju oko događaja. 

Van njihove sredine, Bronza se obrašava i grad negde 
počinje da se raspada. Pesnik diže svoj štap, ali njegove 
zelene vatre ne mogu poništiti plavo buktanje koje Bronza 
u vidu fontane sada izdahuje na svet. Na Blisu sada ima 
samo devet gradova i Vreme ih proždire, spaljuje. Zgrade, 
mašine, leševe, bebe, paviljone, sve njih uzima vetar iz 
plamena, i oni prolaze, uzdrhtali, kraj vašarišta. Pogledaj 
njihove boje. 

Crvena? Tu je rečna obala, zelena para visi nad njom, 
i leteće purpurno stenje. Žut i siv i cm je grad ispod tri 


krečom osenčena mosta. Kremasto more sad je nebo a 
povetarci — cirkularne testere. Mirisi Blisa dolaze od dima 
i nagorelog mesa. Zvuči: vrištanje među  škripom 
slomljenih zupčanika I mašingeverskom kišom nogu u 
trku poput krivnje unutar Crnog Tatice Noći što nailazi 
sada nalik na nesvest. 

"Prestajte!" urla Vramin, postajući zeleni džin sred 
haosa. 

"U propast ćete poslati ceo jedan svet ako nastavite!" 
viče, a glas njegov stiže kao grom i zurle i trube. 

Oni, međutim, nastavljaju da se bore, i mag uzima 
svog prijatelja Madraka za ruku i pokušava da otvori 
kapiju spasa sa Blisa. 

"Civili ginu!" uzvikuje momenat Generala 

Momenat Vakima se smeje. 

"Kakvu razliku čini uniforma u Kući Mrtvih?" 

Velika zelena vrata pojavljuju se kao obris, postaju 
substencijalna, počinju da se otvaraju. 

Vramin postaje manji. Kada se vrata širom otvore i on 
i Madrak bivaju poneseni ka njima, dok visoki talasi jure i 
ruše se na vetrom šibanom okeanu. 

Talasi haosa dižu takođe i armije Vakima i Generala a 
vetrovi promene ih nose sve dok i one ne stignu do zelene 
kapije koja sada stoji široko otvorena poput lumioznog 
magneta /odlivnika/ centra vrtloga. I dalje se boreći oni 
struje ka njoj, jedan po jedan ulaze unutra, nestaju. 

Bronza počinje da se kreće veoma polako dok se 
kapija zatvara, ali nekako prolazi kroz nju pre nego što 
haos proguta prazno mesto koje je zauzimala. 

Tad urlanje i kretanje prestaju i kao da ceo svet, Blis, 
ispušta uzdah u tom trenutku svog smirenja. Mnoge stvari 
su slomljene, a ljudi mrtvi, ili umiru u ovom trenutku, 
možda onom što je postavljen trideset tri sekunde pre nego 
što su Vakim i General počeli fugu koja sada neće ni početi 
na kršu posutom vašarištu, sa njegovim vijugavim 
pukotinama i pušećim kraterima. 


Među palim lukovima, preturenim tornjevima 
sravnjenim zgradama, spasenje hodi sa plamenim mačem 
isukanim. 

Groznice ovog dana se pružaju iz Kuća Moći, a negde, 
pas laje. 


GNEV CRVENE GOSPE 


Megra od Kalgana beži, poluslepa sada kroz 
multiformna obličja mase. Dok se kreće, dopire novo 
vrištanje, iz mnogih grla Hladni, divlji vetar počinje da 
duva između boja i obličja vašarišta. Dižući pogled ona 
vidi nešto što čini njene oči prikovanima a noge 
drhtavima tamo među razgonjenim šatrama i lepetom 
barjaka. 

To Čelični General na leđima Bronze jaše. Dolazi, 
usporavajući, usporavajući. Čitala je ona o njemu, čula 
za njega, jer on postoji u apokahptičkim spisima svih 
nacija i naroda. 

Iza nje, paviljon nestaje u bljesku zelenog plamena. 
Sada dok gleda, zeleni signalni plamen seče vazduh, 
lebdi, gori tamo. 

Velika zver, Bronza, menja smer, usporavajući, 
usporavajući svakim zamahom, dok sleće na uništenu 
šatru u kojoj je ostavila Vakima i Madraka, ramika- 
sveštenika njihovoj borbi. Osvrće se u tom pravcu ali 
njena visina unutar ma kakve mase, sprečava je da vidi 
ma šta izuzev prvog zida ljudskosti koji se pred njom 
nađe. 

Najzad, i sam Čelični General joj se gubi iz vida, i 
ona nastavlja da se probija kroz mnogonogu rulju ka 
najnovijem šatoru smrti. 

Sad koristi svoju snagu da probije stazu tamo gde bi 
drugi ostali u mestu: kreće se poput plivača prsnim 
stilom, između tela velikih i mnogoudih, mašina sa licima 
i perjem, žena sa žmirkajućim svetlima unutar dojki, 
muškarca sa mamuzama na zglobovima, hordi sveta 
običnog izgleda šest rasa, žene iz čijeg plavog grudnog 
koša stalno dopiru zvuči violine, dolazeći sad u 
histeričnom krešendu od koga je bole uši, i prolazi zatim 


kraj čoveka koji nosi svoje srce u zujećem kovčegu na 
boku; udara stvorenje poput otvorenog kišobrana a ono je 
u svom bezumlju okružuje svojim pipcima; sad se ona 
gura kraj horde bubuljičavih zelenih patuljaka, zavija u 
prolaz između paviljona, prelazi brisani prostor gde je tlo 
tvrdo nabijeno, ulepljena piljevinom i slamom; prolazi 
između još dva paviljona dok postepeno smanjivanje 
svetlosti počinje da biva oko nje, a ona zamahuje na malu 
leteću stvar što kruži I blebeće oko njene glave. 

Ona se osvrće tada i vidi nešto ni nalik ičemu što je 
do tada videla. 

To crvene dvokolice stoje, sa praznim amovima još 
tinjajući prahom nebeskim. Njihovi točkovi su iskopali 
duboke brazde u dužini od možda tri metra. Iza toga 
tragova nema. 

Unutar kočije stoji, ogrtačem i velom obavijena 
figura visoke žene. Uvojak kose joj visi, boje krvi. Njena 
desna ruka, crvena skoro kao i nokti, drži uzde 
pričvršćene ni za šta pred kočijama. Leteća, brbljiva stvar 
koju je Megra udarila je sad na ženinom ramenu, 
kožastih krila sklopljenih i nevidljivih, i teza bezdlakim 
repom. 

"Megra od Kalgana", izgovara glas što je udara poput 
draguljima okićene rukavice, "došla si meni, kao što sam 
želela", a isparenja što se dižu sa kočija kovitlaju se oko 
crvene žene. 

Megra zadrhti tad, osećajući da joj stvar nalik 
komadu crnog leda što se valja med' zvezda dodiruje srce. 

"Ko si ti?" pita 

"Zovu me Izida Majka Praha." 

"A zašto mene tražiš? Ne znam te Gospo — tek po 
reputaciji iz legendi." 

Izida se smeje i Megra se masa i dodiruje metalni 
upor što drži šatra njoj s desna. 

"Tražim te, mišiću, da bih ti strašnu stvar uradila" 

"Zašto, Gospo? Ništa ti nisam učinila." 


"Možda, a možda i jesi. Mogu da pogrešim ali ovoga 
puta mislim da ne. Uskoro ću biti sigurna, međutim. 
Moramo čekati." 

"Na šta?" 

"Da se reši bitka za koju verujem da se upravo 
sprema." 

"Ma koliko uživala u tvom društvu, nemam nameru 
da čekam ovde, ni iz kakvih razloga.Imam dužnost..." 

"...Milosrdnu! Znam..." i njen osmeh se ponovo čuje, 
a Megrin stisak oko metalnog upora se pojačava tako da 
joj se krivi u ruci i ona ga čupa iz paviljona, čineći da se 
on zatetura i zaškripi, tamo, njoj s desna. 

Smeh Izidin zamire u vazduhu. 

"Bezobrazno derište! Ti bi oružje na mene digla?" 

"Ako je potrebno, mada sumnjam da će biti tako, 
Madam." 

"Tad budi zamrznuta poput statue, baš tu gde 
stojiš!" i dok govori Crvena Veštica dodiruje rabinski 
privezak na svom grlu i zrak svetlosti jume iz njegovog 
srca i pada na Megra. 

Opirući se paralizi što je tada obuzima Megra baca 
metalni upor prema Izidi. Dok pada ka dvokolici on se 
obrće kao veliki sivi točak, kružna testera, diskus. 

Ispuštajući uzde i podižući ruku, Izida nastavlja da 
steže svoj privezak iz koga novi zraci iskaču. Oni padaju 
na rotirajući metal i on za trenutak bljesne poput 
meteora i nestane, a gomila šljake pada na ispečenu 
zemlju ispod mesta gde je spaljen. 

Za to vreme, Megra oseća da je oslobođena ledenog 
stiska što ju je zgrabio, i skače ka kočiji, udarajući Iziđu 
ramenom, tako da biva bačena na tlo, a pajt njen 
šmugne, cijučući, iza obrćućeg točka. 

Megra staje kraj nje, spremna da je udari bridom 
šake, I videći da joj je veo spao, okleva za tren da dotakne 
nešto takve lepote kao što joj je sad pred očima očiju 
tamnih i velikih unutar srcolikog lica, tako crvenog i 


blještavo životnog, i trepavica što dostižu obrve pokretima 
poput grimiznih leptirova i zuba ružičastih kao meso 
usred iznenadnog osmeha one vrste što se ponekad može 
videti kad se zuri u vatru. 

Tama postaje sve dublja a vetar sve razuzdaniji, i 
iznenada tlo se ljulja kao od nekog udaljenog udarca 
Svetlost priveska opet dotiče Megra, i Izida pokušava da 
ustane, pada na kolena mršti se. 

"O detešce, kakva sudba tebe čeka!" kaže ona, i 
Megra sećajući se legendi iz starih dana, moli se ne samo 
oficijelnom bogu vladajuće religije, već i onome koji je pao 
nekada davno, davno, govoreći: "Ozirise, Gospodaru 
Života, oslobodi me gneva tvoje pratnje! Ako ti nećeš da 
čuješ molitvu moju, tad upućujem reči mračnom bogu, 
Setu, koga se ova Gospa i plaši i obožava ga! Sačuvaj mi 
život!" A tada joj glas zamire. Sada uspravna, Izida gleda 
naokolo dok se tlo potresa, i potresa iznova, užasnim 
obrušavanjem maljeva, a podne je postalo sumrak unutar 
nebesa i nad zemljom. U daljini se sada sjaj plavi izdigao, 
i, negde, zvuk poput sudara dveju vojski, tu su povici, 
vriska, zapomaganje. Šetalište počinje da posrče u daljini, 
kao da svet leži pod toplotnim talasima. 

"Možda misliš daje ovo tvoje oslobođenje", uzvikuje 
Izida, odgovor na tvoje blasfemne izričaje! Ali, grešiš! 
Znam da te sada ne smem pogubiti, već uraditi stvar 
mnogo strašniju. 

Daću ti poklon što je sva neljudska mudrost i 
ljudska sramota. Jer, saznala sam ono što sam došla na 


Blis da otkrijem, i osveta mora biti! — Hajde sa mnom 
sada, u kočije moje! —Brzo! Ovaj svet može uskoro 
prestati da postoji — Jer General ne pobeđuje tvog 


ljubavnika! Proklet da je!" 

ona se penje na dvokohce. Crvena Veštica dolazi i staje 
kraj nje, namešta svoj veo. U daljini, zeleni džin urla u 
vetar reči nečujne. Titrajući fragmenti svega kao da se 


obrću unutar velikog levka uragana što se kreće po 
vašarištu. Sve se zamrljava duplira, triplira, neke prikaze 
se rasprskavaju, drage opstaju. 

Pukotine i vijugava grotla se pojavljuju u zemlji. U 
daljini, grad pada. Mah pajt se skriva unutar veštičinog 
ogrtača, vrisak mu na usnama. Sumrak je slomljen sad, i 
noć se strmoglavljuje poput groma i boje sve pljuskaju 
zajedno po mračnim mestima gde boja ne bi trebalo biti. 
Izida diže uzde i plamenovi poskakuju unutar kočija, ne 
spaljujući ništa već ih oklopljuju unutar srca rubina ili 
jajeta feniksovog, i nema osećaja kretanja niti zvuka 
putovanja niti bio kakvog zvuka, iznenada, ali sada svet 
zvani Blis sa svojim problemom svojim haosbm i kugom, 
svojim spasenjem, leži daleko od njih, nalik svetlim 
ustima bunara niz koji jure, zvezde poput pljuvačke 
pljuskaju pokraj. 


ONO ŠTO VRIŠTI U NOĆI 


U danima kad vladah 

Kao Gospodar Života i Smrti, 

kaže Princ-koji-je-bio Hiljadu 

u tim danima, na Čovekov zahtev, 
postavih Središnje svetove unutar mora moći, 
plimne, okretne stvari, 

da delujem blagom pramenom morskom, 
na rođenja, 

rast, 

smrt 

da zamisli izvodim; 

tad sve to dadoh 

Anđelima ministrantima. 

Postaje na granicama Središnjih Svetova 
rukama da plime pokreću. 

I mnogo era vladasmo tako, 
rasplođujući život 

krateći smrt, 

podstičući rast, 

šireći 

obale tog velikog, velikog mora, 

i sve više Spoljašnjih, 

bese natopljeno zagrljajem 

krunisano penom kreacije. 


Tad jednog dana, 

mračno zamišljen nad ambisom silnim, 
takvog jednog sveta 

dobrog na izgled, 

mada mrtvog jalovog, 


tad životom ne dodirnutog 
probudih neku stvar zaspalu 
poljupcem plime koju jahah. 

I bojah se stvari što se probudi, 
izdiže se, 

napade me — 

izađe iz utrobe zemlje— 

želeć' da uništi me: 

ono što proždra život planete, 
prespava doba unutar nje, 

pa se gladno izdiže i poče potragu. 
Hraneć' se plimama Života 
probudi se. 

Ono dodirnu tebe, ženo moja 

i telo ti ne mogu vratiti, 

mada sačuvah dah tvoj. 

Pilo je, kao što čovek vino pije, 
Pilo Život: 

i svako oružje iz mog arsenala 
bi bačeno na nj', 

al' ono ne umre, 

ne pade u mirovanje. 

Već pokuša da ode. 

Zadržah ga. 

Skrećući sile mojih Postaja, 
postavih polje, 

polje neutralnih energija 

u zatvor pretvarajući ceo svet. 
Kad bi moglo da otputuje do mesta gde Život je, 
uništio ceo svet 

mora biti uništeno. 
Pokušavah, ne uspeh — 
mnogi pokušaše, ne uspeše — 
u toku veka polovine 


držah ga zarobljeno 
na tom sveta bezimenom 


Tad Središnji svetovi behu bačeni u haos, 
jer ne bi moje kontrole 

života smrti rasta 

velik bi moj boi 

Nove Postaje gradismo, al' presporo. 


Na meni je bilo da ponovo polje uspostavim, 
al' Bezimeno ne smedoh osloboditi. 

Moć nisam imao 

da ga zarobljenog držim 

i vladam Svetovima Života 

Sad, med' Anđelima mojim 

raspre klica se zače. 

Brzo letinu požnjeh— 

a cena beše nešto vernosti, 

što unapred znadoh. 


Ti Neftita moja, 

protivna beše kad se otac moj, 
prkoseći gnevu Anđela Ozirisa, 

vrati sa kraja Svetova, 

da se baci na uništavanje, 

— tu ljubav najveću. 

Protivna ti beše 

jer otac moj, Set, 

najmoćniji ratnik koga ikada bi 

beše i sin naš u tim danima prošlim, 
naš sin, u danima onim u Maračeku, 
pošto slomih temporalnu barijeru, 
da ponovo živim kroz sve vreme, 

za mudrost što Prošlost je. 


Ne znadoh, dok vreme vraćalo se 

da ocem ću postati onome ko otac moj bi, 
suncooki Set, 

Onaj što Zvezdanom Palicom zamahuje, 
Što Rukavicu nosi, 

Hodač preko Planina 


Protiv beše ti, 
ali se toj bici ne usprotivi, 
i Set se za sukob spremi. 


Sad, Set nikada pobeđen ne bi 

Sve učinio on bi za pobedu. 

Znao je da Bezimeno slomi i rasu Čehčnog Generala 
AI za strah nije znao. 


Dižući desnicu ruku, 

navuče na nju Rukavicu Moći, 

što odmah poraste 

da mu celo telo pokrije, 

ali sjaj njegovih očiju ne utenu. 

Na noge stavi 

čizme 

koje mu omogućiše 

da zajaše vazduh i vodu. 

Tad, cmom trakom 

oko struka opasa kaniju Zvezdane Palice, 

apsolutnog oružja, 

rođenog kod slepih kovača Norna 

kojom samo on zamahnuti može. 

Ne, za strah nije znao. 

Spreman tada beše da napusti moju orbitirajuću 
tvrđavu, 


da spusti se na svet, 

gde Bezimeno puzaše, 

prostiraše se, 

kovitlaše, 

besno i gladno. 

Tad se drugi sin njegov, brat moj Tifon, 
crna senka iz ništavila 

javi 

moleć' da umesto njega pođe. 

Al uskrati mu Set to, 

komoru otvori, 

odgurnu se u tminu, 

pade prema licu sveta 

Sad, tri stotine sati boriše se oni, 
više od nedelje dve po brojanju Starom 
pre neg' Bezimeno poče da slabi. 
Set krenu u napad, 

rani Stvar, 

pripremi udarac smrtni. 

Boriše se na vodama okeana 
pod okeanom, 

boriše se na suvu, 


u ledenom vazduha centru, 

i na vrhovima planina. 

Gonio ga je oko planete, 

čekajuć' tren slabosti da omogući 

udarac zadnji 

Sila njihovog sukoba razlomi dva kontinenta, 
dovede okeane do ključanja, 

ispuni vazduh oblacima. 


Kamenje je pucalo, topilo se, 

nebesa učvorena soničnim udarima — 
poput nevidljivih dragulja magle, 
para. 


Dvanaest puta zadržah Tifona 
koji mu u pomoć htede poći 

I tad, kad se Bezimeno izvi i prope 
pet kilometara visoko, 

kobra od dima 

a Set na beleg stade, 

jednom nogom na vodi 
dragom na suvom, 

tad kleti majstor poganštine — 
Anđeo Kuće Vatre — 

Oziris, 

smrtnu svoju izdaju počini. 


U ono vreme kad mu Set Iziđu, pratilju njegovu, ote, 
koja mu rodi i Tifona i mene, 

Oziris se zakle na Setovu propast 

Podržan Anubisom, 

Oziris upotrebi deo polja, 

onako k'o što se čini za oslobađanje solarnih energija 
goneć' sunca do limita stabilnosti 


Ja videh znak pre udarca njegovog. 
Set ne vide ništa. 


Nikad ranije na planeta upravljeno, 

ono svet uništi. 

Ja pobegoh, 

uklanjajuć' se svetlosnim godinama daleko. 


Tifon pokuša beg 

u prostore donje gde dom on sebi stvori. 

Uspeo nije. 

Nikad više brata video nisam Ni tebe, dobra Neftita 
Koštalo me to oca koji je bio sin, 

brata 

tela žene moje; 

ali Bezimeno uništilo nije. 


Anđeli mnogih Postaja mojih, 

za odsustva moga u frakcije razbijeni, 
padoše jedni na drage, 

za nadmoć se boreći. 


Ratovi Postaja trajaše možda trideset godina 
Oziris i Anubis požnješe ono što na kraju ostade. 
Ostalih Postaja ne bi više. 


Nekako, 

stvorenje je preživelo lavinu sile 
Čekića-što-razbija-Sunca 
Omamljeno, 

nađoh ga kasnije gde pluta 
med' otpadom tog sveta 

poput male masline 

zasrcene lepršavim plamom. 


Sad, naravno, ta dvojica ogromnim naletima 
Moći vladati moraju 

podvrgavajući Središnje Svetove pošastima 
gladi, ratovima 

da ravnotežu ostvare 

mnogo lakše održavanu postepenim, 
mirnim delovanjem Postaja mnogih, mnogih. 
Ali drugačije oni ne mogu. 

Pluraliteta unutar Moći se boje. 

Iskovah oko njega mrežu sila 

i, oslabelo, 

ono je kolapsiralo samo u sebe. 

Tad ga uklonih na mesto tajno 

van Svetova Života 

gde ono još uvek zarobljeno je 

u sobi što ni prozora ni vrata nema 

Često sam pokušavao da ga uništim, 

al' ne znam šta to Set otkri 

da mu propast donese Palicom svojom. 

I dalje ono živi i dalje ono vrišti; 


i ako ikad oslobođeno bude, 

moglo bi Život uništiti, 

Život što Središnje Svetove čini 

Zato nikad ne osporih uzurpaciju 

do koje posle napada dođe, 

i zato još uvek ne mogu. 

Čuvar ostati moram, 

dok protivnik Života ne bude uništen. 

I sprečiti nisam mogao ono što usledi: 
Ne bi oni delegisali moć koju prigrabiše. 
Med' sobom je koordinisati ne mogu. 

I tako, i dalje tražim ja način da Bezimeno uništim, 


i kad to učinjeno bude, 

upraviću snage svoje 

da uklonim Anđela moja dva 

iz Postaje preostalih. 

Lako to biće učiniti, 

mada nove rake moraju spremne biti da moju volju 
slede. 

U međuvremenu, 

propast bi bila ukloniti 

one što najveće dobro čine 

kad samo dve ruke talase uzburkavaju. 

I kad i ova zadnja stvar istinom postane, 

upotrebiću moć tih Postaja 

da opet otelotvorim tebe, Neftita moja— 


Sad Neftita plače kraj mora i kaže: "Previše je to! 
Nikada to biti neće!" a Princ-koji-je-bio-Hiljadu ustaje i 
diže ruke. 

Unutar oblaka što lebdi pred njim pojavljuje se 
silueta žene. Znoj mu pega čelo i ženska forma postaje 
izrazitija. On stupa napred tada, u pokušaju da je zagrli, 
ali mu se ruke samo oko dima sklapaju, a njegovo ime, a 
to ime je "Tot" odjekuje mu u ušima poput jecaja. 

Tada je potpuno sam kraj mora, ispod mora a svetla 
na nebesima su riblji trbusi što vare riblju hranu. 

Oči mu postaju vlažne pre nego prokune jer on zna 
da je u domašaju njene moći da prekine svoje postojanje. 
On uzvikuje njeno ime a odgovora nema, čak ni eha. 

I on tada zna da će Bezimeno umreti. 

Baca kamen u more a on se ne vraća. 

Skrštajući ruke, otišao je, otisci se osipaju u pesku. 

Krici morskih ptica se prostiru kroz vlažan vazduh, a 
masivni reptil izdiže svoju zelenu glavu deset metara 
iznad talasa ljuljajući dugim vratom, pa malo dalje 
ponovo nestaje ispod vode. 


MARAČEK 


Osmotri sad Citadelu Maraček u Centru Središnjih 
Svetova... 

Mrtva. Mrtva. Mrtva. Oboj je prašinom. 

Ovde Princ-koji-jedanput-beše-Bog često dolazi da 
meditira o mnogim stvarima. 

Nema okeana na Maračeku. Ima još par klokotavih 
vrela, osećaju se kao mokar pas, topla i ustajala. Njegovo 
sunce je veoma umorna i sitna crvenkasta zvezda, suviše 
časna ih lenja da ikada postane nova i premine u blesku 
slave, već prosipa prilično anemičnu svetlost zaslužnu za 
duboke, plavičaste senke bačene oko grotesknih postolja 
kamena na nepreglednoj plaži, sivosmeđoj i narandžastoj, 
što je Maraček pod vetrovima a zvezde nad Maračekom 
mogu se videti čak i u podne, slabašno, mada uveče 
dostižu intenzitet neona acetilena i bik lampi nad vetrom 
brisanim ravnicama; i najveći deo Maračeka je ravan, 
mada se ravnice rearanžiraju dvaput dnevno, kad vetrovi 
dostižu nekakav sterilni vrhunac, gomilajući i rasturajući 
pesak i meljući njegova zrna sve sitnije I sitnije — tako da 
prašina jutra i prašina sumraka visi po ceo dan u 
žućkastoj izmaglici što još više oduzima sjaj 
Maračekovom oku na nebu — odlazi na počinak, 
zaravnjeno, na kraju sve: planine su odavno samlevene u 
prah, stenje oblikovano i preoblikovano a sve se 
beskrajno pokopava i vaskrsava: to je površina Maračeka 
koja je nekada naravno bila scena slave, moći, pompe i 
raskoši, sama njena drska banalnost vapila je za ovakvim 
završetkom; ali, nadalje, postoji jedna građevina na 
Maračeku, u Centru Središnjih Svetova, što svedoči o 
autentičnosti one izreke, a to je Citadela koja će 
nesumnjivo postojati onoliko dugo koliko i sam svet, 
mada će je pesak možda mnogo puta pokriti i otkriti pre 


dana finalne disolucije ih frigidnosti: Citadela — tako 
stara da niko zasigurno ne može reći da je ikada 
izgrađena — Citadela, možda najstariji grad u 
univerzumu, rušena i iznova dizana (ko zna koliko puta?) 
na istim temeljima, iznova i iznova, možda od 
imaginarnog početka iluzije zvane Vreme; Citadela koja 
samim svojim postojanjem potvrđuje da neke stvari zaista 
opstaju, ma kako jadno, sve mene — o kojoj je Vramin 
napisao, u Ponosnom fosilu: "... slast truljenja nikad ne 
dotače dveri tvoje, jer sudbina je ambra i dovoljna" — 
Citadela Maračeka-Karnaka, arhetipskog grada, sada 
uglavnom naseljenog sitnim, brzopoteznim stvarima, 
najčešće insektima i reptilima što se hrane jedni dragima 
od kojih jedna (žaba) egzistira u ovom trenutku Vremena 
ispod prevrnutog pehara na prastarom stolu u najvišoj 
kuli Maračeka (severoistočnoj) dok se bolešljivo sunce 
pridiže iz praha i sumraka a svetlost zvezda postaje 
slabija. 

Ovo je Maraček. 

Kada Vramin i Madrak uđu ovde, tek izašli iz kapije 
sa Blisa oni polažu svoje štićenike na taj prastari sto, 
načinjen iz jednog komada supstance ružičaste i 
neprirodne, koju ni samo Vreme ne može da načne. 

Ovo je mesto gde aveti Seta i čudovišta s kojima se 
bori besne kroz mermernu memoriju što je razrušeni i 
iznova građeni Maraček, najstariji grad, zauvek. 

Vramin vraća na mesto Generalovu levu raku i 
desnu nogu: okreće mu glavu tako da je opet okrenuta 
napred, zatim vrši podešavanja na njegovom vrata da bi 
glava ostala na mesta. 

"Kako ide onom dragom?" pita on. 

Madrak spušta Vakimov desni očni kapak i pušta 
mu zglavak. 

"Šok, rekao bih. Da li je ikada neko iščupan iz centra 
borbe u fugi?" 

"Koliko ja znam, ne. Nesumnjivo smo otkrili novi 


sindrom — 'temporalni šok' ih 'zamor fuge', nazvao bih 
ga. Još će nam imena ući i u udžbenike." 

"Šta predlažeš da uradimo sa njima? Možeš h ih 
povratiti?" 

"Najverovatnije. Ali, onda bi počela iznova — i 
nastavili bi dok ne bi rasturili i ovaj svet." 

"Nema ovde baš mnogo čega za rasturanje. Možda 
bismo mogli da prodajemo karte i da ih pustimo. Fine 
pare bi mogle da kapnu." 

"O cinični huškaču na isprazne užitke. Samo bi 
čovek u mantiji mogao takvu šemu smisliti!" 

"Nije tako! To sam naučio na Blisu, ako se sećaš." 

Istina—tamo gde je najjača karta života postala 
činjenica da se ponekad završava. Ipak, u ovom slučaju, 
osećam da bi mudrije bilo baciti ovu dvojicu na odvojene 
svetove i prepustiti ih same sebi." 

"Zašto si ih onda doveo ovde, na Maraček?" 

"Nisam! Usisani su u kapiju, čim sam je otvorio. 
Ciljao sam na ovo mesto jer je uvek najlakše dostići 
Centar." 

"Znači hitno nam predloži trebaju za pravac 
delovanja." 

"Odmorimo se ovde malo, a ja ću držati ovu dvojicu u 

transu. Mogli bismo samo da otvorimo dragu kapiju i 
jednostavno ih ostavimo ovde." 

"Ti mi ne govori o etici, ti nehumani humanista! — 
Liferanta svake životne laži koju čovek izabere! Ti si svetac 
što juri za ambulantnim kolima!" 

"Uprkos tome, ne mogu ostavitičoveka da umre." , 

"U redu... Opa! Neko je bio ovdepre nas, da uguši 
žabu!" 

Madrak skreće pogled na pehar. 

"Načuo sam priče da one mogu vekove da prežive u 

sićušnim kriptama bez vazduha. Koliko dugo, pitam 
se, ova sedi tako? Daje samo živa i može da govori! Pomisli 
samo na slavne stvari kojima je svedok mogla biti." 


"Ne zaboravi, Madrace, da sam ja ovde pesnik, i budi 
ljubazan da takva nagađanja prepustiš onima koji su 
sposobniji da ih izgovore ozbiljna lica Ja.." 

Vramin odlazi do prozora, i "Društvo", kaže. "Sada 
možemo ove momke ostaviti čiste savesti." 

Na zupčastim  grudobranima, podignut poput 
spomenika Bronza pisti kao parna pištaljka, diže tri noge i 
pušta ih da padnu. Sad izdiže laserske zrake u dan što 
radi a redovi njegovih očiju žmigaju. 

Nešto dolazi, madajoš uvek nejasno, kroz prašinu i 
noć. 

"Pa hoćemo li, onda?" 

"Ne." 

"Delim tvoje osećanje." 

Deleći, oni čekaju. 


SEKSKOMP 


Sad, svi znaju da neke mašine vode ljubav, ne 
računajući metafizičke spise Svetog Džejka, Mehanofila, 
koji postavlja čoveka kao seksualni organ mašine što ga 
je stvorila, i čija egzistencija je potrebna da se ispuni 
sudbina mehanizma, stvarajući generaciju za 
generacijom mašinske vrste, svi modusi mehaničke 
.evolucije teku kroz čoveka, sve do trenutka dok ne 
ispuni svoju svrhu sa dostignućem savršenstva i dođe 
trenutak za Veliku kastraciju. Sveti Džejk je, naravnog 
heretik. Kao što je demonstrirano u suviše brojnim 
slučajevima da bi ih ovde navodili, celina mašine zahteva 
pol. Sada, kada se čovek i mašina podvrgavaju čestim 
izmenama komponenata i celih sistema, moguće je da 
kompletno biće počne na bilo kom delu čovekovog 
spektra i prevali celu gamu. Čovek, taj drski organ, je 
time ostvario apoteozu ili sjedinjenje sa Božanskom 
Razvodnom kapom kroz žrtvovanje ili iskupljenje, već 
prema slučaju. Ingenioznost ima mnogo veze s tim, ali 
ingenioznost je naravno oblik mehaničke inspiracije. 

Više se ne sme govoriti o Velikoj kastraciji, ne sme se 
više razmatrati razdvajanje mašine od njene kreacije. 
Čovek je ovde, i ta će i ostati, kao deo Velike slike. 

Svi znaju da mašine vode ljubav. Ne u grubom 
smislu, naravno, kao one žene i muškarci koji, iz 
nekakvih ekonomskih razloga, iznajmljuju svoja tela na 
period od godinu ili dve jednoj od distributerskih 
kompanija, da budu spojeni sa mašinama, hranjeni 
intravenozno, mišići pokretani  izometrički, svesti 
potopljene (ih ostavljene uključenom, već prema slučaju), 
podvrgnuti moždanom implantiranju da bi se stimulisali 
traženi pokreti u periodu ne dužem od petnaest minuta 
po novčiću, na divanima većih klubova za uživanje (a sve 


više i više je u modi u boljim kućama kao i jeftinim 
uličnim aparatima) za vežbu i zadovoljstvo njihovih 
bližnjih. Ne. Mašine vode ljubav preko čoveka, ali bilo je 
mnogo prenošenja funkcija i one to uglavnom čine 
spiritualno. 

Obratite pažnju, međutim, na jedinstveni fenomen 
koji tek što se pojavio: Uživaj-Komp-kompjuter kao 
proročište koji može da odgovori na enorman raspon 
pitanja i hoće, ali samo onoliko dugo dok ga pitač 
propisno stimuliše. Koliko vas je ušlo u programski 
budoar, da bi zastrašujuće probleme izložilo i rešilo, i 
otkrilo da vreme proriče tako brzo. Baš tako. Kao obrnuti 
kentaur — tj. ljudski od pojasa naniže — on predstavlja 
sve najbolje iz dva sveta i njihovu fuziju u jedno. Postoji 
ljubavna priča upletena u svu ovu pozadinu, dok 
muškarac ulazi u Sobu Pitanja da pita DiEbi Mašinu o 
svojoj dragoj i njenim putima To se događa svuda uvek, i 
često nema ničeg nežnijeg. Više o ovome kasnije. 


POGLAVAR MISIJA 


Sad dolazi Horus, i, videći Bronzu na zidinama, staje i 

zbori. 

"Otvaraj ta prokletu kapiju ili ću je nogom razvaliti!" 

Na to Vramin odgovara preko grudobrana, govoreći: 

"Pošto je nisam ja zatvorio, nemam nameru ni da je 
otvaram. Sam nađi put unutra ili jedi prašinu." 

Tad Horus nogom ruši kapiju, što izaziva blago 
Madrakovo čuđenje, a _ Horus se penje zavojitim 
stepenicama najviše kule. 

Ulazeći u sobu on odmerava pesnika i ratnika- 
sveštenika ponešto zlovoljno, pitajući: 

"Koji od vas dvojice mi uskrati prolaz?" 

Obojica stapaju napred. 

"Par budala! Znajte da sam ja bog Horus, tek pristigao 
iz Kuće Života!" 

"Oprosti što nisam impresioniran kako valja, bože 
Horase", kaže Madrak, "ali niko nas ne uvede ovde, do nas 
samih." 

"Koja su imena vaša, vas mrtvaca?" 

"Ja sam Vramin, u tvojoj službi, više-manje." 

"... Aja, Madrak." 

"Aha! Znam ponešto o vama dvojici Zašto ste ovde i 
kakve su ono lešine na stolu?" 

"Mi smo ovde, gospodine, zato što nismo negde 
drugde", kaže Vramin, "a sto sadrži dva čoveka i žabu — 
koji su svi, mogao bih reći, vredniji od tebe. 

"Problemi se jeftino mogu kupiti, mada kusur može 
biti veći nego što vi možete podneti", kaže Horus. 

"Šta, ako smem da pitam, dovodi oskudno obučenog 
boga osvete u ovu skrofuloznu okolinu?" upita Vramin. 

"Pa osveta, naravno. Da li je neki od Vas vagabunda u 


poslednje vreme video Princa-koji-je-bio-Hiljadu? 

"To moram odreći, i to iskreno." 

"I ja" 

"Dođoh tražeći njega" 

"Zašto ovde?" 

"Proročište proglasi ovo za povoljno mesto.I, mada 
nisam rad da se sa herojima tučem — znajući vas kao 
takve — osećam da mi izvinjenje dugujete za dobrodošlicu 
koju primih." 

"Pošteno", kaže Madrak, "jer znaj da nam je nedavna 
bitka krv uzburkala i da smo poslednjih par sati proveli 
krateći borilački bes svoje uzavrele krvi. Hoće li ti gutljaj 
dobrog crvenog vina preneti naša osećanja — dolazeći iz, 
nesumnjivo, jedine butelje na ovom svetu." 

"Dovoljno bi trebalo biti, ako mu je dobra sorta" 

"Tad sačekaj tren jedan." 

Madrak vadi svoju butelju, otpija gutljaj da pokaže da 
je neokaljano, pretražuje pogledom sobu. 

"Baš pogodna posuda, gospodine", kaže on i diže 
preokrenuti pehar sa stola. Brišući ga čistom tkaninom 
puni ga i nudi bogu. 

"Hvala ti, ratniče-svešteniče. Prihvatam ga u duhu u 
kom je ponuđeno. Kakva bitka to bi da vas toliko uzbudi 
da manire zaboraviste?" 

"To, Mrkooki Horase, beše Bliska bitka, između 
Čeličnog Generala i onoga koji se naziva Vakim Lutalica" 

"Čeličnog Generala? Nemoguće! On je već vekovima 
mrtav. Ja lično ga pogubih!" 

"Mnogi su ga ubili. Niko ga nije uništio." 

"Ta gomila otpadaka na stolu? Može li to zaista biti 
Princ Buntovnika što nekada stajaše preda mnom poput 
boga" 

"Pre nego tvoje sećanje seže, Horase, beše on moćan", 
govori Vramin, "i kada ljudi budu zaboravili Horusa, 
Čelični General će još uvek postojati Nije važno na čijoj 
strani se bori. Pobeđivao ih gubio, on je duh pobune koji 


nikada ne može umreti." 

"Ne dopada mi se ovakav razgovor", reče Horus. "Ako 
bi se prebrajali svi njegovi delovi i uništili, jedan po jedan, 
i razbacali po ćelom kosmosu, tada bi on zasigurno 
prestao postojati." 

"To je već činjeno. I vekovima su ga njegovi sledbenici 

sakupljali i ponovo sastavljali mašineriju. Ovaj čovek, 
ovaj Vakim, a takvu pojavu nikada ranije ne videh", kaže 
Vramin, 'je izrazio slična osećanja pre fuge koja razvali 
jedan svet. Jedina stvar koja ih sprečava da opustoše — 
oprosti na slabašnom izbora reči — ovaj svet, Maraček, je 
to što im ne dozvoljavam da se iz stanja temporalnog šoka 
probude." 

"Vakim? Ovo je smrtonosni Vakim?... Da. Mogu u to 
da poverujem, gledajući ga tako, počinulog. Imate li pojma 
ko je on u stvari? Takvi šampioni se ne pojavljuju tek 
tako." 

"Ništa o njemu ne znam, izuzev da je veličanstven 
rvač i majstor temporalne fuge, što dođe na Blis, zadnjim 
danima njegovim, pre nego ga crni talasi preplaviše — 
možda da im ubrza dolazak." 

"To je sve što o njemu znaš?" 

"A ti, moćni Madrace?" 

"... zbir mog znanja, takođe." 

"Pretpostavimo da ga probudimo i pitamo?" 

Vramin diže štap. 

"Dodirni ga i ja ću ti osporiti prolaz. On je suviše 
zastrašujuća osoba, a mi ovde dođosmo da počinemo." 

Horus polaže ruku na Vakimovo rame i blago ga 
drma, Vakim ječi. 

"Znaj da palica života je i koplje smrti!" 
uzvikujeVramin i naglim trzajem proburazuje žabu što sedi 
odmah kraj Horusove leve rake. 

Pre nego Horus stigne da se okrene ka njemu, dolazi 
do brzog strujanja vazduha ka spolja kad žaba eksplodira 
u sve nadvisujuće obličje na sredini stola. 


Njegova duga zlatna kosa dignuta je visoko a tanke 
usne se u osmeh izvijaju dok mu zelene oči padaju na 
tablu pred nogama. 

Princ-koji-je-bio-žaba dodiruje crvenu mrlju na 
ramenu, zbori Vraminu: 

"Zar ne znaš da je napisano: Budi milosrdan prema 
pticama i zverima?" 

"Kipling", kaže Vramin, smešeći se, "Takođe, Kuran." 

"Bezbožni zločince obličja mnogih", kaže Horus, "ti li 
si onaj koga tražim—koga mnogi Princom zovu?" 

"Tu titulu priznajem. Znaj da ste poremetili moje 
meditacije." 

"Spremi se da se sa sudbom sretneš", kaže Horus 
vadeći iz pojasa svoje jedino oružje i otkida mu vrh. 

"Zar misliš da nisam svestan tvoje moći, brate?" kaže 

Princ, dok Horus diže vrh strelice između palca i 
kažiprsta. 

"Misliš li, brate, da ne znam da možeš dodati moć 
svog duha masi i brzini svakog predmeta, povećavajući ih 
hiljadustruko?" 

Zamućenje se pojavljuje u okolini Horasove ruke i 
zvuk rušenja s drage strane sobe, a Princ iznenada stoji 
više od pola metra ulevo od mesta gde je stajao dok vrh 
strelice probija trideset santimetarski zid od metala i 
produžuje dalje u ono što je sada prašnjavo i vetrovito 
jutro i Princ nastavlja da govori: 

...I znaš li sada, brate, da sam se sa istom lakoćom 
premestiti mogao na nepojmljivo razdaljinu u prostora; sa 
istim naporom koji sam upotrebio da izbegnem tvoj hitac? 
Da, čak i van Središnjih Svetova?" 

"Ne zovi me bratom", kaže Horus, dižući strelu bez 
vrha. 

"Ali, ti jesi moj brat", kaže Princ. "Bar ista majku 
imamo." 

Horus ispušta strelu. 

"To ne verujem." 


"A iz koje sojte misliš da vučeš svoje božanske moći? 
Oziris? Kozmetička hirurgija mu je mogla dati pileću glavu, 
a njegov sopstveni, sumnjivi soj dar za matematiku — ali ti 
i ja — obojica sa moćima menjanja oblika — smo sinovi 
Izide, Veštice Lodije." 

"Prokleto da je ime majke moje!" 

Iznenada Princ stoji pred njim na podu odaje i 
udeljuje mu šamar nadlanicom. 

"Mogao sam te do sada ubiti više od deset puta, da 
sam hteo", kaže Princ, "baš tu gde stojiš. Al! suzdržao sam 
se, jer, brat si mi. Mogao bih te pogubiti sada ali neću. Jer 
ti si moj brat. Nikakvog oružja ne nosim, jer mi nije ni 
potrebno. Ni, zlu nameru ne nosim, jer bi inače posrnuo 
pod teretom života svoga. Al' ne govori zlo o majci našoj, 
jer njeni puti su samo njeni. Nit' je hvalim, nit' krivim. 
Znam da ovde dođe da me ubiješ. Ako želiš da ti se pruži 
prilika da to učiniš, po tom pitanju ćeš jezik držati na 
mestu, brate." 

"Onda ne govorimo više o njoj." 

"U redu. Znaš ko mi je otac bio, tako da znaš da 
nisam neupućen u borbene veštine. Daću ti priliku da me 
pogubiš u borbi čovek na čoveka, ako prvo nešto za mene 
učiniš. Inače ću se ukloniti i naći nekog dragog da mi 
pomogne, a ti možeš provesti ostatak svojih dana tražeći 
me." 

"To znači, mora biti smisao proročanstva", kaže 
Horus, "ito mi na zlo sluti. Pa ipak, ne smem propustiti 
priliku da pre Anubisovog izaslanika izvršim misiju — pre 
ovog Vakima. Jer ja moći njegove ne poznajem, a one 
mogu biti veće od tvojih. Biću miran, izvršiti tvoj nalog, i 
ubiti te." 

"Ovaj čovek je egzekutor Kuće Smrti?" upita Princ, 
gledajući Vakima. 

"Da." 

"Da li si svestan toga bio, moj Anđele Sedme Postaje?" 
pita Princ. 


"Ne", kaže Vramin uz blag naklon. 

"Ni ja Gospodaru" — Madrak. 

"Osvestite ga—i Generala" 

"Naša pogodba ne važi", kaže Horus, "ako to bude 
učinjeno." 

"Probudite ih obojicu", kaže Princ prekrštajući ruke. 

Vramin diže svoj štap i zeleni jezici palacaju i 
spuštaju se na prostrta obličja. 

Spolja, vetrovi postaju glasniji. Horus prebacuje 
pogled sa jednog na dragog od prisutnih pa progovara: 
"Leđima si mi okrenut, brate. Okreni se, da ti lice vidim 
dok te ubijam. Kao što rekoh, naša pogodba ne važi." 

Princ se okreće. 

"I ovi ljudi su mi potrebni." 

Horus odmahuje glavom i podiže ruku. 

Tada: 

"Ama, pravo porodično okupljanje", zbori glas što 
ispunjava prostoriju, "nas tri brata, najzad ujedinjena." 

Horus trza ruku, kao od aspide, jer senka cmog konja 
leži između njega i Princa Pokriva oči jednom rakom i 
obara glavu. 

"Zaboravio sam", kaže, "da, po onome što saznadoh 
danas, i tebi sam rod." 

"Nemoj da ti to tako teško pada", izgovara glas, "jer ja 
to znam već vekovima i naučio sam da s tim znanjem 
živim." 

I Vakim i Čelični General se bude uz zvuk smeha 
poput peva vetra. 


BROTZ, PURTZ I DALP 


"Dodaj ribočiodu, molim." 

"Šta kažeš?" 

"Ribočiodu! Ribočiodu!" 

"Pa nije kod mene." 

"Kod mene je." 

"Oh. Pa što to i ne kažeš?" 

"A što me nisi pitao?" 

"Izvini. Samo dodaj... Hvala" 

"Zašto nastavljaš da refribuješ taj komad? Gotov je." 

"Tek da ubijem vreme." 

"Ozbiljno misliš da će poslati po to?" 

Naravno da ne. Ali, to nije razlog da izbacimo nižera- 

zredan proizvod." 

"E, a ja mislim da će poslati po to!" 

"Ko je tebe šta pitao?" 

"Ja nudim mišljenje." 

"Ma, šta će mu uopšte? Alatka koju niko ne može da 
upotrebi!" 

"Ako je naručio, znači da je želi. On je jedini iz svoje 
vrste što uopšte dolazi ovamo zbog posla, i on je džentlmen 
— to vam ja kažem. Jednog od ovih dana će samo da se 
pojavi da je pokupi" 

"Ha!" 

"Ha—tebi! Čekaj pa ćeš da vidiš!" 

"Nemamo sada baš veliki izbor." 

"Evo ti nazad tvoja ribočioda" 

"Idi sedi na nju!" 


KERBER ZEVA 


Pas baca rukavicu od jedne glave, do druge sve 
dok, zevajući, ne promaši, i onda padne na tlo. 

Nalazi je među kostima što mu leže pod nogama, 
maše repom sklupčava se i zatvara svoja četiri oka 

Njegove ostale oči plamte poput ugljevlja unutar 
masivne tame što leži iza Pogrešnih Vrata. 

Iznad njega, u radioaktivnom skloništu, Minotaur 
se dere... 


BOG JE LJUBAV 


Pedeset hiljada odanih Starim Cipelama vođenih 
šestoricom  kastriranih sveštenika, zapevaju unutar 
stadiona veličanstvenu litaniju. 

Hiljadu drogom-zaluđenih ratnika slava, slava, 
slava, govoreći ljuljaju se pred oltarom Nenošljivih 
zajedno sa svojim kopljima. Počinje da kiši, blago, ali 
malo ko primećuje. 


DA NIKADA NE BUDE 


Držeći lobanju, Oziris pritiska dugme na njoj i 
obraća joj se, govoreći: 

"Nekada smrtna, sad zauvek obitavaš u Kući 
Života. Nekada lepotica, cvetajući slasno na vrhu 
kičmenog stuba uvenula si. Nekada istina, spala si na 
ovo." 

"A ko", odgovara lobanja "počinilac tog dela je? Nije 
li to Gospodar Kuće Života koji ne da da počinak 
spoznam?" 

Oziris daje odgovor: 

"I znaj takođe, da te kao pritiskivač za hartiju 
koristim." 

"Ako me ti ikada iskreno ljubi, tad me razbij i pusti 
da umrem! Ne gaji i dalje delić one što te nekada ljubi." 

"O, draga moja gospo, ali jednog dana bi te mogao 
ponovo oteloviti, da osetim milovanja tvoja." 

"Pomisao na to gadi mi se." 

"I meni. Ali jednog dana bi me mogla zabaviti." 

"Da l' mučiš sve koji se tvojoj volji suprotstave?" 

"Ne, ne, ljušturo smrti, nikad to ne pomisli! Istina, 
Anđeo Devetnaeste Postaje pokuša da me pogubi i 
njegov nervni sistem živi, utkan medu vlakna tepiha po 
kome hodam; i da, istina je, dragi moji neprijatelji 
egzistiraju u elementarnim — oblicima na različitim 
mestima unutar moje Kuće — kao što su kamini, 
zamrzivači i pepeljare. Ali ne misli da sam osvetoljubiv. 
Ne, nikada. Kao Gospodar Života osećam obavezu da 
pravom merom vratim svima koji su zapretili životu." 

"Ja ti nisam pretila, Gospodaru." 

"Zapretila si mom duhovnom miru." 

"Zato što sam na tvoju ženu ličila Gospu Iziđu?" 


"Cut!" 

"Jest. Ličila sam na Kraljicu Kurvi, verenicu tvoju. 
Zato ti požele mene i moju propast..." 

Lobanjine reči tada bivaju presečene, međutim, jer 
ju je Oziris tresnuo o zid. 

Dok se raspada na delove, a hemikalije i 
mikrominijatuma kola se rasipaju po tepihu, Oziris 
kune i baca se na niz prekidača na svom stolu, čije 
pritiskanje proizvodi mnoštvo glasova, od kojih jedan, 
glasniji od svih, uzvikuje kroz zvučnik visoko na zidu: 

"O lukava lobanjo, da tako prevariš folirantskog 
boga!" 

Konsultajući pano i videći daje to tepih progovorio, 
Oziris se premešta u centar sobe i počinje da skače 
gore-dole. 

Talas zapomaganja narasta. 


MOĆ PSETA 


U mesta tame i loše reputacije, na svetu zvanom 
Valdik, ulaze dva šampiona, Madrak i Tifon. Poslani od 
Tota Hermesa Trismegistusa da ukradu rukavicu 
jedinstvene moći, došli su oni da se bore sa čuvarom te 
rukavice. Sad, svet Valdik, davno nekad obeščašćen, 
dom je hordama stvorenja što obitavaju ispod površine 
u pećinama i odajama strašno udaljenim od dvora dana 
i noći. Tama, vlaga, mutacija, očeubistvo, incest i 
silovanje su reči koje koristi ona nekolicina komentatora 
sveta Valdika. Transportovani tamo, činom prostome, 
mađionarske manipulacije poznate samo Princu, 
šampioni će uspeti ili ostati. Hode oni sad kroz jazbine, 
jer im je rečeno da slede urlikanje. 

"Misliš li, senko konja crna", pita ratnik-sveštenik, 
"da nas tvoj brat može u pravom trenutku povući?" 

"Da", odgovara senka što se kreće kraj njega. 
"Mada, ako ne može, to mene briga nije. Ja mogu da se 
uklonim na svoj sopstveni način kad god poželim." 

"Da, ali ja ne mogu." 

"Tad malo lupaj glavu, Debeh. Mene briga nije. 
Dobrovoljno si se javio da me pratiš. Ja nisam to tražio." 

"Tad, u ruke Šta-God-Da-Jeste što je veće od života 
i smrti, sebe predajem — ako će taj čin u ma kojoj meri 
pomoći da se moj život sačuva. Ako neće, onda to ne 
činim. 

Ako je moje izricanje ovoga na bilo koji način 
pretenciozno, i, samim tim, nije dobro primljeno od Šta- 
God-Da-Jeste spremno ili nije da čuje ovo, onda 
povlačim ovaj izričaj, I molim oprost, ako se to traži. Ako 
ne, onda to ne činim. S drage strane..." 

"Amin! I zaćuti malo, molim!" tutnji Tifon. "Čuo 
sam nešto poput urlika — s naše leve strane." 


Nevidljivo klizeći po mračnom zidu Tifon skreće oko 
zavijutka i ide napred. Madrak žmirka kroz infracrvene 
naočare i prska zrakom poput blagoslova po svemu na 
šta nailazi. 

"Duboke i široke pećine ove", šapuće. 

Odgovora nema. 

Izenenada dolazi do vrata koja bi mogla biti prava 
vrata. 

Otvarajući ih, sreće minotaura. 

On diže svoj okovani štap, ali ono nestaje u treptaju. 

"Gde?..." pita on. 

"Krije se", kaže Tifon, iznenada blizu, "negde među 
mnogim zavijucima i krivinama svoje jazbine." 

"Zašto?" 

"Čini se da njegovu vrstu mnogo love stvorenja 
glava. On se zbog toga direktne borbe plaši, i povlači se— 
jer čovek u lovu na stoku oružja koristi. Uđimo u lavirint 
i nadajmo se da ga ponovo videti nećemo. Ulazni tunel 
koji tražimo, za donje odaje, leži negde unutra." 

Lutaju možda pola dana neuspešno tražeći Pogrešna 
Vrata. 

Na troja vrata nailaze, ali samo kosti leže iza. 

"Pitam se kako ostali prolaze?" pita ratnik-sveštenik. 

"Bolje, ili lošije — ili možda isto", odgovara drugi, i 
smeje se. 

Madrak se ne smeje. 

Dolazeći do prstena kostiju Madrak vidi nasrtaj zveri 
u zadnji tren. On diže štapi počinje bitku. 

Udara je između rogova i po boku. On uboda zaseca, 
gura, udara stvorenje. Upada u klinči rve se sa njim, telo 
uz telo. 

Ranjavajući jedno drago, oni se upinju, dok Madrak 
najzad ne poleti sa poda i, bačen preko prostorije, pada 
levim ramenom na gomilu kostiju. Dok pokušava da se 
uspravi preplavljen je urlikom što slama bubne opne. 


Oborene glave, minotaur navaljuje. Madrak vraća 
ravnotežu, počinje da ustaje. 

Ali, senka konja cma pada na stvorenjeiono nestaje 
— potpuno i zauvek. 

On saginje glavu i nariče Možda Ispravnu Litaniju Za 
Mrtve. 

"Divno", frkće njegov pratilac kada dođe do 
poslednjeg 'Amin'. "Slušaj sad, Debeli Ćale, mislim da 
sam nam pronašao Pogrešna Vrata. Ja mogu ući a da ih 
ne otvorim, ali ti ne možeš. Kako hoćeš?" 

"Samo tren sačekaj', Madrak kaže, stojeći, "Malo 
narkotika i biću kao nov i jači no pre. Tad ćemo ući 
zajedno." 

"U redu. Čekam." 

Madrak daje sebi injekciju i uskoroje kao sam bog. 

"Sad mi pokaživrata pa dauđemo." 

"Ovuda". 

I vrata sutu,velika, i preteča,ibezbojna u infra-svetlu. 

"Otvori ti", kaže Tifon i Madrakto i čin. 

U svetlu vatre on se poigrava, žvačući rukavicu. 
Možda veličine dva i po slona igra se on svojom igračkom, 
tamo, navrh gomile kostiju. Jedna od njegovih glava njuši 
iznenadno strujanje vazduha iza Pogrešnih Vrata, dve 
počinju da reže, a treća ispušta rukavicu. 

"Razumeš li moj glas?" pita Tifon, ali nema odgovora 

inteligencije iza tih šest crvenih očiju. Rep mu se grči 
i on ustaje, sav krljuštav i nepopustljiv, unutar treperenja 
i sjaja. 

"Dobra kuca", komentariše Madrak a on maše 
repom, otvara sva svoja usta i naglo nasrće na njih. 

"Ubij ga!" uzvikuje Madrak 

To je nemoguće", odgovara Tifon, "na vreme, 
mislim." 


PAR OBUĆE NA OLTARU 


Pošto su najzad stigli na svet Interludiči, kroz 
iznenadnu zelenu kapiju što je pesnik baci na crninu, 
Vakim i Vramin ulaze u ludi svet mnogih kiša i religija. 
Lakonogi, stoje oni na vlažnoj livadi izvan grada strašnih 
crnih zidina. 

"Sada ćemo kroz vratašca nama s leva, a ja ću 
učiniti da se pred nama otvore. Zatim ćemo hipnotisati ili 
savladati svakog čuvara koji se nađe u blizini i naći put 
ka srcu grada gde veliki hram stoji." 

"Da za Princa čizme ukrademo", kaže Vakim. "Čudan 
je ovo posao za nekoga kao što sam ja. Da nije činjenice 
da mi je obećao da će mi vratiti ime — moje pravo ime — 
pre nego ga pogubim, ne bih prihvatio da mu ovo 
učinim." 

"Shvatam ja to, Lorde Randale, sine moj", kaže 
Vramin, "ali, reci mi, šta nameravaš sa Horusom koji bi 
takođe da ga pogubi — i koji upravo sada radi za njega da 
bi sebi istu tu mogućnost obezbedio?" 

"Pogubiti Horasa prvo, ako potrebno bude." 

"Psihološka pozadina toga me fascinira, pa verujem 
da ćeš mi dopustiti još jedno pitanje: kakva je razlika 
hoćeš li ga pogubiti ti ili Horus? U oba slučaja biće 
podjednako mrtav." 

Vakim zastaje, izgleda da razmatra tu stvar prvi put. 

"To je moja misija, a ne njegova", najzad izgovara. 

"U oba slučaja biće podjednako mrtav", ponavlja 
Vramin. 

"Ali ne od moje ruke." 

Istina. Ali razliku ne uspevam da shvatim." 

"Ni ja, kada već o tome govorimo. Ali ja sam taj kome 
je zadatak poveren." 

"Možda je i Horusu." 


"Ali to nije učinio moj gospodar." 

"Zašto bi uopšte imao gospodara, Vakime? Zašto nisi 
svoj čovek?" 

"Ja-stvarno-ne-znam... Ali moram da činim kao što 
mi se kaže." 

"Shvatam", kaže Vramin, i dok je Vakimu tako 
skrenuta pažnja sićušna varnica stvara luk između vrha 
pesnikovog štapa i Vakimovog potiljka 

On se udara šakom po vratu zatim, i češe ga 

"Šta?..." 

"Lokalni insekt", kaže pesnik. "Nastavimo ka 
vratima." 

Vrata se pred njima otvaraju, pod kucanjem štapa i 
njihovi čuvari padaju u san pred kratkim zelenim 
bljeskom. Preuzimajući ogrtače dvojice Vakim i Vramin 
produžuju u centar grada. 

Hram je lako naći, ući u njega je druga stvar. 

Sad, tu, pred ulazom su čuvari, drogom-sluđeni. 

Prilaze hrabro i zahtevaju da ih propuste. 

Osamdeset i osam kopalja Spoljne straže se spušta 
ka njima. 

"Neće biti javnog obožavanja do večernjih kiša", kažu 
im, između tikova. 

"Čekaćemo". I to čine. 

Sa zalaskom sunca i kišom, pridružuju se procesiji 
pokislih obožavalaca i ulaze u spoljašnji hram. 

Pokušaj da nastave dalje zaustavljaju tri stotine 
pedeset i dva drogom-sluđena kopljanika što čuvaju 
sledeći prolaz. 

"Imate li bedževe obožavalaca unutrašnjeg hrama?" 
pita zapovednik. 

"Naravno", kaže Vramin, podižući štap. 

I u očima zapovednika mora da ih imaju, jer im se 
dopušta da uđu. 

Tada, dok se približavaju samom Unutrašnjem 


svetilištu, zaustavlja ih oficir, zapovednik pet stotina i 
deset drogom-sluđenih ratnika što čuvaju ulaz. 

"Kastrirani ili ne-kastrirani?" pita 

"Kastrirani, naravno," kaže  Vramin divnim 
sopranom. 

"Propustite nas", a oči mu sjaje zeleno i oficir se 
povlači. Po ulasku pogledom pronalaze oltar sa njegovih 
pedeset čuvara i šest čudnih sveštenika. 

"Eno ih, na oltaru." 

"Kako ćemo do njih doći?" 

"Potajno i prevarom, po mogućstvu", kaže Vramin, 
gurajući se bliže oltaru pre no što počne služba koju 
prenosi televizija. 

"Možda možemo da ih zamenimo parom naših i 
izađemo sa onim svetim na nogama" 

"Taj sam." 

"A ako pretpostavimo da su bile ukradene pre pet 
minuta?" 

"Razumem te", kaže Vakim i obara glavu, kao u 
obožavanju. 

Služba počinje. 


"Pozdrav Vama, Cipele", vrska prvi sveštenik, "što 
noge nosite..." 

"Pozdrav!" zapevaju ostala petorica. 

"Dobre, predobre, prečasne i svete Cipele." 

"Pozdrav!" 

"... što nam dođoste iz haosa..." 

"Pozdrav!" 

"... da nam srcima olakšate i tabane uzdignete." 

"Pozdrav!" 

"O, Cipele, što podržavate čovečanstvo od zore 
civilizacije..." 

"Pozdrav!" 


"Definitivne šupljine, što noge okružujete!" 
Pozdrav!" 


"Pozdrav Čudesnim, iznošenim Čizmama!" 
"Obožavamo vas." 
"Obožavamo vas!" 
"Obožavamo vas u svoj punoći vašeg Cipelstva." 
"Slava!" 
"O arhetipska obućo!" 
"Slava!" 
"Vrhunski idealu cipele!" 
"Slava!" 
"Šta bi mi bez vas?" 
"Šta?" 
"Udarah prste, grebali pete, imah ravne tabane." 
"Pozdrav!" 
"Zaštiti nas, tvoje obožavatelje, dobra i sveta Obućo!" 
"Koja nam dođe iz haosa.." 
"... jednog dana, mračnog i groznog..." 
... iz praznine, goreći..." 
... ali, nesagorena..." 
... došla si da nam pružiš utehu i podršku..." 
"Pozdrav!" 
"... uspravno, pravo, napred i zauvek!" 
"Zauvek!" 
Vakim nestaje. 
Hladan, divalj vetar dolazi. 
To je vetar promene van vremena a na oltaru dolazi 
do zamućenja. 
Sedam, nekada drogom-sluđenih kopljanika leže 
prostrti po podu, vratovi im u čudnim iskrivljenjima. 
Iznenada kraj Vramina, Vakim izgovara: "Molim te, 
otvori nam kapiju, brzo!" 
"Nosiš ih?" 
"Nosim ih." 
Vramin diže štap, zastaje. 
"Doći će do kratkog zadržavanja, na žalost", a pogled 
mu postaje smaragdan. 


Sve oči u hramu iznenada počivaju na njima. 

Četrdeset i tri drogom-sluđena kopljanika izvikuju 
svoj borbeni poklič kao jedan, i skaču napred. 

Vakim pada u čučanj i pruža ruke napred. 

"Takvo je kraljevstvo nebesko", komentariše Vramin, 
sa znojem koji se poput absinta hladno presijava na 
njegovom čelu. "Pitam se kako će ovo izgledati na video 
trakama" 


PREDIVO I PALICA 


"Kakvo je ovo mesto?" uzvikuje Horus. 

Čelični General stoji spreman i napet, kao da 
očekuje udarac, ali on ne dolazi. 

"Stigli smo na mesto koje nije svet, već jednostavno 
— mesto", kaže Princ-koji-je bio-Hiljadu. "Nema se gde 
stati, jer tla nema, niti je potrebno. Svetla ima malo, ali 
oni što ovde obitavaju su slepi, te to nije važno. 
Temperatura će se prilagoditi svakom živom telu jer oni 
što ovde obitavaju tako žele. Hrana se izvlači iz ovog 
vazduha vodi sličnog, pa za jelom potrebe nema. I takva 
je priroda ovog mesta da se nikada ne mora spavati." 

"Pre zvuči kao Pakao", primećuje Horus. 

"Koješta", kaže Čelični General. "Moja egzistencija je 
upravo takva, jer sa sobom nosim sopstveni okoliš. Pa 
ipak, nije mi neudobno." 

"Pakao", ponavlja Horus." 

"U svakom slučaju, uzmite me za ruke", kaže Princ, 
"i ja ću vas voditi kroz tamu, med' sjajećim trunkama 
svetla dok ne stignemo do onih koje tražimo." 

Oni spajaju ruke a Princ savija ogrtač, i oni plutaju 
kroz sumračni pejzaž što ni horizonta nema. 

"A gde se nalazi ovo mesto koje nije svet?" pita 
General. 

"Pojma nemam", kaže Princ. "Možda egzistira samo u 

nekom dubokom i sjajnom kutku mog mračnog i 
prljavog uma. Sve što u stvari znam jeste kako da ovde 
dođem." 

Padajući u bezvremenskom vremenu, dolaze najzad 
do šatora nalik sivoj ljuski što treperi iznad (ispod) ispred 
njih. 

Princ oslobađa ruke i stavlja vrhove prstiju na ta 
površinu. 


Ona zadrhti tada i otvor se pojavljuje, kroz koji on 
prolazi, a "sledite me" odlebdi unazad, preko njegovog 
ramena. 

Brotz, Purtz i Dalp sede unutra, čineći nešto što bi 
po ljudskim standardima bilo krajnje odvratno, ali je 
normalno i ispravno za njih, jer oni nisu ljudi i imaju 
drugačije standarde. 

"Pozdrav, kovači Norna", kaže Princ. "Došao sam po 
ono što sam nekada davno naručio." 

"Rekao sam ti da će doći!" izvikuje jedna od sivkastih 
gomila tezajući dugim, vlažnim ušima. 

"Priznajem da si bila u pravu", odgovara druga. 

"Da. Gde je ta ribočioda? Treba da je reftibujem još 
jedanput, pre..." 

"Koješta! Savršena je!" 

"Ma, spremna je već vekovima! Evo!" 

Onaj što je govorio izvlači komad hladne plave 
svetlosti iz kanije od crnog materijala i nudi je Princu. 
Princ ga uzima u ruku, pregleda, klima i vraća u kaniju. 

"Vrlo dobro." 

"... A isplata?" 

"Tu su" Princ izvlači tamni kovčeg ispod svog 
ogrtača i stavlja ga u vazduh pred sobom, gde, naravno, 
ostaje da visi. 

"Ko će biti prvi?" 

"On će." 

"Ona će." 

"Ono će". 

"Pošto vi ne možete da se odlučite, biranje ću morati 
ja da izvršim." 

Princ otvara kovčeg sa hirurškom opremom i 
rasklopivim reflektorom za operacije, dok sva tri stvorenja 
počinju da drhte. 

"Šta se dešava?" raspituje se Horus koji je do sada 
ušao i stoji kraj njega. 


"Operisaću ove momke, i biće mi potrebna tvoja 
enormna snaga kao i Generalova." 

"Operisati? Zašto?" pita General. 

"Oni nemaju oči", kaže Princ, "a hteli bi ponovo da 
vide. Sa sobom sam doneo tri para i nameravam da ih 
usadim." 

"To bi zahtevalo — dalekosežnu neurološku 
adaptaciju." 

"To je već učinjeno." 

"Ko je to učinio?" 

"Ja, poslednji put kada sam im dao oči." 

"A šta se sa njima desilo?" 

"O, retko im one potraju. Posle izvesnog vremena 
njihova tela ih odbace. Uglavnom, međutim, oslepe ih 
njihove komšije." 

"Zašto to?" 

"Verujem da je to zato što se oni hvale naokolo kako 
samo oni, od svih njih, mogu da vide. Rezultat toga je 
brza demokratizacija stvari." 

"Grozno!" kaže General, koji već ni broj ne zna 
sopstvenim oslepljivanjima "Na um mi pada da ostanem i 
borim se za njih." 

"Oni će odbiti tvoju pomoć", kaže Princ. "Zar ne?" 

"Naravno", kaže prvo stvorenje. 

"Ne bismo koristili plaćenika protiv sopstvenog 
naroda", kaže drago. 

"To bi povredilo njihova prava", kaže treće. 

"Kakva prava?" 

"Pa da nas oslepe, naravno. Kakav si ti to varvarin?" 

"Povlačim ponudu." 

"Hvala ti." 

"Hvala ti." 

"Hvala ti." 

"Kakva asistencija će ti biti potrebna?" pita Horus. 

"Vas dvojica treba da zgrabite pacijenta i držite ga 


dok izvodim operaciju." 

"Zašto to?" 

"Zato što oni nisu u stanju da isključe svest a 
nijedan lokalni anestetik ne deluje na njih." 

"Misliš, vršićeš operaciju na njima takvi kakvi su — i 
to još i egzotičnu operaciju?" 

"Da. Zato će te mi biti potrebni vas dvojica da svakog 
pacijenta učinite nepokretnim. Oni su poprilično jaki." 

"Zašto to mora da se učini?" 

"Zato što oni to žele. To je dogovorena plata za njihov 
trud." 

"Čemu to? Za par nedelja gledanja? Ionako — šta 
uopšte I ima da se vidi na ovom mesta? Uglavnom 
prašina tama i slabašna svetla". 

"Želja njihova je da vide jedno drago — i svoje alatke. 
Oni su najveći zanatlije-umetnici u univerzumu." 

"Da, želim ponovo da vidim ribočiodu — ako je Dalp 
nije izgubio." 

"A ja, gult." 

"Ja, kašta." 

"Ono čemu žude plaćaju bolom, ali će im podariti 
sećanja koja će trajati vekovima" 

"Da, stvarno vredi", kaže jedno stvorenje,"... pod 
uslovom da nisam prvi." 

"Ni ja." 

"Ni ja." 

Princ postavlja instrumente u sred vazduha, steriliše 
ih, i pokazuje prstom. 

"Ono", kaže on, i vrištanje počinje. 

General isključuje svoj sluh i najveći deo svoje 
ljudskosti u sledećih nekoliko sati. Horus se seća radne 
sobe svog oca takođe Liglamentija, na D'donoriju. 
Prinčeve rake su mirne. 

Kada je učinjeno, stvorenja imaju zavoje preko lica 
koje neko vreme ne smeju ukloniti. Sva tri zapomažu i 


kukaju. 

Princ briše ruke. 

"Hvala ti, Prinče-koji-si-bio-Hirurg", kaže jedno od 
stvorenja. 

"... na ovome što si učinio za nas." 

"..izanas.' 

"Nema na čemu, dobri Norrti, Hvala na dobro 
napravljenoj magičnoj palici" 

"Ma nije to ništa" 

"... Samo javi kad ti zatreba druga." 

".. Aicena će biti ista" 

"E, pa, idem sada" 

"Do viđenja" 

"Zbogom", 

"Adio." 

"Dobro gledanje vam želim, drugari moji." 

I Princ uzima Horusa i Generala za ruku 
upravljajući sve noge na put za Maraček, koji je tek jedan 
korak daleko. 

Iza njega se diže novo zapomaganje dok se stvari 
sasvim normalne i ispravne za Nome čine brzo i 
frenetično. 

Stižu nazad u Citadelu skoro pre nego što Horus, 
koji zna šta je to, uspe da izvuče palicu iz kanija na 
Prinčevom boku. 

To je duplikat oružja koje je suncooki Set upotrebio 
protiv Bezimenog pre hiljadu godina. 


ISKUŠENJE SVETOG MADRAKA 


Madrak ima samo jednu šansu da preživi taj pakleni 
napad. On baca svoj štap i roni pravo napred. 

Izbor je ispravan. 

On prolazi ispod psa, baš kada ovaj skače škljočajući 
čeljustima ka njegovom štapu. Ruka mu pada na čudan 
materijal rukavice koju je stvorenje žvakalo. 

Iznenada, mir dolazi kroz sigurnost u sopstvenu 
nepobedivost. To je nešto što čak ni narkotik nije u 
potpunosti uneo u njega. 

On brzo odlučuje i navlači rukavicu na desnu raku. 

Pas se okreće dok se Tifon propinje. 

Senka crna pada između njih. 

Golicajući, mrdajući se, rukavica stiže do Madrakovog 

lakta širi mu se preko leđa prsa. 

Pas se baca napred, i tada počinje da zavija, jer se 
senka konja crna spušta na njega. Jedna glava visi 
beživotno a ostale reže. 

"Odlazi, o Madrače, na mesto dogovoreno!" kaže Tifon. 

Ja ću skretati pažnju ovog stvorenja dok ne bude 
uništeno i slediću te načinom svojim." 

Rukavica se kreće niz njegovu levu ruku, pokriva 
šaku, širi mu se preko prsa, stiže dole do pojasa. 

"Ne plašim ga se ja Tifone. Uništiću ga sam." 

"Za ime brata moga, molim te, polazi!" 

Obarajući glavu, Madrak odlazi. Iza njega besne zvuci 
bitke. Ide kroz jazbinu minotaurovu. Nalazi ulaznu 
putanju kroz hodnike. 

Bleda stvorenja sa zelenim, sjajećim očima mu 
prilaze. On ih sa lakoćom ubija rukama i nastavlja. 

Kada se sledeća grupa napadača obruši na njega on 
ih savladava ali ne ubija, jer je imao vremena da razmisli. 


Umesto toga on kaže: 

"Moglo bi biti dobro za vas da razmislite o mogućnosti 
da imate neke sastojke koji bi mogli da preostanu posle 
uništenja vaših tela, i označimo te hipotetičke količine 
dušama, argumenta radi. Sad, počinjući od propozicije da 
takve..." 

Ali ona ga napadaju ponovo i on je primoran da ih sve 
pobije. 

"Šteta", kaže on, i ponavlja Možda Ispravnu Litaniju 
za Smrt. 

Nastavljajući ka površini, on najzad stiže do 
dogovorenog mesta. 

I tamo, stoji. 

Kraj Kapije Podzemnog sveta... 

Na Valdiku... 

"Pakao je poharan", kaže on. "Ja sam napola 
neuništiv. 

Ovo mora biti rukavica Setova. Čudno da me pokriva 
tek do pola. Ali, možda sam ja veći čovek nego što on 
beše". Stomak tad osmotren. "A možda i ne. Ali, moć koja 
leži u ovoj stvari... Strašna! Saterati onim, duša prljavih, 
pokornost u kosti i izvesti njihovo preobraćenje — možda 
mi je zato u ruke data Da li je Tot božanstvo? Vaistinu, ne 
znam. Pitam se. Ako jeste, onda greh prema njemu činim 
ne predajući mu je. — Izuzev, naravno, ako to nije njegova 
tajna volja." Osmatra ruke mrežom obuhvaćene. "Moć moja 
je sada nemerljiva. Kako ću je upotrebiti? Ceo Valdik bi 
mogao preobratiti ovim instrumentom, samo da je 
vremena." Zatim: "ali on mi zadade konkretan zadatak... 
Pa.. "Osmeh. (Mreža mu ne pokriva lice). "Šta ako jeste 
božanstvo? Sinovi što začinju očeve svoje bi to zaista mogli 
biti. Sećam se mita o Edenu. Znam da bi ova zmijolika 
rukavica mogla biti ono Zabranjeno." Sleže ramenima. "Ali, 
koje dobro bi se moglo učiniti... Ne! To je zamka! Ali mogao 
bi im Reči nabiti u glavudže!... Učiniću to! 'Pa nek pak'o 
zevne široko, što bi rekao Vramin!" 


Ali, dok se okreće, zahvata ga vrtlog što mu isisava 
reči iz grla i baca ga niz široki, prazni, hladni bunar. 

Iza njega, senke se bore, Valdik zeva široko, a zatim 
ga više nema jer Princ ga je pozvao doma. 


GROM-ČIZME 


... Ali Vakim Lutalica je navukao plitke čizme i sada 
se diže da stane u sred vazduha, smejući se. Sa svakim 
njegovim korakom sonični udar se širi iz hrama da bi se 
izmešao sa grmljavinom. Ratnici i obožavaoci se sagibaju, 
klanjaju. 

Vakim trči uza zid i stoji na tavanici. 

Zelena vrata se pojavljuju iza Vraminovih leđa. 

Vakim se spušta i zakoračuje kroz njih. 

Vramin ga sledi. 

"Pozdrav!" sugeriše jedan od sveštenika. 

Ali, drogom-sluđeni kopljanici se bacaju na njega i 
komadaju ga. 

Jednog dana, davno posle njihovog čudesnog odlaska, 

čitava galaksija moćnih ratnika će se prosuti u Potrazi 
za Svetim Cipelama. 

U međuvremenu, oltar je prazan, večernje kiše se 
spuštaju. 


PORAZ I PALICA 


Na Maračeku, u Citadeli, stoje oni svi, a umovi im se 
unazad odmotavaju. 

"Ja imam cipele", kaže Vakim. "Možeš ih dobiti za 
moje ime. 

"Ja imam rukavicu", kaže Madrak i odvraća lice. 

"... aja, palicu", kaže Horus, a ona mu ispada iz ruke. 

"Nije prošla kroz mene", kaže Princ, "jer nije 
napravljena od materije, niti bilo čega čime bi ti mogao 
upravljati!" a um Prinčev je zatvoren za unutrašnje oko 
Horasovo. 

Horus stapa napred, a leva noga mu je duža od 
desne, ali on je u savršenoj ravnoteži na sada neravnom 
podu; prozor kao sunce plamti iza Prinčevih leđa a Čelični 
General je pretvoren u zlato i tečan; Vramin gori poput 
voštanice a Madrak postaje debela lutka što poskakuje na 
kraju gumene niti; zidovi reže i pulsiraju — ispupčujući se 
— držeći ritam sa muzikom što dolazi iz igrajućih dirki 
spektra na podu pri kraju tunela koji počinje sa prozorom 
i prostire se poput meda i tigra iznad palice, sad čudovišno 
narasle i previše fine da bi se osmotrila unutar večnosti 
toranjske prostorije u Citadeli Maračeka, u Centra Svetova 
gde je princ pokazao svoj osmeh. 

Horus napreduje još jedan korak, a telo mu je 
providno za njegovo čulo, tako da sve stvari u njemu 
postaju odmah znane i zastrašujuće. 


"O, mesec dolazi poput duha iz boce 
iz crnačke lampe noći, 

a tunel mog pogleda joj je put. 

Ona diže tepih svih dana 

po kom hodih, 

i kroz pećine neba nalazimo 


našu stazu." 


kaže glas čudno sličan pa ipak različit od Vraminovog. 

I Horus diže ruku na Princa. 

Ali Princ mu već drži zglavak stiskom što žeže. 

I Horus diže dragu ruku na Princa. 

Ali Princ već drži taj zglavak stiskom što ledi. 

I on diže dragu ruku i ona pocrni i odumire. 

I on diže još stotinu ruku i one se pretvaraju u zmije 
što se bore međusobno, i on naravno šapuće: 

"Šta se desilo?" 

"Svet", kaže Princ, "na koji sam nas transportovao." 

"Nepošteno je takvo bojno polje odabrati", kaže Horus, 

"svet suviše sličan onom koji znam — samo za delić 
udaljen i toliko iskrivljen", a njegove reči su svih boja Blisa 
i okrugle I kaplju. 

"A od tebe je nepristojno što želiš da me ubiješ." 

"To mi je povereno, a i moja je volja takva." 

"E, pa, nisi uspeo", kaže Princ, prisiljavajući ga da 
klekne na Mlečni put, koji postaje prozirni intestinalni 
trakt razdiran rapidnim peristalzisom *( peristaltika: crvasto 
grčenje bezvoljnih mišića crevnog kanala radi pomeranja napred i 
izbacivanja sadržaja tj. izmeta (prev.)). 

Miris je obeznanjujući 

"Ne!" šapuće Horus. 

"Da, brate. Pobeđen si. Mene ne možeš uništiti. 
Nadvladao sam te. Vreme je da prekineš, da odustaneš, da 
odeš kući." 

"Ne dok ne ostvarim svoj cilj." 

Zvezde, kao čirevi, gore unutar njegove utrobe, Horus 
suprotstavlja snagu svog tela kaleidoskopu koji je Princ. 
Princ pada na jedno koleno, ali čim klekne dolazi bura 
hosana iz bezbrojnih psoglavih cvetova što mu se 
raspupavaju na čelu poput graški znoja i stapaju se u 
masku od stakla koja puca i oslobađa munje. Horus pruža 


rake ka devenaest meseca koji proždiru zmijurine njegovi 
prsti; i ko to doziva, o Bože, do savest njegov otac, 
pticoglav na prestolju neba, plačući krv? Povući se? 
Nikada! Otići kući? Crveni smeh nailazi dok udara 
bratoliku stvar pod sobom. 

"Predaj se i umri!" 

Tada bačen... 

... daleko napolje 

... gde vreme je prah 

a dani ljiljani bez broja... 

a noć je purpurni bazilisk čije ime je ništavilo 
uskraćeno... 

On postaje drvo bez krošnje, potpuno prerezano, u 
padu — zauvek. 

Na kraju tog zauvek leži na leđima i zuri u Princa- 
koji-je-njegov-Brat kako stoji na svim visinama, sa očima 
što ga u tamnicu bacaju. 

"Imaš moje dopuštenje da sada odeš, brate, jer te 
pobedih pošteno", dolaze zelene reči. 

Tada Horus sagiba glavu i taj svet odlazi a stari 
ponovo dolazi. 

"Brate, voleo bih da si me pogubio", kaže i kašlje iza 
svojih modrica. 

"Ne mogu." 

"Ne šalji me nazad sa ovakvim porazom na plećima" 

"Šta drago da učinim?" 

"Udeli mi neku milost. Kakvu — ne znam." 

"Tad me počuj, i otiđi časno. Znaj da bih ti oca 
pogubio, al'ću ga zbog tebe poštedeti,ako mi samo pomoć 
pruži kada vreme dođe." 

"Koje vreme?" 

"To je na njemu da odluči." 

"Ne razumem" 

"Naravno da ne. Aali, ipak mu poruku odnesi." 


"Dogovoreno?" 

"Dogovoreno", kaže Horus i počinje da ustaje. 

Kada se na noge osovi, shvata da stoji u Dvorani 
Stotinu Tapiserija, i to sam. Ali, u poslednjem trenutku 
agonije, nešto je saznao. 

On žuri da to zapiše. 


tu. 


LJUDI, MESTA I STVARI 


"Gde je Horus?" pita Madrak. "Pre samo tren on beše 


"Otišao je kući", kaže Princ, trljajući rame. "A sad mi 


dopustite da imenujem moj problem..." 


sam 


"Moje ime", kaže Vakim, "daj mi ga. Sada." 

"Da", kaže Princ, "daću ti ga. Ti si deo problema koji 
hteo da imenujem." 

"Sada", ponavlja Vakim. 

"Da li se osećaš dragčije sa tim cipelama na nogama?" 
"Da." 

"Kako?" 

"Ne znam... Daj mi moje ime." 

"Daj mu rukavicu, Madrače." 

"Ne želim rukavicu." 

"Navuci je, ako želiš da znaš svoje ime." 

"U redu." 

On navlači rukavicu. 

"Znaš li svoje ime sada?" 

"Ne. Ja..." 

"Šta?" 

"Poznat osećaj, tako poznat,'da mi se ta gusta mreža 


širi po telu..." 


Evo, 


ime. 


"Naravno." 

"To ne može biti!" kaže Madrak. 

"Ne?" pita Princ. "Uzmi ta palicu i drži je, Vakime... 
okači kaniju oko pojasa..." 

"Šta mi to radiš?" 

"Vraćam ti ono što ti po pravu pripada" 

"Po kom pravu?" 

"Uzmi palicu." 

"Ne želim! Ne možeš me naterati! Obećao si mi moje 


Izgovori ga!" 

"Ne dok ne podigneš palicu." 

Princ zakoračuje ka Vakimu. Vakim uzmiče. 

"Ne!" 

"Uzmi je!" 

"Princ i dalje napreduje. Vakim se povlači. 

"Ja — ne smem!" 

"Smeš." 

"Nešto u vezi s njom... Zabranjeno je da ja dodirnem taj 
instrument." 

"Uzmi je i saznaćeš svoje ime — svoje prayo ime." 

"Ja — Ne! Ne želim više svoje ime! Zadrži moje ime!" 

"Moraš da je uzmeš!" 

"Ne!" 

"Zapisano je da moraš daje uzmeš!" 

"Gde? Kako?" 

"Ja sam to zapisao. Ja..." 

"Anubise!" zapomaže Vakim. "Čuj molitvu moju! 
Prizivam te u svoj tvojoj moći! Javi mi se na ovom mestu, 
gde stojim sred neprijatelja tvojih! Onaj koga moram uništiti 
je pri ruci! Pomozi mi protiv njega, jer ti ga nudim sada!" 

Vramin okružuje sebe,Madraka i Generala složenim 
trnjem zelenih plamenova. 

Zid iza Vakimovih leđa se polako rastapa i 
beskonačnost je tamo. 

Ruke mlitave, psećeg lica iskeženog, Anubis zuri 
nadole. 

"Izvrsno slugo!" dolaze reči "Pronašao si ga, saterao u 
ugao. Ali preostao je završni udarac, i tvoja misija je 
završena. Upotrebi fugu!" 

"Ne" kaže Princ, "on me neće uništiti, čak ni sa fugom, 
dok ovo imam za njega: Nekada davno si ga prepoznao, 
kada si ga prvi put ugledao. Njegovo prvo ime je sada blizu 
ušima njegovim. On bi da ga čuje izgovoreno." 

"Ne slušaj ga Vakime," kaže Anubis. 


"Ubij ga sada!" 

"Gospodaru, da li je istina da on zna moje ime? Moje 
prvo ime?" 

"Laže! Ubij ga!" 

"Ja ne lažem... Podigni palicu i znaćeš istinu." 

"Ne dodiruj je! To je zamka! Umrećeš!" 

"Zar bih izvodio ovu složenu igra da te tako ubijem, Va- 

kime? Ko god od nas da pogine od ruke drugog, pseto 
će pobediti. On zna to, i poslao te je da počiniš čudovišno 
delo. 

Gledaj kako se smeje!" 

"Ja sam pobedio, Tote! Dolazi da te ubije sada." 

Vakim kreće ka Princu, tada se naginje i uzima 
magičnu palicu. 

On vrišti, i čak se i Anubis povlači. 

Tada se zvuk u njegovom grlu pretvara u smeh. 

On diže palicu. 

"Tišina, pseto! Koristio si me! O, kako si me samo kori- 

stio! Učinio si me šegrtom smrti na hiljadu godina da 
bih mogao ubiti svog sina i svog oca, a da ne trepnem! Ali, 
sada gledaš Seta, Uništitelja, i tvoji dani su odbrojani!" Oči 
mu plamte kroz gusta mrežu koja mu sada pokriva celo telo 
a on stoji iznad poda. Linija plave svetlosti poput koplja 
suklja iz palice koju drži, ali Anubisa nema izbledeo je, 
brzim gestom i do pola čutim urlikom. 

"Sine moj", kaže Set, dodirujući Totovo rame. 

"Sine moj", kaže Princ i obara glavu. 


Negde, mračna stvar vrišti unutar svetlosti, unutar 
tame. 


REČI 


Između tebe i mene, 

reči, 

kao malter, 

odvajaju, spajaju, 

te komade strukture — nas. 

Izreći ih, 

baciti njihove senke na papir, 

je čin uvezivanja zajedničkih strasti, 

je prepoznavanje, tebe/mene, 

naše jednakosti pod ovom kožom; 

to propinje moguće katedrale 

naznačavajući beskraj k'o toranj visokim stilusom. 

Jer kad sutra dođe ono je danas, 

i ako ono nije kap — večnost, 

što se presijava na vrhu pera, 

tad mastilo naših glasova 

okružuje kao uvek noć, 

a malter označava granicu naših ćelija. 

"Šta to znači?" pita Gospodar Uiskeag Crveni koji je sa 
dvadeset ljudi izjahao da učini granični prepad na Dilvita od 
Liglamentija. 

Njegova grupa se naginje kroz maglu ka kamenu na 
kome su reci urezane. 

"Gospodaru, načuo sam za ovakve stvari", primećuje 
njegov kapetan. "One su delo pesnika Vramina, koji 
objavljuje na ovakav nači: On baca svoje pesme na najbliži 
svet i gde god da padnu beleže se na najčvršćoj supstanci 
pri ruci. On se hvali da je napisao parabole, propovedi i 
pesme na kamenju, lišću i potocima" 

"Ma, je 1? Pa, dobro, šta ova znači? Treba li je uzeti kao 
dobar predznak?" 


"Ne znam ništa, Gospodaru, jer je opšte poznato da je 
on takođe i lud, kao golind u doba parenja" 

"Dobro, onda se ispišajmo na nju pa hajd' u rat" 

"Vrlo dobro, Gospodaru." 


SENKA I SUBSTANCA 


"Oče?" kaže senka konja crna na zidu zamka. 

"Da, Tifone." 

"Oče!" 

Javlja se zvuk od koga pucaju uši, zatim: 

"Anubis reče da ti propao si!" 

"Lagao je. Oziris mora da je zamahnuo Čekićem, 
govoreći da spašava vaseljenu jer ja gubim bitku." 

"To istina je", kaže Princ. 

"Ja nisam gubio, međutim; dobijao sam. Želeo je da 
pogubi mene a ne Bezimeno." 

"Kako si preživeo?" 

"Refleks. Dok je udarac padao otišao sam u fugu. 
Delić njegov me zakači i Anubis me pokupi, 
onesvesćenog, i brže-bolje me otpremi u svoju Kuću. 
Moju opremu je razbacao po Središnjim svetovima. 
Obučio me kao svoje oružje." 

"Da pogubiš Tota?" 

"To je zadatak koji mi dade." 

"Tada će umreti!" kaže Tifon i propinje se, plamteći. 

"Uzdrži se, brate", kaže Princ, "Nije uspeo, a pas nam 
još uvek može biti od koristi..." 

Ali senka konja crna je već izbledela, i Princ obara 
glavu. 

On gleda Seta. 

"Da ga pratimo i zaustavimo?" 

"Zašto? Anubis je već živeo hiljadu godinapreviše. 
Neka se sada sam čuva... A kako? Cak i kada bi hteli, 
niko ne može zaustaviti Tifona kada ga bezumlje 
obuzme." 

"To istina je", kaže Princ, okreće se i obraća se 
Vraminu: 


"Ako još uvek želiš da mi služiš, moj bivši Anđele 
Sedme Postaje, idi sada u Kuću Mrtvih. Tamo će uskoro 
biti potrebna prisutnost nekoga ko može da upravlja 
mašinerijom" 

"Tifon je bio Gospodar Kuće Vatre", kaže Vramin. 

"Da, ali bojim se da neće ostati u Kući Mrtvih kad 
osvetu svoju izvrši. Ako poznajem brata svog, on će tada 
potražiti onoga koji zamahnu Čekićem. Za Ozirisom će 
poći." 

"Tada ću se prebaciti u Kuću Mrtvih. Hoćeš li me 
pratiti, Madrače?' 

"Ako Princu ovde više nisam potreban." 

"Nisi. Možeš ići." 

"Gospodaru", kaže Vramin, "ljubazno je od vas što 
mi ponovo poverenje poklanjate, znajući moj udeo u 
Ratovima Postaja..." 

"Dani ti su prošli, a mi smo drugi ljudi... jesmo li?" 

"Nadam se... i hvala ti." 

Princ skršta ruku i saginje glavu. Vramin i Madrak 
nestaju. 

"Kako", kaže Čelični General, "ti od pomoći mogu 
biti?" 

"Idemo da se ponovo borimo sa Bezimenim", kaže 
Princ-koji-je-bio-Hiljadu. "Hoćeš li doći i biti rezerva?" 

"Da. Da pozovem Bronzu." 

"Učini to." 

Vetrovi  Maračeka mešaju prašinu. Sunce se 
drhtuljeći probija u novi dan. 


GOSPODAR KUĆE MRTVIH 


Vramin stoji u velikoj Dvorani Kuće Mrtvih, držeći 
svoj Majski štap. Njene trake izlaze, ulazeći u sve prolaze, 
vidljive ili drugačije, koji se svi skupljaju na tom mestu. 

Kraj njega Madrak prebacuje težinu sa noge na nogu 
i zuri naokolo. 

Vraminove oči plamte, a svetlaci igraju unutar njih. 

"Ništa. Ništa živo. Nigde", kaže on. 

"Tada ga je Tifon našao," kaže Madrak. 

"Tada ni Tifon nije ovde." 

"Tada ga je pogubio i otišao. Nesumnjivo sada traži 
Ozirisa. 

"Pitam se..." 

"Šta bi drugo moglo biti?" 

" Ne znam. Ali sada sam ja gospodar ovde, Princ me 
delegirao. Pronaći ću mesta moći i naučiti njihove 
funkcije." 

"Pa ipak, nekada si Prinčevu veru zloupotrebio..." 

"To je istina — a on mi je oprostio." 

Tada Vramin seda na presto Anubisov, a Madrak mu 
se klanja, govoreći: 

"Pozdrav, Vraminu! Gospodaru Kuće Mrtvih!" 

"Ne treba za mene koleno savijati, prijatelju stari. 
Molim te, ustani. Tvoja pomoć će mi trebati, jer ovo mesto 
je sasvim drugačije od Sedme Postaje, gde nekada 
vladah." 

I satima Vramin proučava tajne kontrole oko 
prestola Tad, "Anubise!" uzvikuje glas za koji on zna da 
nije Madrakov. 

I, nekako, on imitira lavež, cviljenje: 

"Da?" 

"Bio si u pravu. Horus je poražen i vratio se ovde. 


Ali, ponovo je otišao." 

To je glas Ozirisov. 

On čini gest svojim štapom i veliki prozor se 
pojavljuje u sred vazduha. 

"Ćao, Ozirise," kaže. 

"Znači Princ se najzad pokrenuo", kaže Oziris. 
"Predpostavljam da sam ja sledeći." 

"Nadam se da ne," kaže Vramin. "Mogu lično da 
posvedočim da sam čuo Princa kako uverava Horasa da ti 
se neće svetiti... zauzvrat očekuje saradnju." 

"Šta je onda sa Anubisom?" 

"Ne znam zasigurno. Tifon dođe ovde da ga ubije. Ja 
sam došao da počistim iza Tifona i da držim Postaju. Lii 
ga je pogubio i otišao ih je Anubis pobegao a Tifon pošao 
za njim. I zato me slušaj, Ozirise: uprkos Prinčevim 
uveravanjima, u opasnosti si, Tifon nije svestan Prinčevog 
obećanja, niti je učestvovao u njemu. Postoje čuo istinitu 
priču od samog Seta i čuo da je Princ potvrđuje, 
verovatno će želeti da se osveti onome što čekićem 
udari..." 

"Set je živ?" 

"Da. Privremeno je bio znan kao Vakim." 

"Anubisov izaslanik!" 

"Niko dragi. Pas mu je isključio sećanje i poslao ga 
da pogubi sopstvenog sina — i oca. To je ono što pokrenu 
Tifonov bes." 

"Kuga izjela celu prokletu porodicu. A šta se desilo 
sinu mom? Ostavio mi je samo ovu zabelešku, i... pa 
naravno!" 

"Naravno šta?" 

"Nije prekasno. Ja.." 

"Iza tebe, na zidu!" viče Vramin. "Tifon!" 

Oziris se pokreće brzinom koja protivureči njegovom 
krhkom izgledu.Baca se prema zelenoj tapiserij i baca je 
u stranu, odlazi iza. 

Senka teče za njim i propinje se. 


Kada se skloni, na tapiseriji i samom zidu se nalazi 
rupa oblika Tifona 

"Tifone", kaže Vramin. 

"Ovde sam", dolazi glas. "Zašto si izrekao 
upozorenje?" 

"Jer mu je Tot dao život" 

"Nisam toga svestan bio." 

"Nisi dovoljno dugo ostao da Princ to ponovi. Sada je 
prekasno." 

"Ne. Pobegao mi je, na žalost." 

"Kako to?" 

"Nije bio unutar odaje kada sam je uništio." 

"To može biti i dobro. Slušaj. Možemo upotrebiti 
Ozirisa" 

"NE! Do god je on živ ne može biti mira između naših 
porodica bez obzira na kavaljerska izbrbljavanja mog 
brata. Ja brata svog volim, ali trpeti neću da on ovome 
oprosti. Ne. 

Pretraživaću ovu Kuću dok ne pronađem Ozirisa i 
pošaljem ga u Skaganauk Ambis!" 

"Kao što si Anubisa?" 

"Ne! Anubis mi je pobegao!" dolazi krik. "Za sada" 

Tada se Tifon propinje, plamenovi dolaze, i njega više 
nema. 

"Anubis je još živ", kaže Madrak, gledajući preko 
ramena. 

"Očigledno." 

"Šta ćemo?" 

"Nastavićemo da proučavamo funkcije Kuće Mrtvih." 

"Želim da počinem." 

"Tad učini tako. Pronađi neku pokrajnju prostoriju i 
povuci se. Gde je hrana — znaš." 

"Da" 

"Do kasnije, onda" 

Do kasnije, Gospodaru." 


Madrak izlazi iz velike Dvorane i luta. Posle izvesnog 

vremena dolazi do prostorije gde mrtvi stoje poput 
statua. On seda među njih. Progovara 

"Bio sam mu sluga verni. Čuj me, gospo, sa dojkama 
poput dinja — bio sam mu sluga verni. Pesnik je u rat 
pošao sa ostalim Anđelima znajući da je to protiv volje 
njegove. Ali, njemu je oprošteno i uzdignut je. A gde sam 
ja? Sluga sluge." 

Nije to pošteno. 

"Drago mi je da se slažeš sa mnom — A ti tamo, 
momče sa dodatnim rukama? Da li si ti širio religiju i 
moral? Da li si, sam samcat, pobeđivao čudovišta i 
čudesne zveri među neprosvedjenima?" 

Naravno da ne. 

"Eto vidiš..." on se udara po butini, "Eto vidiš, pravde 
nema, a vrlinu je uvek izložena izdaji, kaljanju, 
zloupotrebi. 

Gledaj šta je postalo od Generala koji posveti svoj 
život ljudskosti: život mu je oduzeo sopstvenu ljudskost 
Zarje to pravda?" 

Teško. 

"Sve se svodi na ovo, braćo moja. Svi mi postajemo 
statue u Kući Mrtvih, bez obzira kakve živote živesmo. 
Vaseljena nikada ne kaže hvala. Onaj što daje nikada 
platu za to ne dobija ? O Ti-Što-Možda-Jesi, zašto si Ti 
stvari takvima napravio — to jest, ako si ih Ti napravio — 
zašto? Pokušavah da služim Tebi i Princu, Tvom 
posedniku. I šta sam time dobio? Drago mi je da se Set 
bori sa Bezimenim bez rukavice moći... 

"Šta?!" 

I bacajući pogled uvis, on vidi statuu koja ranije nije 
bila tu, i za razliku od ostalih, ova se pokreće. 

Njena glava je glava crnog psa, a njen crveni jezik se 
ispruža i palaca. 

"Ti! Kako si mogao da se sakriješ od Vrmina, da 
pobegneš Tifonu?" 


"Ovo je moja Kuća. Mnogo eona će proći pre nego 
neko dragi otkrije sve njene tajne." 

Madrak stoji, a štap mu se okreće u ruci. 

"Ne plašim te se, Anubise. Borio sam se po svakom 
vremenu i na svakom mesta gde čovek Reč može odneti. 
Mnoge sam poslao u ovu Kuću, i dolazim kao pobednik a 
ne žrtva" 

"Davno si ti savladan. Madrace, a tek sada si to 
shvatio." 

"Čut pseto! Govoriš onome koji tvoj život u šaci drži" 

"A ti govoriš onome koji tvoju budućnost drži u 
svojoj." 

"O čemu ti to?" 

"Reče da Set ponovo ide da se bori sa Bezimenim?" 

"To istina je. I kad Bezimeno uništeno bude, 
milenijum će doći, nova era." 

"Ha! Zadrži za sebe svoju metafiziku, propovedniče. 
Odgovori mi još nešto i ja ću ti reći nešto zaista veoma 
dobro?" 

"Šta?" 

Anubis stapa napred, bneživotna ruka mu leprša na 
boku. 

"Šta je sa rukavicom moći?" 

"Oh", kaže Madrak, izvlačeći rukavicu ispod svoje 
tamne odeće i navlačeći je na desnu ruku. "Kada sam 
dobio ovu stvar, pomislih da se s njom svetovi u veru 
mogu preobratiti." 

Ona mu stiže do lakta, razmena. "Nisam znao da je 
Vakim Set. Padoh u iskušenje da je zadržim. Tako je 
zamenih sopstvenom rukavicom-što-raste. Ona je prilično 
uobičajena stvar na nekim od Središnjih Svetova.Čini se 
da ova ima jedinstvenu moć dok je ona druga običan 
oklop." Rukavica se sada rascvetava da bi mu pokrila leđa, 
prsa. 

"Mogao bi ti te tvoje debele obraze poljubiti!" kaže 
Anubis. 


"Jer, Set će sada još manju šansu protiv Bezimenog 
imati... A ti si sve vreme planirao ta izdaju! Lukaviji si ti 
čovek nego što sam pretpostavljao, Ćale!" 

"Bio sam korišćen i doveden u iskušenje..." 

"Ali više korišćen biti nećeš! A ne! Sada nosiš 
rukavicu i ja predlažem savez..." 

"Nazad, pseto! Nisi ti ništa bolji nego bilo ko drugi! 
Imam nešto što želiš sad i odjedanput mi je stražnjica za 
poljubce slatka. A ne! Šta god da učinim sa svojom 
novootkrivenom moći učiniću za jednu osobu: sebe!" 

"Savez koji predlažem biće obostrano koristan." 

"Treba samo uzbunu da podignem i bićeš uvezan tako 
čvrsto da ti sva tvoja lukavština neće poslužiti da se 
oslobodiš. Treba samo da zavrtim svoj štap na pravi način 
i tvoj mozak će dekorisati zidove. Pa, govori sada misleći 
na to, zmijski jeziče, ja ću slušati." 

"Ako je Oziris još uvek živ", kaže Anubis, "i ako 
možemo da dopremo do njega tada nas trojica možemo biti 
u stanju da uništimo Tota!" 

"Siguran sam da je Oziris još uvek živ — mada, koliko 
će još to biti tako, to ne mogu reći. U ovom trenutku Tifon 
ga progoni po Kući Života" 

"Imamo šansu, vrlo dobru šansu da povratimo sve — 
sada kada ti držiš rukavicu." Imam način da dođem do 
Kuće Života, a možda i način da spasem Ozirisa." 

"I šta onda? Čak ni ne znamo gde se vodi bitka sa 
Bezimenim." 

"Treba uzimati stvari jednu po jednu. Da li sa 
mnom?" 

"Poći ću s tobom u Kuću Života jer Tot želi Ozirisa 
živog, i mogu pomoći da se izvrši taj deo njegove volje. U 
međuvremenu, razmišljaću." 

"To je dovoljno.," 

"Gle, kako rukavica raste! Dalje nego pre! Ovoga puta 
mi je do butina sišla!" 

"Izvrsno! Što više postaješ neuništiv, tim bolje po sve 


nas. 

"Trenutak. Zar ozbiljno misliš da nas trojica možemo 
poraziti Tota Seta i Čehčnog Generala?" 

"Da" 

"Kako?" 

"Čekić može opet udariti", kaže Anubis. 

"Još uvek postoji?" 

"Da, a Oziris njim gospodari." 

"Dobro, uzimajući sve te stvari i predpostavljajući da 
se čak i za Vramina koji sada u tvojoj Kući gospodari, 
možemo pobrinuti — šta je sa onim drugim? Šta sa 
velikom senkom u obličju konja koja će nas progoniti do 
kraja naših dana onim što ne obitava u prostora kakvim 
ga mi znamo, koji ne može biti uništen, i sa kojim se ne 
može kada ga bes obuzme?" 

Anubis sklanja pogled. 

"Tifona se zaista plašim", priznaje. "Pre mnogo vekova 
konstraisah oružje — ne, ne oružje — stvar—za koju 
mišljah da bi mogla da posluži da se on zadrži. Kad 
nedavno pokušah da je upotrebim on pade na nju i uništi 
je. Takođe i ruku uze... 

Priznajem da ništa izuzev mozga nemam protiv njega 
Ali, ne odbacuje se carstvo iz straha od jedne osobe.Kad 
bih samo znao tajnu moći njegove..." 

"Čuo sam da pominje Skaganauk Ambis." 

"Ne postoji tako nešto." 

"Nisam ranije čuo to ime. Ti jesi?" 

"Legenda, izmišljotina, fikcija" 

"I šta sve to govori o njemu?" 

"Gubimo vreme raspravljajući o glupostima" 

"Ako želiš moju pomoć odgovorićeš mi. Vidi, rukavica 
mi sada doseže kolena." 

"Skaganauk Ambis, ponekad nazivan pukotinom u 
nebu", kaže Anubis, "je mesto za koje se priča da sve stvari 
prestaju i ništa ne postoji." 


"Ima mnogo veoma praznih mesta u vaseljeni" 

"Ali kaže se da u ambisu nema ni prostora. To je rupa 
bez dna koja nije rupa. To je pukotina u samom tkivu 
prostora. To je teoretski pupak vaseljene. To je veliki izlaz 
koji ne vodi nigde, ispod, iznad, iza, van svega. To je 
Skaganauk Ambis." 

"Čini se da sam Tifon zaista poseduje te kvalitete, zar 
ne?" 

"Da, poseduje ih; to ću ti priznati. Ali to ništa ne 
objašnjava. Prokleto daje sparivanje Seta i Iziđe! Začeli su 
nasilnika i čudovište!" 

"Lepo si to rekao, Anubise. Da li je Tifon oduvek bio 
ovakav kakav je sada? Kako ga je Veštica mogla takvog 
roditi?" 

"Pojma nemam. On je stariji od mene. Ta cela familija 
je zamotana u misterije i paradokse... Idemo do Kuće 
Života!" 

Madrak klima glavom. 

"Pokaži mi put, Anubise." 


NOĆ POSTAJE HORUS 


On hodi na mestima moći i niko mu ime ne zna Ali, 
ako bi pitali svako od stvorenja što prolaze, rekla bi da su 
čula nešto o njemu. Jer, on je bog. Njegova moć je skoro 
nemerljiva.On je, međutim, bio pobeđen. Princ-koji-je- 
bio-Hiljadu, njegov brat, ostvario je njegov pad, da spasi 
sopstveni život i životni red koji predstavlja. 

Sada, Horus zalazi u aveniju, dobro osvetljenu, gde 
se različite vrste vrte. Moć i noć su oko njega. 

Došao je u ovu konkretnu ulicu na ovom 
konkretnom svetu sa razlogom: nepopravljivo je 
neodlučan. Potrebna su mu mišljenja. On obožava 
proročišta. 

On traži savet. 

Tama na nebu, sjajna svetla niz šetalište. Prolazi 
kraj mesta i ljudi zabave. 

Čovek mu preprečuje put. On želi da ga zaobiđe, 
stupajući na kolovoz. Covek ga sledi i hvata za ruku. 

Horus izduvava svoj dah na njega i on se obrušava 
snagom uragana. Čovek biva odnesen a Horus ide dalje. 

Posle izvesnog vremena dolazi do mesta proročišta. 
Čitači Tarota i astrolozi numerolozi i bacači Ji Džinga 
zazivaju boga u crvenoj pregači. Ali, on prolazi mimo njih. 

Najzad, dolazi do mesta gde nema ljudi. 

To je mesto mašina koje predviđaju. 

Nasumice bira odeljak, ulazi. 

"Da?" pita odeljak. 

"Pitanja", odgovara Horus. 

"Trenutak." 

Čuje se metalno klik i unutrašnja vrata se otvaraju. 

"Uđite u odeljenje." 

Horus se pokreće, ulazi u malu prostoriju. Ona 


sadrži krevet, tako reći. Na njemu leži teški ženski torzo, 
spojen sa sjajnom konzolom. Zvučnik je postavljen 
unutar zida. 

"Popnite se na jedinicu za pitanja", dobije 
instrukciju. Odbacujući pregaču, Horus to i čini. 

"Pravilo je da će vam se na pitanja odgovarati sve 
dok pružate zadovoljstvo", biva informisan. "Šta to želite 
da znate?" 

"Imam problem: našao sam se u sukobu sa bratom. 
Pokušao sam da ga porazim. Nisam uspeo. Ne mogu da 
se odlučim da li bi trebalo da ga potražim i obnovim 
bitku..." 

"Nedovoljne informacije za odgovor", dolazi odgovor. 

"Kakav sukob? Kakav brat? Kakav si ti čovek?" 

Jezoviti postaju jorgovani a leje ruža su živice od 
trnja. 

Bašta sećanja je ispunjena frenetičnim buketima. 

"Možda sam došao na pogrešno mesto..." 

"To može biti kao što možda i nije. Očigledno je, 
ipak, da ne znaš pravila." 

"Pravila?" i Horus zuri gore, u tupu mrežu zvučnika. 

Suvo monoton, glas se prosejava kroz nju: 

"Ja nisam vidilac, niti prorok. Ja sam električno- 
mehaničko-biološka posvećenica boga Logike. 
Zadovoljstvo je moja cena, i za njega ću prizvati tog boga 
svakom čoveku. Da bi to učinila međutim, potrebno mi je 
celovitije pitanje. Ne posedujem dovoljno podataka da 
odgovorim u ovom trenutku. Zato me voli i pričaj mi još." 

"Ne znam gde da počnem", Horus počinje. "Moj brat 
je nekada vladao svim stvarima..." 

"Stani! Tvoja tvrdnja je nelogična niti se može 
kvantifikovati..." 

"i sasvim tačna. Moj brat je Tot ponekad zvan 

Princ-koji-je-bio-Hiljadu. Nekada, svi Središnji 
Svetovi behu njegovo kraljevstvo." 

"Moja memorija naznačuje postojanje mita _ o 


Gospodaru 

Života i Smrti. Po mitu, on nije imao braće." 

"Ispravka. Te stvari se obično drže unutar familije. 
Izida je rodila tri sina jednog njenom zakonitom 
Gospodaru, Ozirisu; dvojicu, Seta, Uništitelju. Sa Setom 
ona rodi Tota i Tifona. 

Sa Ozirisom rodi Horasa Osvetnika mene." 

"Ti Horus?" 

"To mi je ime." 

"Želiš Tota da uništiš?" 

"To mije zadato." 

"Ne možeš." 

"Oh." 

"Molim te ne odlazi. Možda ima još pitanja koja bi 
hteo postaviti." 

"Ne mogu nijedno da smislim." 

Ali, Horus ne može u ovom trenutku otići, jer su ga 
vatre obuzele. 

"Šta si ti?" najzad pita. 

"Već sam ti rekla" 

"Pa ipak, kako si postala to što jesi: pola žena, pola 
mašina." 

"To je ono pitanje na koje ne mogu da odgovorim, ne 
bez ispravnog šlagvorta. Pokušaću međutim, da te 
utešim, videći da si ojađen." 

"Hvala ti. Dobra si." 

"Zadovoljstvo je moje." 

"Rekao bi da si nekada bila čovek." 

"To je tačno." 

"Zašto si prestala to da budeš?" 

"Ne smem da kažem, kao što sam rekla." 

"Mogu li ti pomoći, da postignem bilo šta što bi 
želela?" 

"Da" 

"Kako?" 


"Ne smem da kažem." 

"Znaš li zasigurno da Horus ne sme da uništi Tota?" 

"Po verovatnoći to je najvalidnije, bazirano na mom 
znanju o mitovima." 

"Da si smrtna ženo, sklon bih bio da dobar prema 
tebi budem." 

"Šta to znači?" 

"Mogao bih te voleti zbog tvoje strašne iskrenosti." 

"Moj bože, moj bože! Ti si me spasao!" 

"Kako to misliš?" 

"Prokleta sam da ovako egzistiram sve dok onaj koji 
je veći od ljudi ne pogleda na mene s ljubavlju." 

"Mogao bih te tako gledati. Ceniš li to verovatnim?" 

"Ne, jer sam suviše korišćena." 

"Tada ti ne poznaješ boga Horusa." 

"Verovatnoća je krajnje mala." 

"Ali, nemam nikoga drugog da volim. Tako volim 
tebe." 

"Bog Horus me voli?" 

"Da." 

"Tad si ti moj Princ, i došao si." 

"Ja ne..." 

"Sačekaj momenat i druge stvari će se desiti." 

"Čekam", kaže Horus, ustajući. 


ONO ŠTO JE SRCE 


Vramin hoda kroz Kuću Mrtvih. Da imaš oči na tom 
mestu ništa videti ne bi mogao. Previše je mračno da bi oči 
nešto vredele. Ali, Vramin vidi. 

On hoda kroz ogromnu prostoriju i kada stigne do 

određenog mesta unutar nje javlja se svetlost — 
škiljava i mutna i zgužvana po uglovima. 

Zatim, izlaze oni iz providnih pravougaonika koji se 
sada pojavljuju u podu, izlaze nedišući, netrepćući i 
vodoravni, I počivaju na nevidljivim katafalcima na visini 
od skoro metra, a njihove haljine su svih boja a tela svih 
doba. Sad, neki krila a neki repove, neki imaju rogove a 
neki duge kandže. Neki imaju sve ove stvari a neki, pak, 
delove mašina ugrađene u sebe, a neki nemaju. 

Dolazi jecanje i škripanje krtih zglobova zatim 
kretanje. 

Šušteći, pucketajući, grebući, oni sedaju, oni ustaju. 

Tada se svi klanjaju pred njim i jedna reč ispunjava 
vazduh: 

"Gospodaru." 

On baca svoje zelene oči po mnoštvu a odnekud 
dolazi zvuk smeha i pada mu na uši. 

U okretu, okretu, okretu on zamahuje svojim štapom. 

Zatim — iznenadno kretanje—i ona stoji kraj njega. 

"Vramine, tvoji novi podanici ti se klanjaju." 

"Gospo, kako si ušla ovde?" 

Ali, ona se ponovo smeje i ne odgovara mu na pitanje. 

"I ja sam došla da ti počast odam: Slava Vraminu! 
Gospodaru Kuće Mrtvih!" 

"Ljubazna si, Gospo." 

"Više sam nego ljubazna. Kraj se bliži i ono što želim 
je skoro tu." 


"Ti si podigla ove mrtve?" 

"Naravno." 

"Znaš li gde se Anubis nalazi?" 

"Ne, ali ti mogu pomoći da ga pronađeš." 

"Onda položimo opet ove mrtve da počivaju, a ja bih 
mogao zamoliti tvoju pomoć. Takođe bih te mogao upitati 
šta želiš." 

"A ja bih ti mogla reći." 

I mrtvi iznenada ležu i spuštaju se u svoje grobove. 
Svetlost odlazi. 

"Znaš li zašto Anubis pobeže?" 

"Ne, tek što stigoh ovde." 

"Otišao je progonjen tvojim sinom, Tifonom." 

A Crvena Veštica se smeši unutar svojih velova. 

"To što je Tifon živ pruža mi neizmerno zadovoljstvo", 

kaže ona "Gde je on sada?" 

"U ovom trenutku on žudi za životom Ozirisovim. 
Moguće je da se već rešio i psa i ptice." 

I ona se smeje, a njen pajt joj skače na rame i drži se 
za stomak obema rukama. 

"Kakva bi sreća to bila — sada! Moramo tu stvar 
pogledati!" 

"Vrlo dobro", i Vramin iscrtava zeleni ram slike na 
tamnom vazduhu. 

Izida staje kraj njega i uzima ga za ruku. 

Iznenada slika je ta, unutar rama, i kreće se. 

Slika je to senke konja crna, samog, u pokreta po 
zidu. 

"Ovo nam ne pomaže", kaže Vramin. 

"Ne, ali je dobro sina ponovo videti, sina svog što 
Ambis Skaganauka u sebi sadrži. Gde bi mu brat mogao 
biti?" 

"Sa svojim ocem, jer oni odoše da se opet sa 
Bezimenim bore." 

A Izida obara oči i slika podrhtava. 


"To bih pogledala", kaže najzad. 

"Pre toga, locirao bih Anubisa i Ozirisa, ako su još 
živi... I Madraka." 

"U redu." 

I unutar svog smaragdnog rama slika se polako 
oblikuje. 

NA OVOJ OBALI I PLIĆAKU 


Stojeći tamo on posmatra Ono-Što-Je-Vrištalo-U-Noći. 

Više ne vrišti. 

Oslobođeno, ono se nadvija na donjim, toranj od 
dima, brada bez lica... 

Dižući zvezdanu palicu, on izvlači plameni crtež po 
njegovoj sredini. 

Ono i dalje napreduje. 

Plamenovi prelaze celu gamu spektra, nestaju. 

Ono počinje da vibrira, a njegove ruke podešavaju 
palicu. 

Ono se umotava oko njega zatim povlači. 

Stojeći iznad oblaka i svega, on oslobađa munje po 
njemu. 

Javlja se zujanje. 

Zvezdana palica mu vibrira u ruci, emituje zavijajući 
ton, postaje svetlija. 

Ono se povlači. Set hodi preko neba napadajući ga. 

Ono se spušta, pada, povlači, ka površini sveta. 

U poteri, Set staje na vrh planine. Negde, iznad 
meseca, Princ i General ga slede. 

Set se smeje, a vrelina eksplodirajućeg sunca 
poigrava po stvorenju, celom dužinom. 

Ali onda se ono okreće i udara a Set se povlači preko 
kontinenta ostavljajući dimne pečurke za sobom. 

Oluje tresu njihove kovrdžave kišobrane. Kuglasta 
munja se kotrlja preko neba. Večni sumrak razbija 
plameni jezik što pada na njegovog progonitelja. 

Ono ipak napreduje a tamo gde prođe planine padaju. 
Daleko ispod, tlo podrhtava, a cipele na njegovim nogama 
prave gromovite otiske — tamo gde Set prolazi, okreće se, 
okreće se ponovo. 


Kiše se prosipaju, oblaci zgušnjavaju. Plamenom 
okrunjeni levci se pojavljuju ispod. 

Stvorenje nadolazi, udarajući, a trag mu je svetlucav, 
zatim siv, zatim svetlucav. 

Palica odjekuje poput zvona, i mora iskaču iz svojih 
stega. 

Stvorenje obuzimaju svi elementi, pa ipak, ono 
napreduje. 

Set reži a stenje melje jedno drugo i vetrovi cepaju 
šator neba lepeću njegovim polovinama, ponovo ih 
spajaju. 

Stvorenje ponovo zavrišti, a Set, sa jednom nogom 
na moru, osmehuje se unutar svoje rukavice i baca 
uragane i tektonske udare. 

Ipak ono nadolazi i vazduh postaje hladan. 

Tajfun se diže pod Setovom rukom a munje se 
obrašavaju bez odmora. Zemlja je raspuknuta, tone u 
samu sebe. 

Set i stvorenje udaraju istovremeno i kontinent biva 
uništen pod njima. Okeani počinju da ključaju a polarna 
svetlost svih boja pokriva celo nebo. 

Tada tri igle bele svetlosti prolaze kroz stvorenje i 
ono se povlači ka ekvatoru. 

Set ga sledi; haos sledi Seta. 

Gromovi nad ekvatorom i šibanje, šibanje, šibanje 
zvezdane palice preko neba.. 

Dim boje trave ispunjava srednje slojeve vazduha. 
Iza njega lakej sudbine, vreme, oslikava pozadinu. 

Vrisak, i ponovo zvon, dok se lanci mora lome i vode 
se dižu, posrćući poput štabova Pompeje onog dana, onog 
dana kada su bili slomljeni, popravljeni; i vrelina, vrelina 
proključalih okeana se diže sa njima; i sada je vazduh 
gust i ne može se disati. Koristeći temporalnu fugu Set 
prikiva stvorenje na krst tinjajućeg neba a ono i dalje 
vrišti i zamahuje ka njemu, povlači se. Oklop Setov je 
nenačet, ma kako ovozemaljski bio, jer Ono-što-Vrišti ga 


nije dotaklo. Sad Set oslobađa perle ognja što su poput 
displeja Gaja Fouksa. Stvorenje puca na devetnaest 
mesta kolapsira u samo sebe. Tad dolazi urlanje strašno 
a munje su ponovo koplja. Ono-što-Vrišti-u-Noći postaje 
kuglaška kugla, osma kugla. Ono zavija zatim, da bubne 
opne pucaju i Set se hvata za glavu ali nastavlja da kupa 
stvorenje u svetlosti svoje palice. 

Zatim se vrištanje izvija iz same parice. Ružičasta 
vatrena oštrica se spušta na stvorenje. 

Ono postaje starac sa dugom bradom, kilometrima 
visok, iznenada. 

Ono diže ruku i svetlost je svuda oko Seta. 

Ali on diže svoju palicu i tama proždire svetlost, i 
zeleni trozubac skače i zariva se stvorenju u grudi. 

Padajući, ono postaje sfinga a on mu razbija lice 
ultrazvukom. 

Kolapsirajući ono postaje satir, a on ga kastrira 
srebrenim kleštima. 

Tada se ono propinje, ranjeno, do visine od pet 
kliometara, kobra od crnog dima, i Set zna da je trenutak 
došao. 

Podiže zvezdanu palicu i vrši podešavanje. 


INTERMECO 


Vojske se sudaraju u magli na planeti D'donori a 
golinde se pare na grobovima palih; kada budu strgnuli 
krunu sa Dilvitove glave ostaće bez skalpa; ponovo, 
Brotza Purtza i Dalpa oslepljuju njihove komšije; na sveta 
Valdiku sve je naricanje i tama; iz ruševina Blisa život se 
ponovo diže; Maraček je mrtav, mrtav, mrtav, oboj ga 
prašinom; Šizma je počela na Interludičiju, a takođe i 
večernje kiše, sa utvrđenom vizijom Svetih Cipela 
kaluđera po imenu Bros, koji je možda bio drogom- 
sluđen; ludi, ludi vetar duva ispod mora na Mesta- 
Zudnje-Srca, a zeleni dinosaur koji živi tamo poigrava se 
u jesenjoj magli, sazvežđa svetlotrbih riba obrću se 
svuda. 


ŠTAP, PRIVEZAK, DVOKOLICE I ODOSMO 


Ruka mu je oko njenog struka, i zajedno oni gledaju 
slike što se oblikuju unutar rama, tamo, u Kući Mrtvih. 
Gledaju Ozirisa kako plovi preko nebesa na svom crnom 
samostrelu, na kome je montirana stvar koja može da 
razbija sunca. On jezdi sam, a žute oči nikada ne trepću 
na tom licu što izraz ne može imati. Gledaju tamnu, 
zatvorenu školjku u kojoj su Anubis, Madrak i prazna 
rukavica što moć sadrži. 

Vramin izvlači dve linije vrhom svog štapa, 
produžujući putanje vozila. Slika se premešta na mesto 
gde se linije presecaju. Tamo leži sumračan svet a 
površina mu doživljava strašne promene. 

"Kako je moguće da oni znaju mesto?" pita Izida 


"Ne znam — Izuzev ako... Oziris! Pronašao je 
belešku. 

Gledao sam mu izraz dok ju je čitao! 

"IŽ 


"Horus. Mora da mu je Horus ostavio belešku — 
saopštavajući mu mesto." 

"Kako bi Horus mogao znati?" 

"Borio se sa Totom — verovatno unutar samog 
Totovog uma, a Horus može da zaviri čoveku u glavu, da 
zna šta ovaj misli. Negde u toku sukoba mora da je to 
znanje ukrao od Princa koji je normalno imun od takvih 
veština — Da, mora daje negde spustio gard na trenutak. 
Mora biti upozoren!" 

"Možda će se Tifon još pobrinuti za njegovu 
sigurnost." 

"Gde je Tifon sada?" 

Oni osmatraju unutrašnjost rama a sve slike beže. 


Tama tama, tama Ničeg nema. 

"Kao da Tifon ne postoji", kaže Vramin. 

"Ne", kaže Izida "Gledaš Skagenauk, Ambis. Tifon se 
povukao iz univerzuma, da potraži put, samo njemu 
svojstven, ispod trbuha prostora za koji ljudi znaju. 
Možda je i on našao Horusovu belešku." 

"To nije dovoljno osiguranje za Princa. Ceo projekat 
može propasti — izuzev, ako mi ne dođemo do njega" 

"Tad idi njemu, brzo!" 

"Ne mogu." 

"Jedna od tvojih čuvenih kapija.." 

"One funkcionišu samo unutar Središnjih Svetova. 
Ja crpim moć iz plima. Izvan njih ne mogu da operišem. 
Gospo, kako ti dođe ovde?" 

"U dvokolici." 

"Onoj Deset Nevidljivih Sila?" 

"Da." 

"Tad je upotrebimo." 

"Bojim se... Slušaj, Magu. Moraš razumeti. Ja sam 
žena i volim svog sina, ali takođe volim svoj život. Plašim 
se. 

Plašim se poprišta tog sukoba. Ne misli lošije o meni 
ako odbijem da te pratim. Možeš uzeti moje dvokolice, i 
možeš se u njima voziti, ali društvo moraš sam sebi 
praviti." 

"Ne mislim loše o tebi, Gospo..." 

"Tad uzmi ovaj privezak. On kontroliše Deset Sila što 
gone dvokolice, a daće ti i dodatne moći." 

"Hoće li funkcionisati izvan Središnjih Svetova?" 

"Da", i ona mu klizi u ruke i na trenutak njegova 
zelena brada je golica po vratu dok njen pajt škripi svojim 
sićušnjim zubima i vezuje rep u čvor, dvaput. 

Tada ga ona vodi do dvokolica na krovu Kuće 
Mrtvih, i on se penje na njih, diže desnom rukom 
privezak visoko. Postaje na trenutak deo lukavo smišljene 


scene unutar flaše od crvenog stakla zatim je daleki 
odsjaj na nebesima pred Izidinim očima. 

Iznenada, ona se povlači u mesta mrtvih, da iznova 
razmišlja o onome pred čije lice se boji da stane, onome 
što se baš sada bori sa Bezimenim. 


Vramin zuri napred očima od žada. Žuti svetlaci 
igraju unutar njih. 


DO MESTA VATRE 


U očima Vramovim je vizija prečišćena... 

Tamo stoji Princ, zureći nadole. Površina sveta je u 

plamenu. Na pramcu Prinčevog čamca stoji zver čije 
telo je oklop, čiji jahač sedi, nepomičan, sjajan, takođe 
okrenut ka mestu sukoba. Samostrel se približava 
Školjka napreduje, ljuljajući se. Čekić je napet, okida se. 
Tada iskrzanog repa u plamenu, dolazi kometa, blještava, 
sve sjajnija dok juri napred. 

Negde, neko okida žice bendža dok se Bronza 
propinje a glava Generalova se obrće preko levog ramena 
da bi se licem okrenula ka upadaču. Trza levu ruku ka 
sebi i Bronza se još više propinje, na zadnji par nogu, a 
zatim skače sa Prinčeve barke. Čini samo tri koraka. 
Životinja i jahač nestaju. Dolazi do zamućenja i 
nabiranja, i zvezde igraju u tom uglu nebesa kao da su 
odrazi unutar uzburkane bare. Kometa je uhvaćena u 
tom vetru stoje Promena, postaje dvodimenzionalna, 
nema je. Komade samostrela nastavlja stazom barke dok 
je bila cela. Školjka kreće ka površini sveta nestaje med' 
dimom I prašinom, med' plamenovima. Dugo vremena 
cela scena je poput mrtve prirode. Zatim se školjka 
udaljuje ostavljajući trag. Sada sadrži tri osobe. 

Vramin steže ruku oko komada krvave svetlosti i 
Kočije Desetorice se okreću i polaze u poteru. 

Sukob besni na površini planete. Globus izgleda kao 
nešto tečno, ključa, menja oblik bljujući plamene 
fontane. Dolazi do serije enormnih bljeskova i moćnog 
pucanja. Svet se raspada. Tu je sjaj, moćan, moćan, i 
prah, konfuzija: Fragmentacija. 

U očima od žada Vraminovim, u čijoj unutrašnjosti 
igraju žuti svetlaci, se ova vizija nalazi. 


AMBIS 


Ruku stisnutih iza leđa, Princ-koji-je-bio-Hiljadu 
osmatra uništenje jednog sveta. 

Slomljeno telo sveta, udova  rascepljenih i 
smrskanih, rotira pod njim, šireći se, izdužujući se, 
goreći, goreći, goreći. 

Gleda kroz instrument, sada, dok orbitira oko mine, 
instrument nalik ružičastom lomjetu sa antenama. 
Povremeno se čuje klik a antene se trzaju. Spušta ga, 
ponovo diže', nekoliko puta. Najzad ga stavlja na stranu. 

"Šta vidiš, brate moj?" 

On okreće glavu i senka konja crna je kraj njega. 

"Vidim živuću tačku svetlosti zarobljenu u toj masi, 
tamo dole", kaže. "Iščašena, skupljena, slabašno pulsira, 
ali je još uvek živa. Još uvek živi..." 

"Znači da naš otac nije uspeo." 

"Bojim se daje tako." 

"To ne sme biti." 

I Tifona nema više. 

Sad, dok Vramin progoni školjku Anubisovu, vidi 
nešto što se razumeti ne može. 

Na sprženoj gomili elemenata koji su bili svet 
pojavljuje se sada tamna tačka. Ona raste, sred svetlosti, 
prašine, konfuzije, raste dok njen obrisi ne postanu 
raspoznatljivi. 

To je senka konja crna pala na krš. 

Ona nastavlja da raste dok ne dostigne veličinu 
kontinenta. 

Propinjući se crni konj se razigrava po svemu. 
Naduvava se, širi se, produžuje sve dok krhotine celog 
jednog sveta ne budu sadržane u njemu. 

Tada biva uokviren plamenom. 


Ničega nema unutar blješteće siluete. Apsolutno 
ničega. 

Tada plamenovi gasnu a senka se skuplja, 
udaljujući se, udaljujući se, jureći niz dugi, apsolutno 
prazni koridor. 

Zatim nema ničega. 

Kao da svet nikada nije ni postojao. Nestao je, gotov 
je, kaputt, a i Bezimena-Stvar-što-Vrišti-u-Noći zajedno 
sa njim. A sada, i Tifona više nema. 

Stih dolazi Vraminu u glavu: "Die Luft ist kuhl und 
es dunkelt, und ruhig fliesst der Rhein." Izvora ne može 
da se seti ali to osećanje mu je poznato. 

Visoko držeći krvavu munju on progoni boga smrti. 


BROD BUDALA 


Prikovan raskrećenih udova za čelični sto, sa jarkim 
svetlima što mu se poput električnih šila zarivaju kroz 
žute oči pravo u mozak, Set se budi, polako, tiho ječi i 
oprobava snagu veza. 

Oklopa mu nema, onaj bleđi sjaj u uglu bi mogla biti 
zvezdana palica, njegove cipele što hode po svemu se 
nigde ne mogu videti. 

"Zdravo, Uništitelju", kaže onaj što rukavicu nosi. 

"Srećan si što si preživeo sukob." 

"Madrace?..." pita on. 

"Da" 

"Ne vidim te. Ta svetla..." 

"Iza tebe stojim, a ta svetla imaju jedino svrhu da te 
spreče da upotrebiš temporalnu fugu kako bi napustio 
ovu barku pre nego budemo spremni da to dopustimo." 

"Ne razumem" 

"Dole bitka besni svom snagom. Gledam je sada kroz 

brodski prozor. Čini se da ćeš ti prevladati. Za 
trenutak Čekić-što-Razbija-Sunca će ponovo udariti i te 
ćeš naravno pobeći kao i prošli put—pomoću fuge. Zato 
smo mogli da te pokupimo pre nekoliko trenutaka, baš 
kao što Anubis učini u danima davno prošlim. Činjenica 
da si ti ovde svedoči o onome što će se uskoro dogoditi. 
Eno! Oziris udara a Čekić počinje svoj spust — Anubise! 
Nešto nije u redu. Dešava se neka promena! Čekić je... 
je... nestao..." 

"Da, vidim sad", dolazi poznato kevtanje. "I Oziris je, 
takođe nestao. Čelični General — on to beše." 

"Šta nam je sad činiti?" 

"Ništa. Ama baš ništa. Ovakav razvoj događaja je još 
bolji nego se nadasmo. Setova nedavna pojava pomoću 
fuge svedoči da će doći do nekog kataklizmičkog 


događaja.. Zar ne, Sete?" 
"Da" 


"Vaš finalni sudar će nesumnjivo uništiti ovaj svet." 

"Verovatno. Nisam ostao da gledam." 

"Da, eno, ode", kaže Madrak. 

"Divno! Sada imamo Seta, oslobođeni smo Ozirisa a 
ni Čelični General više nije tu da bi nas progonio. Imamo 
Tota tačno tamo gde želimo. Pozdravljen budi, Madrače, 
novi Gospodaru Kuće Života!" 

"Hvala ti, Anubise. Nisam mislio da se to ovako lako 
može učiniti — ali, šta je sa Bezimenim>?" 

"Ovoga puta mora da je u istinu palo. Je li, Sete?" 

"Ne znam. Udario sam ga punom snagom palice." 

"Onda se sve lepo složilo. A sad me čuj, Sete. Ne 
želimo ti zlo, niti ćemo nauditi sinu tvom, Totu. Spasli 
smo a mogli smo te ostaviti da truneš..." 

"Zašto me onda ovako vezaste?" 

"Zato što poznajem tvoju narav naglu i moć tvoju, a 
hoću da razumno razgovaram sa tobom pre nego te 
oslobodim. 

Možda mi ne bi dao dovoljno prilike pa sam se 
osigurao. 

Želim da trgujem sa Totom preko tebe..." 

"Gospodaru!" uzvikuje Madrak. "Pogledaj uništeni 
svet! 

Eno na njemu čudovišne senke!" 

"To je Tifon!" 

"Da. Šta li to čini?" 

"Šta ti o ovome znaš, Sete?" 

"To znači da ja nisam uspeo, i da negde među 
krhotinama Bezimena Stvar i dalje vrišti u noći. Tifon 
dovršava posao." 

"Eno vatre, gospodaru, i — ne mogu da gledam u 
ovu prazninu šta se stvara..." 

"Skaganauk Ambis!" 

"Da", kaže Set. "Sam Tifon jeste Skaganauk Ambis. 
On briše Bezimeno iz vaseljene." 


"Šta je bilo Bezimeno?" 

"Bog", kaže Set, "stari bog, siguran sam kome ništa i 
niko nije preostao da mu božanstvo bude." 

"Ne razumem..." kaže Madrak. 

"Šegači se. Ali, šta sa Tifonom? Kako ćemo se za 
njega pobrinuti?" 

"Možda nećete ni morati", zbori Set. "Posledica onoga 
što čini je verovatno i njegov izgon iz vaseljene." 

"Onda smo pobedili, Anubise. Pobedili smo! Tifon je 
bio jedina stvar koje si se plašio, zar ne?" 

"Da. Sada Središnji Svetovi zauvek leže u mojim 
rukama." 

"I mojim, ne zaboravi!" 

"Naravno. Pa, reci mi, Sete — vidiš na koju stranu 
zvezde teku — hoćeš li nam se pridružiti? Postaćeš desna 
ruka Anubisova. Tvoj sin može biti Regent. Može sam 
sebi posao izabrati, jer ja ne potcenjujem njegovu 
mudrost. Šta kažeš?" 

"Moram o tome razmisliti, Anubise." 

"Kako da ne. Samo napred. Shvati, međutim, da sam 
ja sada nepobediv." 

"A ti shvati da sam ja pobedio Boga u bici." 

"To nije mogao biti Bog", kaže Madrak, "inače On ne 
bi bio pobeđen!" 

"Ne", kaže Set "Video si Ga na kraja. Bio si svedok 
Njegove moći. Pa čak i sada, On nije mrtav, samo je 
prognan." 

Madrak obara glavu, pokriva lice rukama "Ne 
verujem ti! Ne mogu..." 

"Ali je istina, a ti si učestvovao u tome, o ti, kukavni 
svešteniče, jeretiče, apostate!" 

"Tišina!" vriska Anubis. "Ne slušaj ga Madrače. On 
vidi tvoju slabost, kao što vidi slabost svih stvari na koje 
naiđe. 

Pokušava da te navuče na bojno polje drage vrste, 
ono na kome se boriš sa samim sobom da bi te savladala 


krivica koju je za tebe smislio. Ignoriši ga!" 

"Ali šta ako govori istinu? Stajao sam i ništa nisam 
učinio — čak sam imao koristi od..." 

"Zaista jesi", zbori Set "Krivica je uglavnom moja ali 
ja je nosim sa ponosom. Ti si, ipak, u delu učestvovao. 
Stajao si i gledao, misleći na korist koju ćeš izvući, dok je 
Onaj Kome služiš bacan na kolena.," 

Anubis mu zadaje strahovit udarac koji mu kida 
meso obraza. 

"Pretpostavljam da si se odlučio i da je ovo odgovor 
tvoj: da pokušaš da okreneš Madraka protiv mene. Neće 
ti uspeti. Nije on tako naivan kao što misliš—jesi li, 
Ćale?" 

Madrak ne odgovori, već nastavlja da zuri kroz 
brodski prozor. 

Set se upinje protiv veza ali ne može da ih razlabavi. 

"Anubise! Mi smo progonjeni!" 

Anubis ostavlja Seta nestajući u tami Svetlost 
nastavlja da se zariva nadole. 

"To su Kočije Desetorice", Anubis kaže. 

"Gospe Izide?" pita Madrak. "Zašto bi nas ona 
sledlia?" 

"Zato što Set nekada beše njen ljubljeni A, Sete? 
Kako ide ta priča?" 

Ali Set ne odgovara. 

"Kako god da je", kaže Madrak, "približavaju se. 
Koliko je jaka Crvena Veštica? Hoće li nam praviti 
probleme?" 

"Nije bila toliko jaka kada je izbegavala svog starog 
Gospodara, Ozirisa, mnogo vekova — a ja sam sigurno 
podjednako jak kao Oziris. Neće nas žena pobediti — ne, 
kad smo već ovako daleko dospeli." 

Madrak spušta glavu, mrmljajući, i počinje da se 
udara po grudima. 

"Prestani s tim! Ponašaš se kao neka luda!" 

Ali, Set se smeje, i Anubis se okreće njemu, režeći. 


"Srce ću ti iščupati zbog ovoga!" 

Ali Set diže svoju raskrvavljenu levu ruku, koju je 
upravo iščupao i oslobodio i drži je pred svojim telom. 

"Probaj, pseto! Tvoja jedna ruka protiv moje! Tvoja 
palica i ma koje oružje koje imaš protiv leve ruke Setove! 
Priđi bliže!" i njegove oči blješte poput dvojne zvezde a 
Anubis se povlači van njegovog domašaja. 

Svetla nastavljaju da zaslepljuju i vrte se. 

"Ubij ga, Madrače!" vrišti Anubis. "Više nam ničemu 
ne služi! Nosiš rukavicu moći! Njoj se ne može 
suprostaviti!" 

Ali Madrak ne odgovara; umesto toga: "Oprosti mi, 
Šta God Da Si ili Si Bio, gde god da Si ili Nisi, za propuste 
ili čine, koje počinih ili ne učinih, već prema slučaju, u 
ovoj stvari što se upravo odigra", kaže on, i dalje 
udarajući grudi. 

"A u slučaju da.." 

"Onda daj meni rukavicu!" vrišti Anubis. "Brzo!" 

Ali Madrak nastavlja gluv na sve. 

Drhtaj potrese školjku, i pošto su magovi i pesnici 
jako dobri u takvim stvarima dvostruko zapečaćena vrata 
se naglo otvaraju i Vramin ulazi. 

On maše svojim štapom i smeši se. 

"Kako smo? Kako smo?" 

"Drž ga Madrače!" vrišti Anubis. 

Ali Vramin stupa napred a Madrak zuri kroz prozor, 
mrmljajući. 

Tada Anubis diže svoju palicu. 

"Anđelu Sedme Postaje, i to pali odlazi!" kaže 
Anubis. 

"Titula koju pominješ, zastarela je", kaže Vramin. "Ja 
sam sada Anđeo Kuće Mrtvih." 

"Lažeš." 

"Ne. Princ me postavio na tvoje bivše mesto." 

Strahovitim trzajem Set oslobađa desnu ruku. 


Vramin ljulja Izidin privezak pred njim i Anubis se 
povlači. 

"Madrače, preklinjem te da uništiš ovoga!" uzvikuje. 

"Vramina?" kaže Madrak, "A ne, ne Vramina. On je 
dobar. On mi je prijatelj." 

Set oslobađa desni gležanj. 

"Madrače, ako nećeš Vramina uništiti, onda drži 
Seta!" 

"Ti koji Si naš Otac koji je možda na Nebu..." Madrak 
objavljuje. 

Tada Anubis počinje da reži i usmerava svoju palicu 
na Vramina. 

"Ne prilazi bliže", najavljuje. 

Ali Vramin napreduje još jedan korak. 

Bljesak svetlosti pada na njega, ali je crveni zraci iz 
priveska poništavaju. 

"Prekasno, pseto", kaže on. 

Anubis kruži, približava se prozoru kraj koga stoji 
Madrak. 

Set oslobađa levi gležanj, trlja ga, ustaje. 

"Ti si mrtav", kaže Set i kreće napred. 

Ali u tom trenutku Anubis pada mrtav od noža 
Madrakovog što mu ulazi u vrat iznad ključne kosti. 

"Ništa zlo nisam mislio", kaže Madrak, "i ovim 
plaćam deo svoje krivice. Džukela me navede na krivi 
put. Okajaću grehe. Poklanjam vam njegov život." 

"Ti, ludo", kaže Vramin. "Hteo sam da ga zatočim." 

Madrak počinje da plače. 

Anubis krvari. 

Set polako obara glavu i trlja oči. 

"Šta nam je sad činiti?" pita Vramin. 

"...Blagoslovljeno da je ime Tvoje, ako ga Ti imaš i 
imalo želiš da bude blagoslovljeno..." izgovara Madrak. 

Set ne odgovara, jer je sklopio oči i pao u dubok san 
koji će trajati mnogo dana. 


FEMINA EX MACHINA 


A ona leži tamo, okrupnjela sa detetom, unutar 
šasije mašine. Zid odeljka se povukao. Žice su joj spale sa 
glave i kičme, isključujući ledenu logiku, frigidne banke 
podataka, programirane nagone sekskompa, cevi sa 
hranljivim materijama. Biva deprogramirana. 

"Prinče Horase..." 

"Megra. Počivaj." 

"Razbio si čaroliju." 

"Ko ti ovu strašnu stvar učini?" 

"Veštica Lođije." 

"Majka! Njeni puti oduvek behu divlji, Megra Žao mi 
je. 

On polaže ruku na nju. 

"Zašto to učini?" 

"Reče mi da je to nešto čega nisam bila svesna — da 
ću roditi Setovo dete... razlog..." 

"Set!" i Horusovi otisci prstiju se utiskuju u metalni 
sto. 

"Set... Da li te silom uze?" 

"Ne baš." 

"Set... kakva su sada tvoja osećanja prema njemu?" 

"Mrzim ga." 

"To će biti dovoljno." 

"Njega se Život ništa ne tiče." 

"Znam. Više te o njemu neću pitati. Poći ćeš sa 
mnom u Kuću Života, Megra od Kalgana, i obitavati tamo 
sa mnom zauvek." 

"Ali, Horase, ja se, na žalost, moram ovde poroditi. 
Preslaba sam da bi putovala daleko, a vreme mi se bliži." 

"Tad nek bude tako. Sačekaćemo neko vreme unutar 
ovih zidova." 


I ona stiska rukama stomak i zatvara svoje kobaltne 


Sjaj mašine čini da joj obrazi blješte. 
Horus sedi kraj nje. 
Ona uskoro počinje da vrišti. 


BRAK NEBA I PAKLA 


Citadela Maračeka, prazna, više ne prazna, ponovo 
prazna. Zašto? Poslušaj... 

Set stoji na belegu, licem okrenut čudovištu, i ono se 
baca napred. 

Dugo se oni rvu, tamo, u dvorištu. 

Zatim mu Set lomi kičmu i ono leži, ječeći. 

Oči mu blješte poput sunaca i on ih ponovo 
usmerava ka mesta na koje je pošao. 

Tada Tot, njegov sin, njegov otac, Princ-koji-je-bio - 
Hiljadu, ponovo otvara bocu instant monstruma i vadi još 
jedno seme. 
pod njegovom rukom, a zatim se povija ka Setu. 

Ludilo što počiva unutar Setovih očiju pada na 
stvorenje i dolazi do nove bitke. 

Stojeći iznad polomljenog tela Set povija glavu i 
nestaje. 

Ali, Tot ga sledi sejući monstrume, a aveti Seta i 
čudovišta sa kojima se bori besne kroz mermemu 
memoriju što je razrušeni i ponovo izgrađeni Maraček, 
najstariji grad. 

I svaki put kad Set uništi neko stvorenje usmerava 
ponovo oči ka izvesnom mestu, izvesnom trenutku, gde 
se borio sa Bezimenim i uništio svet i gde se senka konja 
crna njegovog sina propinje i blješti; i prati zov anihilacije 
kreće se on ka tom mestu, tom trenutku. Ali Tot ga sledi, 
skrećući mu pažnju čudovištima. 

To je tako jer Set je uništenje, i uništiće sebe ako 
ništa drugo, pogodno, pri ruci ili pred očima nema u 
vremenu ili prostoru. Ali, Princ je mudar i shvata ovo. 
Zato sledi oca, na njegovom temporalnom putovanju 
prema oltaru anihilacije, posle buđenja iz transa bitke 


protiv Onoga-što-Vrišti-u-Noći. Jer Tot zna da ako može 
dovoljno dugo da ga skreće sa tog hodočašća pojaviće se 
nove stvari na koje Set može usmeriti svoju moć. To je 
tako jer se takve stvari uvek pojavljuju. 

Ali, sada se oni kreću kroz vreme, ispunjavajući 
možda svo vreme, posmatrano iz ovog trenutka njegovog 
— mudri Princ i njegov smrtonosni otac/sin — 
stalnoklizeći po ivici Ambisa koji je Skagenauk, sin brati 
unuk. 

I zato aveti Seta i čudovišta sa kojima se bori, besne 
kroz mermemu memoriju što je razrušeni i iznova 
izgrađeni Maraček, najstariji grad. 


VEŠTIČIJI SAN 


Ona sneva, u Kući Mrtvih, u dubokoj, mračnoj, 
ukopanoj kripti, a svest je snežna pahulja što se topi, 
nestaje. Ali motorcikl koji je Vreme trokira dok juri pokraj, 
i tamo, unutar zapamćenog ogledala leže bitke poslednjih 
dana: Oziris mrtav i Set, nestao. A tu je i zeleni smeh 
Vraminov; Vramina ludog, a još i pesnika. Teško pogodnog 
Gospodara za Vešticu Lodije. Bolje ne uključivati alarm. 
Prespavaj jedan eon, pa onda pogledaj što je Tot 
izmajstorisao. Ovde, među prahom mumija i izgorelim 
voštanicama ovde u najdubljem podrumu Kuće Mrtvih, 
gde niko nema ime, niti za njim žudi, i gde niko neće biti 
tražen, ovde: Spavaj. Spavaj, i pusti nek Središnji Svetovi 
teku, ne znajući za Crvenu Gospu koja je Strast, Surovost, 
Mudrost, i majka i ljubavnica invencije i nasilne lepote. 

Stvorenja svetlosti i tame igraju na usni giljotine, a 
Izida se plaši pesnika. Stvorenja svetlosti i tame navlače i 
odbacuju odeću čoveka, mašine i boga; a Izida obožava ta 
igru. Stvorenja svetlosti i tame se rađaju u velikom broju, 
umiru u trenu, možda će ponovo ustati a možda i neće; a 
Izida odobrava njihovu odeću. 

Snevajući ove snove i ispunjen strahom, njen pajt se 
tiska uz nju, stvarčica što vrišti u noći. 

Točkovi se obrću, urlik motorcikla postaje 
ravnomeran, što je, takođe, oblik tišine. 


ANĐEO KUĆE ŽIVOTA 


(Oni dolaze u sred noći, hodeći. Trojica ih je i zajedno 
se kreću niz mesta vere i nevere. Prolaze kraj mesta zabave 
mnogih vrsta, dolazeći najzad do Avenije Proročišta i, idući 
niz nju, prolaze kraj astrologa, numerologa, čitača Tarota I 
bacača JiDžinga. 

Sad, dok napreduju, idu iz svetlosti u manje svetio, iz 
polumraka i vlage u sumrak i bedu. Nebo jasno visi nad 
njima a zvezde sjaje nadole. Ulica postaje sve uža, zgrade 
se naginju ka njima; slivnici su puni otpadaka; 'deca upalih 
očiju zure u njih, skoro bestežinska unutar krugova od ruku 
njihovih majki. 

Oni stupaju preko otpadaka, hodaju kroz njih. I niko se 
ne usuđuje da oslovi ovu trojicu. Snaga lebdi oko njih poput 
mirisa a to što imaju očigledan cilj odvaja ih od okoline. 

Nose se graciozno a ogrtači su im bogati. Oni hode 
tamo gde se mačke šunjaju a boce su slomljene i, kao da tih 
stvari I nema. 

Iznad njih, na nebesima se pojavljuje bljesak dok 
svetlost sveta koji je Set uništio najzad stiže do ovoga, 
dolazeći poput nove zvezde na nebu i poliva ih bojama od 
crvene do plave. 

Vetar je hladan ali oni na to ne obraćaju pažnju. Reč za 
parenje, na devedeset i četiri jezika je nažvrljana na jednom 
zidu, ali oni to ne primećuju. 

Tek kada dođu do oronule mašine zastaju pred 
opscenim crtežom na vratima.) 

PRVI 

Ovo je to mesto. 

DRUGI 

Onda uđimo. 


TREĆI 

Da. 

(Prvi dodiruje vrata štapom sa srebrnom glavom i ona 
se otvaraju. 

On ulazi, a ostali ga slede. 

Prolaze kroz hodnik i on dodiruje druga vrata. 

Ona se, takođe, otvaraju prednjima i oni ponovo 
zastaju.) 


HORUS 

Vi! 

(Onaj čije oči bljeskaju zelenim unutar senki klima 
glavom.) 

Zašto ste ovde? 


ČOVEK KOJI NOSI GVOZDENI PRSTEN 
Da ti kažem da ti je otac mrtav. 


HORUS 
Ko si ti? 


ČOVEK KOJI NOSI GVOZDENI PRSTEN 

Znao si me kao Čeličnog Generala. Pogubio sam 
Ozirisa i bio i sam rasturen. Princ me je sakupio i ponovo 
nosim ljudsko telo, privremeno. Dođoh da ti lično saopštim 
da je to tako i da to ne beše potajni ili zlonamerni čin već 
da je počinjen u otvorenoj borbi u ratnim uslovima 


HORUS 

Ti si čovek istine. Među svim stvorenjima u tvoju reč 
ne sumnjam. I, zadovoljštinu ne tražim, ako delo beše 
pošteno I u ratnim uslovima počinjeno. 

A kako je rat prošao? 

DEBELI ČOVEK, SAV U CRNOM 

ČIJE JEDNO OKO JE SIVI, ROTIRAJUĆI TOČAK 


Princ ponovo drži Središnje Svetove. 

VRAMIN 

A mi smo njegovi izaslanici, i došli smo da zatražimo 
tvoj povratak u Kuću Života, kako bi vladao namesto svog 
oca, kao Anđeo tog mesta. 


HORUS 
Shvatam. Šta je sa Setom? 
VRAMIN 
Otišao je. Niko ne zna gde. 


HORUS 

To mi prija. I to ne malo. Da, pretpostavljam da ću se 
vratiti. 

MADRAK (spuštajući se na jedno koleno kraj Megre od 

Kalgana.) 

Čije dete je ovo? 


HORUS 

Moj sin. 

MADRAK 

Sin Horusov. Imaš li ime za njega? 
HORUS 

Ne još. 

MADRAK 

Moje čestitke. 

GENERAL 

Da. 


VRAMIN 
Takođe. 


HORUS 
Hvala vam. 


VRAMIN 

Poklanjam mu privezak Izidin — predmet moći. Znam 
da bi ona volela da ga njen unuk poseduje. 

HORUS 

Hvala. 


GENERAL 

Ja mu poklanjam prsten — deo mog prvog tela koje 
me je dobro služilo. Uvek me podsećao na moju ljudskost, 
u doba kad mi teško beše. 

HORUS 

Hvala ti. 

MADRAK 

A ja mu poklanjam svoj okovani štap da mu pruži 
utehu I sigurnost. Jer, postoji prastara tradicija da štapovi 
to nekako mogu. Ne znam zašto. 


HORUS 
Hvala ti. 


MADRAK 
Moram sada poći na svoje hodočašće okajanja. 
Pozdravljen budi Anđele Kuće Života! 


HORUS 
Dobro ti putovanje želim, Madrače. 
(Madrak odlazi) 


GENERAL 

Postoji jedna revolucija koju moram podstaknuti. 
Idem da nađem svog konja Pozdrav tebi, Anđele Kuće 
Zivota! 

(General odlazi.) 


HORUS 
Dobru ti revoluciju želim, Generale. 


VRAMIN 

A ja idem u Kuću Smrti, gde sada vladam. Pozdravljen 
budi, Anđele Kuće Života! Jednog dana će te Princ sa 
Maračeka kontaktirati. I ostali Anđeli, ostalih Kuća će se 
okupiti da ti počast odaju. 


HORUS 
Finu poeziju i dobro ti ludilo želim, Vramine. 


VRAMIN 
Hvala ti, a rekao bih da je to sve što ima da se kaže. 


HORUS 
Izgleda da je tako. 


(Vramin diže štap a pesma pada i blještina podu. 
Horus obara oči da je pročita, i kada ih ponovo digne 
zelenog čoveka više nema. 
Dok pesma bledi Anđeo Kuće Života zna da je bila 
istinita ali zaboravlja reči, kako i treba da bude.) 

